ހިރާސް5– Esfiya\nއެހެނިހެން ލޯބި4seconds ago\n“ޒީވާ…” ހުރިތަނަށް ގަނޑުވެފައި އިން ޒައުލަށާއި ގިސްލާ ރޯން އިން ޒީވާ އަށް ސިހުމެތް ލިބުނީ ރުޅިއައިސް ރަތްވެފައިވި ޒުހޫރުގެ ބާރު އަޑުންނެވެ. ޒުހޫރުގެ ފަހަތުގައި ހުރި ސޫރަ ފެނި ޒީވާ އަށް ލިބުނީ ބޮޑުޝޮކެކެވެ.\nއޭނާ ބަލިވެގެން ވެސް ނޫނީ އެހެންގޮތަކުން ވެސް އޭނާ އާއި ގުޅިފައިވާ ކަމަކަށް ޒީހާން އައިސްފާނެ ކަމަކަށް ޒީވާ ހުވަފެނުންވެސް ނުދެކެއެވެ. ޒީވާ އަށް އަނެއްކާ ވެސް ބަލާލެވުނީ ޒުހޫރުގެ ރުޅިއައިސްފައިވި މޫނަށެވެ. ” ކީ..ކީކޭ ބައްޕާ” ހިތްހަމަނުޖެހިފައިވާ ޒުޙޫރުގެ މޫނު ފެނުމުން އޭނާއަށް ހިންދިރުވާލެވުނެވެ. އޭސީ ވިއްސައްލާފައިވީ އިރުވެސް އިސާހިތަކު އޭނާގެ މޫނު މަތިން އޮތްދާ ހިލުވާލިއެވެ. “ދަރިފުޅުމެން އިހައްބޭރަށް ޖެހިލަންވީނު” ޒުހޫރު ޒައުލާއި ޒީހާން ބޭރަށް ފޮނުވާލިއެވެ.\nޒައުލްގެ މޫނުމަތިން ފެނިގެންދަނީ ހައިރާން ކަމެވެ. ދާދި ދެންމެއާއި ޖެހެންދެން އޭނާގެ ބައްޕަ ހުރީ ނުހަނު ހަމަޖެހިލާފައެވެ. ނަމަވެސް މަދު މިނެޓްކޮޅެއްގެ ތެރޭގައި ބައްޕަގެ މޫޑް ބަދަލްވެއްޖެއެވެ. ކަމެއް ނުވެ މީހަކު އެހާރުޅި ނާންނާނޭކަން އޭނާ އަށް ވެސް އިނގެއެވެ. ޒައުލް ، ޒީވާގެ ފޯނައް މެސެޖްގެ ޒަރީޔާއިން އޭނާ ދާ ވާހަކަ އެންގުމަށްފަހު އޭނާގެ ކަޅުކުލައިގެ ވޯލްވޯ ދުއްވާލީ ނީކިޔާ އަށް އެންމެ މީރު ބްލޫބެރީ ޗީޒްކޭކް ގަތުމަށެވެ. އޭރު ޒީހާން އޭނާގެ ކާރުގައި ޒައުލް އާއި އަނގައިން ބުނުމެއްނެތި ހައި ސްޕީޑުގައި ގޮސް އޮބާލައިފިއެވެ. ދެކޮނޑު އަރުވާލުމަށްފަހު ޒައުލް އަޅާނުލީ އެއީ އޭނާ އަށް އާ ކަމަކަށް ނުވާތީއެވެ.\nޒުހޫރު ބަލަހައްޓައިގެން އިންގޮތުން ޒީވާ ހާސްވިއެވެ. އަނގައިން ބަހެއް ނުބުނެ އެހެން އޭނާއަކީ ކުށްވެރިޔެއްކަން އިޙްސާސް ވާފަދަ ގޮތަށް ބަލަންއިނުމުން އިނީ ނުހަނު ބިރުގަނެފައެވެ. ” ބައްޕާ .. ކިހިނެތްތޯ ވީ .. ”\nބިރުގަނެފައި އިނުމުން ޒީވާ އަށް ވާހަކަ ދެއްކުނީވެސް ފާޑަކަށެވެ. ” ދަރިފުޅާ .. ބައްޕައަށް ދޮގު ނުހަދާތި.. އިތުބާރު ނުކުރާތީ އެއްނޫން އެކަމު ވެސް މައިންބަފައިންނަށް އޮތް ހައްގެއް ދަރިން އުޅޭ ނޫޅޭގޮތް ބެލުން ..ދަރިން ކިތަންމެ އިސްކޮޅުން ބޮޑެއްޗަސް މައިންބަފައިންނަށް ދުވަހަކު ވެސް ދަރިން ބޮޑެއްޗެއް ނުވާނެ.. ދެންމެ ރުޅި އިސްކުރެވުނީތީ ވަރަށް ބޮޑަށް ސޮރީ ..ބައްޕައަށް މާ ބާރަށް ގޮވުނީ ދޯ” ޒުހޫރު ހުރީ އެގޮތައް ކަންތައްކުރެވުމުން ނުހަނު ދެރަވެފައެވެ. ޒުޙޫރު ބޭސްނަގަން ހުއްޓައި އެގޭގައި މަސައްކަތު ގެންގުޅޭ ބޭރު މީހާ ރުސްދީ ގުޅާފައި ދިން ހަބަރުން ހޭނުފިލީ ކިރިޔާ އެވެ. އޭނާއަށް އަދިވެސް އެއީ ޒީވާގެ އަމަލަކަށް ވެދާނެބާއޭ ހިތައްއަރައަރާ ހުއްޓެވެ. ރުސްދީގެ އެބަސްތައް ޒުހޫރުގެ ކަންފަތުގައި އަދިވެސް ގުގުމަ ގުގުމަ އެބަހުއްޓެވެ.\n“ހަލޯ ބޭބޭ.. ޒީވާ ކޮއްކޮ ކޮޓަރި ބޭރުހުންނަ ޑަސްބިނުގައި ހުސް ރާ ފުޅި ބާވަރު ބާވަރު ހުންނަނީ ..ކޮން ވައްތަރު މެޑަމް ހުންނަނީ..”ރުސްދީ ފޯނު ކަޑާލިއިރު ޒުހޫރަށް ހުރެވުނީ ބޮޑު ޝޮކެއްގައެވެ. އެހެންދަރިޔަކު އެހެން އެހެން އުޅުނަސް ލޮލުގެ ކޮއެފަދައިން އޭނާ ގެންގުޅޭ ޒީވާ އެހެން އުލޭފާނެއެކޭ ހިތައް ނާރައެވެ.\nޒުޙޫރު ޒީވާ އަށް ދެންމެ ރުސްދީ ގުޅާފަ ދެއްކިވާހަކަ ކިޔާދިނެވެ. ޒީވާގެ ހިތައް ތަދު ވެލީ މީހަކު އަދި އެހެން ބުނެލި އެއްޗަކުން ބައްޕަގެ ހިތުގައި އޭނާއާއިމެދު އޮތް އިތުބާރަށް ބުރޫއު އެރިހެން ހީވެގެންނެވެ.\n“ދަރިފުޅާ ޝައްކު ކުރަނީއެއްނޫން ….އެކަމަކު އެކަހަލަ ކަމެއް ދިމާވުމުން ރުޅިއިސްކުރެވުނީ.. ބައްޕަގެ ހިތެއް ނުބުނޭ ދަރިފުޅު ޑްރަގް ޔޫސްކޮށްފާނެއެކޭ އެއް… ދަރިފުޅާ ތެދު ބުނެބަލަ ޔޫސް ކުރަންތަ.. ޒިވީ ބުނާ އެއްޗަކީ ތެދު ކަން ބައްޕައަށް އިނގޭ.. “ޒީވާގެ ދެއަތަށް ފިތާލަމުން ޒުހޫރު ނުހަނު އުންމީދާއެކު އެއްސެވެ. “ބައްޕާ އަޅުގަނޑު ދުވަހަކު ވެސް އެފަދަ ކަމެއް ނުކުރަން …އިންޝާﷲ ނުވެސް ކުރާނަން ..ޓުރަސްޓް މީ އަ ލިލް..އަޅުގަނޑަކަށް ނީނގޭ ރޫމް ކައިރިބޭރަށް ޑަސްޓްބިން ދިޔަގޮތެއް.. …ކުރިޔަކުން ވެސް އެތާގައި ޑަސްޓްބިން އެއް ނުހުރޭ” ފެންކަޅިވެފައިވާ ހާލު ޒީވާ ބުނެލިއިރު އޭނާގެ ހިތުގައި ޝައްކުގެ އޮއިވަރު ހިނގާލިއެވެ. ގޭތެރޭގައި ކޮންމެވެސް ކަންތައްގަނޑެއް ހިނގާކަން އޭނާގެ ހިތް އިންޒާރުގެ ސިގްނަލްތައް ދޭންފެށީ އިސާހިތަކުއެވެ.\nޖެހިގެން އައިދުވަހު ޒީވާގެ ހާލު އިހުނަށް ވުރެން ރަނގަޅެވެ. ނަމަވެސް ހަދަން ޖެހޭ ޓެސްޓް ތަކެއް ހެދުމަށްޓަކައި އިތުރު ދެދުވަހަށް މަޑުކުރަންޖޭ ވާހަކަ ޑޮކްޓަރު ބުނުމުން އޭނާ މަޑުކުރީ އިތުރު ގޮތެއްނެތުމުންނެވެ.\nސްވިޓްޒާރލޭންޑް ގެ ޒޫރިކް ގެ ޖަންގަލިބޯ ސަރަހައްދެއްގައި އެކަހެރިކޮން ހުރި ބޮޑު ގެޔެކެވެ. ވަށައިގެން ވަނީކަނު އަދިރިކަމެވެ. ކުޑަނަމަވެސް އަލިކަމެއް ލިބެނީ އެގޭގެ ބިޔަ ކަޅުކުލައިގެ “އޮޓޯމެޓިކް އަޔަންގޭޓް”ގެ މަތީގައިވާ އޮރެންޖް ކުލައިގެ ލައިޓްއިންއަންނަ އެހާގަދަނޫން އަލިކަމުގެ ސަބަބުންނެވެ. ގޭޓްގެ ފުރަގަހުގައިވަނީ ކަޅުކުލައިގެބޮޑު ގެޔެކެވެ. ޓަވާރ ބައްޓަމަށްވާ އެގޭގައި ޖުމްލަ ބާރަފަންގިފިލާ ވާއިރު، ގޭގައިވާ ހަމައެކަނި ބެލްކޮނީ ދިހަވަނަ ފަންގިފިލާގެ އެއްކޮޅުން އަނެއްކޮޅައްވެއެވެ. އެނޫނީ އެއްވެސް ދިމާލަކުން ބެލްކޮނީ އެއް ނުވެއެވެ. ބެލްކޮނީގެ ރެއިލިންގް ގައި ފަސްފޫޓަށް ކަޅުކުލައިގެ ދަގަނޑު ޖަހާފައި ވެއެވެ. ގެޔަށް ވަންނަން ކަޅުކުލައިގެ ފޮތިގަލުން ފުޅާ ވޯކްވޭއެއް ވާއިރު ވޯކްވޭގެ ދެފަރާތުގައި ކަޅުކުލައިގެ ފިނިފެންމަލާއި ގަދައަޅިކުލައިގެ ލިލީ ގަސްތަކުގެ ބޮޑުބަގީޗާއެއްވެއެވެ. ގެޔަށްވަންނަ ކަޅުކުލައިގެ ދޮރުގެ ދެފަރާތުގައި ކަޅުކުލައިގެ ދެ ތަނބުވާއިރު ކަޅުކުލައިގެ ދޮރުގެ މަތީކަނުގައި “ބްލެކް ކޮޓެޖް” ޖަހާފައިވާ ނަންބޯޑެއްވެއެވެ. މުޅި އިމާރާތުގެ ބޭރު ކަޅުކުލައިގެ “ގްލާސް ޓިމްބާރ” ބޭނުންކޮށްފައިވުމުން ބޭރުން ބަލާލަން ނުހަނު ހިތްގައިމެވެ. ގޭގެ ވެރިޔާއަކީ ކަޅުކުލައަށް ލޯބިކުރާ ފަރާތެއް ކަންނޭގެއެވެ.\nބާރު ސްޕީޑްގައި ދުއްވާފައި އައި ކަޅު “ފެރާރީ” ގޭޓްގެ ކުރިމައްޗައް ހުއްޓާލުމަށްފަހު އިޒާން ބިއްލޫރިގަނޑު ތިރިޔަށްކަހާލިއެވެ. މަޑުމަޑުން ގޭޓް ހުޅުވިގެން ދިޔުމުން ވޯކްވޭމަތިން ދުއްވާލައިފަގޮސް ގޭގެ އެއްފަޅީގައިވާ ކުޑަ ގަރާޖުގެ ކުރިމަތީގައި ޕާކްކޮށްލިއެވެ. ކާރުގެ ކުރިމަތީގައިވާ ގަރާޖުގައި ސައިކަލެއް ހުރި އިރު އެތާގެ ތެރޭގައި އެކިކަހަލަ ތަކެތިމަރާމާތުކުރަން ގެންގުޅޭ “ޓޫލްސް”ތައް އަޅާފައިވާ ހައެއްކަ ފޮށިގަނޑު ހުއްޓެވެ. ކާރުންފައިބާގެން ގޮސް ޑިކީ ހުޅުވާލުމަށްފަހު އޭނާ ދެންމެ ގަނެގެން ގެނައި ސާމާނުތައް ދެއަތުން ހިފާގެން ދަމުން ކާރު ލޮކްކޮށްލިއެވެ. ބޯކޮން ވެހެމުން ދިޔަ ސްނޯތައް ފިނިފެންމާ އަދި ލިލީ ގަސްތަކުގައި ހަރުލާފައިވުމުން ބަލާލަން ނުހަނު ރީއްޗެވެ. ލުއިކޮން ޖެހިލާ ވައިރޯޅިތަކާއި އެއްވަރަށް އެގަސްތައްވެސް ނަށަމުންދިޔައެވެ. އަޅާފައިވާ “އެޕަލް ވޮޗް” އިން ގަޑިބަލާލަމުން އަޅާފައިވާ ހުދުލޯކޮޅުލީ ބަލްގަރީ އައިނު ،ގަޔަށް މަހާލައިފާވާ ހުދުކުލައިގެ ހޫޑީ އިންފުހެލީ ސްނޯގެ އަސަރު އައިނައްކުރުމުންނެވެ.\nކޯޑު ޖަހާލައިފައި އޭނާދިރި އުޅޭ ދިހަވަނަ ފަންގިފިލާ އަށްވަނެވެ. އަނގައިން މަޑު ޜާގެއް އަޅުވާލައިގެން ގެޔަށް ވަން އިޒާންއަށް ވަހެއް ދުވާހެން ހީވެގެން ގުދު ވެލާފައި ނޭފަތް ދަމަން ފެށުނެވެ. މުޅިގޭގައި ހިފާލައިފައިވަނީ އެއްޗެއް ދުންގަނެގެން ދުވާވަހެއްވެ. މީގެ ދެގަޑިއިރެއް ކުރިން އޭނާ ފިހާރައަށް ދިޔައީ އަލުވި މަޑުކުރަން އުދާފަ ކަން ހަނދާންވީ ދެނެވެ. އަނގައިން އަޑެއް ލައްވާލުމަށްފަހު އޭނާ ކުސްތަޅާލިއެވެ. “ޝިޓް..ޝިޓް.. ރަނގަޅަށް ޕޮޓޭޓޯ ސޫޕް ކެވިފާނު މަށައް މިހުރީ” އެ ސިކުންތެވެ. އޭނާގެ އާދަޔާއި ހިލާފް ހަލުވިމިނުގައި ގޮސްހުރީ ގޭސް އުނދުން ނިއްވާލުމަށްފަހު އުނދުންމަތީގައިވާ ތެއްޔަށް ބަލާލެވުނީ ދެނެވެ. މަޑު އަޅިކުލައިގެ ތެލިވަނީ ބޭނުން ނުކުރެވޭވަރަށް ހަލާކުވެފައެވެ. މަޑުމަޑުން ދެންމެ އުނދުމަތީގައި ހުރި އެއްވެސް އުނދަގުލަކާއިނުލާ އިޒާން ދެއަތުން ނެގިއިރު އޭނާއަށް އެއްވެސް ހޫނުގެ އުނދަގުލެއް ނުވިއެވެ. ނެނގުން ކަމެއް ނޭނގެ ކަޅުކުލައިގެ މާބްލްސް ޓައިލްސް މައްޗަށް ވެއްޓުނީ ތެލީގެ ފުލެވެ. ނުހޭން އުޅުނަސް އިޒާންގެ ގާތައް ހިނިއައެވެ.\nއިޒާން އަނެއްކާވެސް މަސައްކަތް ފަށައިގަތީ އެއްޗެއް ކެއްކުމަށްޓަކައި އެވެ. ކޮންމެ ކޮންމެ ދުވަހަކު ބާޒާރައްދާން އުނދަގޫ ކަމަކަށް ވާތީ ހަފްތާއަކު އެއްދުވަހު އޭނާ މުޅި ހަފްތާއަށް ވާވަރަށް ބާޒާރުކޮށްލައެވެ.\nޗިކެން ފްރައިޑް ނޫޑްލްސް ހެދުމަށްޓަކައި ބިސްގަނޑު އެޅުމަށްފަހު ،ފިޔާގަނޑަށް ކޮށާންޖެހޭހުރިހާ ތަކެއްޗެއް ކޮށުމަށްފަހު ފިޔާގަނޑު މީރުކުރަންފެށިއެވެ. އޭރު މުޅިބަދިގޭގައި ނުހަނު ވަސްގަނޑު ރަގަނޅެވެ. އުނދުން ކައިރީގައި ހުރެ ކޮށްލި އެންމެ އިޝާރަތަކުން ސިޓިން ރޫމުގައިވާ ސާޅީސް ދެ އިންޗީގެ ޓީވީއިން ލޯބީގެ މަޑުމައިތިރި ލަވައެއްގެ އަޑު އިވިގެންދިޔައެވެ. ކެއްކި އެއްޗިސް ތައްޓަކަށް އަޅަންހުރި އިޒާން ވައްކަޅިން ފަހަތް ބަލާލިއިރު އޭނާގެ މޫނުމަތިން ފެނިލީ ނުރައްކާތެރި ހިނިތުންވުމެކެވެ. ކެއުމުގެ ކުރިން އޭނާ ބާޒާރުކޮށްގެން ގެނައިތަކެތީ ބަދިގޭގައިވާ ކަޅުކުލައިގެ ކައުންޓާރ މަތީގައި ހުރިތަން ފެނުމުން ފުރިޖަށް ލާންޖެހޭ ތަކެތި ލުމަށްފަހު ހަތްފޫޓު އުސްމިން ހުރި ފްރިޖް ލައްޕާލުމަށްފަހު ކާން އަވަސްވެގަތެވެ. މުޅި ބަދިގޭގައިވާ ހުރިހާ ފަރުނީޗަރެއް ވެސް ވަނީ ކަޅުކުލައިންނެވެ. މަޑުއަޅިކުލައިގެ ހަތަރުމީހުންގެ ޖާގައިގެ ކާމޭޒާއި ހަމައެކުލައިގެ ތެލިތަށި ފަދަ ތަކެތި ފިޔަވައެވެ. ހުރިހާތާކުވެސް ވަނީ އެންމެ އެންމެ އަނގުބޮޑޫ ތަކެއްޗެވެ.\nގޭގެ ކޮންމެ ހިސާބަކަށް ބެލިކަމު ގައިވީނަމަވެސް ފެނިގެންދަނީ މުއްސަނދިކަމެވެ. އިޒާން ދިރިއުޅެނީ ދިހަވަނަ ފަންގިފިލާގައި ނަމަވެސް އެކިކަންކަމުގައި އެންމެ މަތީ ދެބައި އޭނާ ބޭނުން ކުރެއެވެ. ބާކީ ހުންނަބައިތައް ހުންނަނީ ފަޅަށެވެ. ނަމަވެސް ކޮންމެ ދިމާލަކުން ވެސް ފެންނަނީ ސާފް ތާހިރުކަމެވެ. އެ ބޮޑުގޭގައި ދިރިއުޅެނީ އޭނާ އެކަނިމާއެކަނިއެވެ.\nމަސައްކަތް ނިންމާލުމަށްފަހު ސިޓިންރޫމްގެ ހިތްގައިމު ބޮޑު ވެލްވެޓް ސޯފާގެ ކުޑަގޮތަކަށް ލެނގިލުމަށްފަހު ކުރިމަތީގައިވާ ބިއްލޫރި ކުޑަ މޭޒަށް ފައިނެގުމަށްފަހު ހަމަޖެހިލީ ޓީވީ ބަލަމުން އަތުގައިވާ ނޫޑުލްސް ތަށި ކެއުމުގެ ބޭނުމުގައެވެ. އިޒާން ކައި ނިމިނިމި ހުއްޓައި ކޮންމެ ވެސް މީހަކު އޭނާގެ ކޮނޑުގައި ނުހަނު ބާރަށް ވިކާލިއިއެވެ. ނަމަވެސް އޭނާއަށް ތަދުގެ އިހްސާސް އެއް ނުވިތާގައި ކުއްލިޔަކަށް މީހަކު އައުމުން ލިބެންވާ ސިހުމުގެ ހިލަމެއް މޫނުމައްޗަކުން ނުފެނެއެވެ. “މަށައް އިނގޭ މިއޮތް ހުރިހާއިރު މިތާގައި ހުރިކަން…ބްރޯ.” ކުރިމަތީގައި ހުރި ނޫޑުލްސް ތަށިތެރެއަށް އޫ ހަރާގެން އޭގައިވާ އެންމެ ފަހު ސުވާ ނެނގުމަށް ތައްޔާރުވުމަށްފަހު ފަހަތުގައި ހުރި މީހާއަށް، އިޒާންގެ ހަވަނަ ހިއްސު ބަރާބަރަށް މަސައްކަތް ކުރާކަން އަންގާލިއެވެ. އިޒާން ނެގި ސުވާ އަނގަޔަށް ލައިލައި ހުއްޓާއި ފެނުނީ އެމީހަކު އޭނާގެ ކުރިމަތީގައިވާ ސޯފާގައި ވައިރޯޅިއެއްހާ ހަލުވި ކޮން ހަމަޖެހިލި ތަނެވެ.\n“ޔަޒަކް” އިޒާން ހިނިތުންވެލާފައި ކުރިމަތީގައި އިން ޒުވާނާއާއި ވާހަކަދެއްކި ނަމަވެސް އެޒުވާނާގެ މޫނުމަތިން ފެންނަނީ ހާސް ކަމެވެ. ސިކުންތު ކޮޅެއްފަހުން އޭނާގެ މޫނުމަތީގައިވާ ސީރިއަސް ކަން އިޒާން އަށް ދެނެގަނެވުނެވެ. ” ވަޓްސް ރޯންގު ” އޭސީ ސޯޅައިގައި ހުރި އިރު ޔަޒަކުގެ ދޮންމޫނުމަތީގައި ބަބުޅަމުންދިޔަ ދާތިކި ތަކުން ކަމުގެ ސީރިޔަސްކަން އިޒާން އަށް އަންދާޒާ ކޮށްލެވުނެވެ. “ވީ މޫވްޑް ހިޔާރ މީގެ ވީކް އެއްކުރިން.. ހަމަޔަކަށް އެޅިލުމުން މިގެޔަށް އަންނަން މިހުރީ މާދަން ..އެކަމު..” ޔަޒަކު ދައްކަމުން ދިޔަ ވާހަކަ ހުއްޓުވީ އިޒާނެވެ. ” ޔަޒަކު ..ދުރުދުރުން ނޫޅޭ ސީދާ މައުލޫއު އަށް ދޭބަލަ..ޔަޒަކު އަށް ކަމެއް ދިމާވީތަ.. ހެލްޕެއް ބޭނުންވީތަ” ޔަޒަކު އިށީންދެ އިން ސޯފާގެ އަތްގަނޑުގައި އަތްއަޅުވާލަމުން އިޒާން އަހާލިއެވެ. “އަލާނިޔަލް ….އޮން ދި ވޭއި” ކޮންމެ ބަހެއް ދޭތެރޭގައި ދުރުމިން ބަހައްޓަމުން ޔަޒަކު ބުނެލި އިރު އެ މޫނުމަތިން އިހު ހުރި ހާސްކަން ފެންނަމުން ދިޔައެވެ. “ކޮންތާކަށް..” އިޒާން އަށް ތެޅިގަނެވުނެވެ. “ލި..ލި.ލިވީ ” ޔަޒަކު ބުނެލި ޖުމްލައިން އެތަން އިރަކު ގަނޑުވެފައިއިން އިޒާން އިނެވެ. އިސާހިތަކު އޭނާގެ މޫނަށް ރުޅިވެރިކަން ވަނެވެ. ކުއްލިޔަކަށް ހީވީ އެތަނަށް ބިންހެލުމެއް އައި ހެންނެވެ.\nދެން އިވިގެންދިޔައީ ޔަޒަކު ހިތައް ވެސް އިންތިހާ އަށް ބިރުވެރިކަންވަން އިޒާންގެ ވޭނާއި ރުޅި އެކުލެވިގެންދިޔަ ބާރު ހަޅޭކުގެ އަޑެވެ. ތުރުތުރު އަޅަމުންދިޔައި އިރު އެ މޫނުމަތީގައިވި ތަސައްވުރުކުރަން ދަތި ވޭން ޔަޒަކުގެ ހިތައް ނުހަނު އަސަރުކުރުވިއެވެ.\n“ލިވީ.. އައިލް ބީ ބެކް ސޫން..ޖަސްޓް ވެއިޓް ” ޔަޒަކު ގޮވަ ގޮވާއޮއްވައި ދިޔަގޮތަށް ގޮސް އޭނާ ދިރިއުޅޭ ދިހަވަނަ ފަންގިފިލާއިން ބޭރަށް ފުންމަލިއެވެ.\nޤުރުބާންވުމީ މިހިތުގެ އުފާ 27 ވަނަ ބައި\nލޯބި June 17, 2016\nމިއީ ތަޤްދީރު ހޭ؟ (ހަތަރުވަނަ ބައި)\nހަޤީޤީ ހިތާމަ ލޯބި December 6, 2015\nހުވަފެނުގެ ރާނީ 23


Real evvaruvi iru Atletico athun Barcelona balivejje | Mihaaru\nރެއާލް އެއްވަރުވިއިރު އެތުލެޓިކޯ އަތުން ބާސެލޯނާ ބަލިވެއްޖެ\nއެތުލެޓިކޯގެ ކަރަސްކޯ އަތުން ބޯޅަ ހޯދަން ބާސެލޯނާގެ ޑިޔޯން މަސައްކަތްކުރަނީ.-- ފޮޓޯ: އޭއެފްޕީ\n22 ނޮވެމްބަރ 2020 - 08:49\nލީގުގެ އެއް ވަނައިގައި ރެއާލް ސޮސިއެޑާޑް އޮތީ ނުވަ މެޗުން 20 ޕޮއިންޓާ އެކު އެވެ. ރޭގެ ޕޮއިންޓާ އެކު ރެއާލް އޮތީ ނުވަ މެޗުން 17 ޕޮއިންޓާ އެކު ލީގުގެ ހަތަރު ވަނައިގަ އެވެ. ބާސެލޯނާ އަށް އަށް މެޗުން 11 ޕޮއިންޓް ލިބިފައިވާއިރު، އެ ޓީމު އޮތީ ލީގުގެ 10 ވަނައިގަ އެވެ. މިއީ 1991 ވަނަ އަހަރަށް ފަހު ބާސެލޯނާ އެންމެ ދަށްކޮށް ސީޒަން ފެށި ފަހަރެވެ.\nވިޔަރެއާލް ދަނޑުގައި ރޭ ކުޅުނު މެޗުގައި ރެއާލް އިން ފަށައިގެން ރަނގަޅަށް ކުޅެ ދެ ވަނަ މިނިޓްގައި މަރިއާނޯ ޑިއާޒް ބޮލުން ޖެހި ގޯލާ އެކު ލީޑުނެގި އެވެ. ލީޑުފުޅާކުރަން ރެއާލަށް ރަނގަޅު ފުރުސަތުތަކެއް ލިބި ބޭނުމެއް ނުކުރެވި ދިޔައިރު، ވިޔަރެއާލުން އެއްވަރުކުރީ ދެ ވަނަ ހާފްގަ އެވެ. މެޗުގެ 76 ވަނަ މިނިޓްގައި ސެމިއުލް ޗުކުވޭޒޭ އަށް ކުރި ފައުލަކަށް ލިބުނު ޕެނަލްޓީ ވިޔަރެއާލްގެ ސްޕެއިން ފޯވާޑް ޖެރާޑް މޮރޭނޯ ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފަ އެވެ. އޭގެ ފަހުން މޮރޭނޯ އަށް ހުސްކޮށް ލިބުނު ފުރުސަތެއްގައި އޭނާ ފޮނުވާލި ބޯޅަ ރެއާލްގެ ޑިފެންޑަރު ރަަފައެލް ވަރާން ވަނީ ބްލޮކްކޮށްފަ އެވެ.\nވިޔަރެއާލްގެ ޕައު (ވ) ކައިރިން ރެއާލްގެ މޮޑްރިޗް ބޯޅަ ހިފައިގެންދަނީ.-- ފޮޓޯ: އޭއެފްޕީ\nރެއާލްގެ ކޯޗު ޒިނެދިން ޒިދާން ބުނީ ރެއާލުން މޮޅުވާން ކުރި މަސައްކަތާ ބަލާއިރު މި މެޗުން އެއް ޕޮއިންޓް މަދު ކަމަށާއި އޭނާގެ ނަޒަރުގައި މިއީ ތިން ޕޮއިންޓް ލިބެން ޖެހޭ މެޗެއް ކަމަށެވެ.\nބާސެލޯނާ ދޫކޮށް އެތުލެޓިކޯއާ މި ފަހަރު ގުޅުނު ފޯވާޑް ލުއިސް ސުއަރޭޒް ކޮވިޑް-19 އަށް ޕޮޒިޓިވްވުމުން އޭނާ ނުލައި ކުޅުނު ރޭގެ މެޗުގައި ދެ ޓީމުގެ ފަރާތުން ފެނިގެންދިޔައީ ހަމަހަމަ ކުޅުމެކެވެ. މި މެޗުގައި ފެނިގެންދިޔަ ހަމައެކަނި ގޯލު އެތުލެޓިކޯ އަށް މެޗުގެ ފުރަތަމަ ހާފުގެ އިތުރު ވަގުތުގައި ކާމިޔާބުކޮށްދިނީ ބެލްޖިއަމްގެ ވިންގް ޔަނިކް ކަރާސްކޯ އެވެ.\nމެޗުގައި ބާސެލޯނާ އަށް ދިމާވި އެންމެ ބޮޑު އެއް ކަންބޮޑުވުމަކީ އެ ޓީމުގެ ޑިފެންޑަރު ޖެރާޑް ޕީކޭގެ ކަކުލަށް އަނިޔާވެ ބަދަލުކުރަން ޖެހުމެވެ. ބާސެލޯނާ އަށް އެއްވަރުކޮށްދޭން އެ ޓީމުގެ ޑިފެންޑަރު ކްލެމެންޓް ލޯންގްލޭ ޖެހި ބޯޅަ އެތުލެޓިކޯގެ ކީޕަރު ޔެން އޮބްލަކް ވަނީ މަތަކޮށްފަ އެވެ.\nމިއީ ސްޕެނިޝް ލީގުގައި އެތުލެޓިކޯގެ ކޯޗުކަމުގައި ޑިއޭގޯ ސިމިއޯނީ ހުއްޓައި އެ ޓީމުން ބާސެލޯނާ ބަލިކުރި ފުރަތަމަ ފަހަރެވެ. ސިމިއޯނީ ބުނީ މެޗަށް ނުކުތީ ވެސް މޮޅެއް ހޯދަން ކަމަށާއި އެކަން ހާސިލްވުމުން ވަރަށް ބޮޑަށް ހިތްހަމަޖެހޭ ކަމަށެވެ.\nބާސެލޯނާގެ ކޯޗު ރޮނާލްޑް ކޫމަން ބުނީ ކީޕަރަށް ހެދުނު ގޯހެއްގެ ސަބަބުން މެޗުގެ ނަތީޖާ އަށް އަސަރުކުރުމަކީ ވަރަށް ހިތްދަތި ގޮތެއް ކަމަށާއި އެއީ ބާސެލޯނާ ފަދަ ޓީމަކަށް ވާންޖެހޭނެ ގޮތެއް ނޫން ކަމަށެވެ.\nއާނ ކުޅުނު ކީއްވީ. އަދިވެސް ކުޅޭނެ\nބަލިވީމަ ކީޕަރު ގޯސް އެ ކުރީ ހެ ހެ ހެ


Kuruvaahaka: Kashithakuge thammathi\nކުރުވާހަކަ: ކަށިތަކުގެ ތަންމަތި\nލޯބިވާ މީހަކު ކާވެނި ކުރަން ލިބުމަށް ވުރެން ބޮޑު އުފަލެއް ނެތެވެ. އޭޝް އަކީ އަހަރެންގެ ފުރަތަމަ ލޯތްބެވެ. އަހަރެންގެ އުމުރުން އަށާރަ ނުފުރެނީސް އޭޝްއާ އަހަރެން ސިއްރިޔާތުގައި އެންގޭޖް ވެއްޖެއީމެވެ. އެންގޭޖްވުމަށް އަހަރެމެން ބަދަލު ކުރީ އަނގޮޓިއެއް ނޫނެވެ. އަހަރެން ދިނީ ކުޑަރުމާލެކެވެ. އެއީ އޭޝްގެ ނަން ފަށުވިން ކުރެހުން އަޅައިގެން އަހަރެން ތައްޔާރު ކުރި ފިޔާތޮށި ރުމާލެކެވެ. އޭޝް ދިނީ ވަރަށް އަގުބޮޑު ޕައިލޮޓް ގަލަމެކެވެ. އޭގައި ރަންކުލައިން އައިޝަތު ޝީނާ އަޅާފައި އޮތެވެ. އެހަދިޔާ އަހަރެމެން ބަދަލު ކުރީ ފިހާރައެއްގެ ކައުންޓަރތަކުގެ ފުރަގަހުގައެވެ.\nއެއީ އަހަރެންގެ ސްކޫލުގެ ފަހު އަހަރެވެ. ވިޔަސް މައިންބަފައިން އަހަރެން ބަލަހަށްޓަނީ ލޮލަށްވެއްޓިފައިފައި އޮންނަ ކުނިކޮޅެއް ފަދައިންނެވެ. އެއީ އަހަރެންނަކީ ކުނިކޮޅެއްކަމަށް އެމީހުން ދެކޭތީއެއް ނޫނެވެ. އެމީހުން ދެކެނީ އަހަރެންނަކީ އަމިއްލަ ނަފްސު އަމިއްލައަށް ރައްކާތެރި ކުރެވޭ ވަރަށް ވުރެން މާ ދިފާއީ ބާރު ކުޑަ ކުއްޖެއްގެ ގޮތުގައެވެ.\n[ޝީނާ ތިހެން ދިގު އަޅޮލެއް ހެން ހުއްޓަސް ތީ އަދި ހަމަ ކުޑަކުއްޖެއް.” އަހަރެން ބޭބީ ކުރީވެސް މަންމައެވެ. މަންމައަކަށް ދުވަހަކުވެސް އަހަރެންގެ ބޭބީކަމެއް ނުކެނޑޭނެކަން އަހަންނަށް އެނގެއެވެ.\n[މަންމައަށް ފެންނަނީ އަހަރެންގެ އިސްކޮޅު އެކަނިތަ؟” އަހަރެންވެސް މަންމައާ ސަމާސާކޮށްލީމެވެ. [އަހަރެންގެ ވިސްނުން ވެސް އެހާ އުހޭ.] އަހަރެން ބުނެލީމެވެ.\nއޭޝްއާ އަހަރެން ބައްދަލުކޮށް ހަދަނީ އަބަދުވެސް ކޮންމެވެސް މޮޅު ރޭވުމަކުންނެވެ. އެހެންނަމަވެސް މިނިވަންކަމާއެކު ބައްދަލު ކުރާނެ ފުރުސަތެއް ނުލިބެއެވެ. އަބަދުވެސް ފިހާރަޔަކުން ނޫނީ އިންޓަނެޓް ކެފޭއަކުންނެވެ. އެންމެ މޮޅަށް އަހަރެމެން މީޓްކޮށްލީ މަންމައާއި ކޮއްކޮއާއެކު ރެސްޓޯރަންޓަކަށް ދިޔަ ފަހަރަކުއެވެ. އޭޝް އިނީ ތަންކޮޅެއް ދުރުގައި ހުރި މޭޒެއްގައެވެ. އަހަރެމެން މެސެޖް ބަދަލު ކުރީ ޓިޝޫކޮޅެއްގައި ލިޔެގެންނެވެ. އެދުވަހު ވެއިޓަރގެ މައިގަނޑު ކަމަކީ ދެމޭޒް ދޭތެރޭގައި ޓިޝޫ ބަދަލު ކުރުމެވެ. މަންމަމެނަކަށް ކަމެއް ހިނގާކަން ރޭކާވެސް ނުލައެވެ.\nކޮންކަމަކާ ޝީނާ ދައްތަ އަބަދު ހެވިފަ ތިއިންނަނީ؟” ކޮއްކޮއަށް މިކަން ފާހަގަ ކުރެވިގެން ދިމާކޮށްލިއެވެ. އެހެން އޭނާ ބުނީމަ މަންމައަށް ވެސް އެކަން ވިސްނުނެވެ. [ ޝާން ކޮއްކޮއަކަށް ނުވިސްނޭތަ ދައްތައަށް އާ ފުރެންޑެއް ލިބުނީއެއްކަމެއް.] މަންމަ ކީކޭ ހިތަށް އަރައިގެން ބުނިއެއްޗެއްކަމެއް އަހަންނަކަށް ނޭނގުނެވެ. އެހެންވެ ހައިރާންކަމާއެކު މަންމައަށް އަހަރެން ބަލާލީމެވެ. އޭރު މަންމަ އިނީ އޭޝްގެ މޭޒާ ދިމާއަށް އެނބުރިއެވެ. އޭނާ އިނީ ރަކިވެފައިހެން ހީވިއެވެ.\nމަންމަ އަހަރެން ހީކުރާވަރަށް ވުރެން މާ ބޯބޮޑުވާނެޔޭ އަހަންނަށް ވިސްނާކަށް ނޭނގުނެވެ.\nއަހަންނާ އޭޝް ކާވެނިކުރާކަށް އެކަކުވެސް ގަބޫލެއް ނުވިއެވެ. އަމުދުން އަހަރެން ހަދަމުން ދިޔަ ޑިޒައިނިންގ ކޯސް ނުނިމެނީހެވެ. އަހަރެން ގޭގެ މީހުންނަށް ވިސްނާ ދެވޭތޯ އުޅުނީ އޭޝްއަކީ އަމިއްލަ ކުންފުންޏެއްގެ މަތީ މަގާމެއްގައި އުޅޭ މީހެއްކަމެވެ. އޭނާގެ އަމިއްލަ ގެޔެއްނެތަސް ލިބޭ މުސާރައިން ކުލިދީގެން އުޅެވޭ ވަރުވެއެވެ. ދިރިއުޅުން ތަނަވަހެވެ. އަމިއްލަ ކާރު އޮވެއެވެ. ގޭގައި ކުރަން ޖެހޭނެ އިތުރު ކަމެއް ނޯންނާނެއެވެ. ކައްކާ މީހަކާ ގެންގުޅޭ މީހަކު އުޅެއެވެ. އަހަންނަށް ޖެހޭނީ ކައިގެން ނިދާށެވެ.\nމަންމަމެން އެންމެ ނުރުހުނީ އެކަމާއެވެ. ދިރިއުޅެން ކުރަން ދަންނަ މަސައްކަތެއް އޮންނަން ޖެހޭނެއެވެ. [ ދިރިއުޅުމުގައި ދިމާވެދާނެ އެއްވެސް ކަމެއް ޝީނާއަކަށް އަދިޔެއް ނޭނގޭނެ. އެއަކީ ފިނިފެން މަލުގެ ދާނެއް ނޫން. “ މަންމައަކީ އަހަރެންގެ މައްޗަށް އަބަދުވެސް ސުޕްރީމް ކޯޓެވެ. [އިނަސް އިންނަންވާނީ ކޯސް ނިންމާފަ. މިއީ އެންމެ ފަހުބަސް.]\nއެނޫންގޮތެއް އޮންނާނެހެއްޔެވެ؟ އޭޝްއާ އަހަރެންގެ ކާވެނިކުރެވުނީ އޭގެ ހަމަސް ފަހުންނެވެ.\nއިންތިޒާރުގެ ވަގުތު ދިގުވި ވަރަކަށް ލޯބީގެ ފޮނިކަން ގަދަވެޔޭ މީހުން ބުނެއެވެ. އަހަންނަށް ވެސް އެކަން އިހްސާސު ކުރެވުނެވެ. އެއަށް ވުރެން ފޮނި ލޯތްބެއް ތަނަކުން ލިބިދާނެ ހެއްޔެވެ؟ އޭޝް އަހަރެން ގެންގުޅުނީ އެހާވެސް ލޯބިންނެވެ. ލޮލުން ކަރުނަތިއްކެއް ފޭދިގެން އަޔަކަ ނުދެއެވެ. އެވަރަށް އޭނާ އަހަރެންގެ ލޮލަށް ސަމާލުކަން ދެއެވެ. ނިންދަވަނީ އޭނާގެ މޭމަތީގައެވެ. ބާލީހެއްގެ އޮތީ ކޮން ބޭނުމެއްހެއްޔެވެ؟ ތަންމަތީގައި ފިނިފެންމަލެވެ. މަންމައަށް އަހަރެންގެ މިއުޅޭ އުފާވެރިކަން އިހްސާސްވެސް ނުވާނެއެވެ. ވިޔަސް އަހަރެން ނިދި ހަރު ގޮދަޑިއާއި ހޫނުގަދަ ކޮޓަރީގެ މަތީން މިއަދުވެސް ހަނދާން ހުރެއެވެ. އަހަރެމެންނަކީ ފަގީރު އާއިލާއެކޭ ނުބުނެވޭނެއެވެ. އެކަމަކު މިގެޔާ ބަލާފައި އެހެން ހިތަށް އެރި ކިތަންމެ ފަހަރެއް އައެވެ. ކަރަންޓު ނެތިގެން ފުޅިބައްތީގައި ކިޔަވަން އިންނަ ހަނދާންވެއެވެ. މަދިރި ހަފާތީ ހޫނުވާތީ ނުނިދިގެން އުޅުނު ކިތަންމެ ރެއެކެވެ. މިއަދު އެކަންތައް ހިތަށް އަރާ ލޮލުން ކަރުނަ ހިލުނަ ނުދޭން އަހަރެން ހިންމަތް ކުރަން ޖެހެއެވެ. އަމުދުން އޭޝް ގޭގައި އުޅޭނަމައެވެ.\nއެއްވެސް އުފަލަކީ ދުނިޔޭގައި ދާއިމީ އެއްޗެއް ކަމަކަށް ބަލައިގެން ނުވާނެކަން ވިސްނޭވަރަށް ވުރެން އަހަރެން ޅައެވެ. މޮޔައެވެ. އެކަން ދިމާވީ ހަމަ ކުއްލިއަކަށެވެ. އައި ތޫފާނެއް ފަދައިންނެވެ. އަހަރެން ކުޑަކޮށްވެސް ތައްޔާރަށް ނެތް ވަގުތެއްގައެވެ.\nއޭޝް ދުވަހަކުވެސް އިސްދަށަށް ޖެހިފައިވަނިކޮށް އަހަރެން މީގެ ކުރިޔަކުން ދެކެފައެއް ނުވެއެވެ. [ކަމެއް ނުވޭ ޝީނާ.] އޭނާ އެހެން އަދި ބުނެލިޔަކަސް އެވަރަކުން އަހަންނަކަށް ގަބޫލެއް ނުކުރެވުނެވެ. ކަމެއް އޮޅުން ފިލުވާދޭކަށް ބަސްތަކެއް ބޭނުމެއް ނުވެއެވެ.\nއޭޝްގެ ވަޒީފާ ގެއްލުނީއެވެ. އެދުވަހުގެ ޓީވީ ޚަބަރުގައި އޭނާ ވަޒީފާ އަދާ ކުރާ ސިލްވަރ ކޮމްޕެނީ އުވާލި ޚަބަރު ގެނެސްދިނެވެ. އަހަރެން ނުހަނު ދެރަވިއެވެ. އެއީ އަހަރެމެން މިއުޅޭ ދިރިއުޅުން ހަމަ ކުއްލިއަކަށް ބިންމައްޗަށް ވެއްޓިދާނެތީއެވެ. ބައްޕަމެންގެ ގެވެސް ވަނީ ދިހަ އަހަރަށް ކުއްޔަށް ދޫކޮށްފައެވެ. މުޅިއާއިލާ ދިރިއުޅެނީ ލަންކާގައެވެ. އޭޝްއަކީ ގެ ހުރި މީހެއް ނަމަ ވަންނާނެތަނެއް ލިބުނީހެވެ. އެންމެ މަހަކުވެސް ކުލި ނުދައްކައެއް މިތާކު ނޫޅެވޭނެއެވެ. އެއީ ގޭގެ ވާހަކައެވެ. ދެން ހުރި ކަންތަކުގެ ވާހަކަ ކޮބައިހެއްޔެވެ؟ ގެންގުޅޭ މީހެއް އެބަހުއްޓެވެ. މަހުން މަހަށް ދައްކާ އެތައް ބިލެއް އެބަހުއްޓެވެ. މިހާ އަވަހަށް އަހަރެންގެ ހުވަފެނުން ހޭލެވިދާނެ ކަމަކަށް ކުރީގައި ހީކުރެވިފައެއް ނެތެވެ.\nއަހަރެންގެ ހިތުގެ ތެރޭގައިވާ ބިރުވެރިކަމާއި އަނދިރިކަން ފަރުދާ ކުރުމަށްފަހު އަހަރެން އޭޝްއަށް ހިތްވަރު ދިނީމެވެ. ސޮހިގެން ވެއްޓުނީމާ ހިއްވަރުކޮށްފައި އަލުން މައްޗަށް އެރުމަށެވެ. އެހެންނަމަވެސް ވަޒީފާއެއް ހޯދުމަކީ ހީކުރާހާ ފަސޭހަކަމެއް ނޫންކަން އަހަންނަށް ވެސް އެނގުނެވެ. އަމުދުން އޭޝްއަށް ލިބުނުވަރުގެ މުސާރައެއް ލިބޭނެ އެހެން ތަނެކެވެ.\nއަހަރެމެންގެ ބޭންކް އެކައުންޓުން ދެތިން މަހަކަށް ހިފަހައްޓާލެވިދާނެއެވެ. ވިޔަސް އަހަރެމެންނަށް ޖެހޭނީ ދިރިއުޅުމުގެ ފެންވަރު ހަމަ ބިމަށް ތިރިކޮށްލާށެވެ. އެއަކީވެސް ހީކުރިހާ ފަސޭހަކަމަކަށް ނުވިއެވެ. އެންމެ އުނދަގުލީ ހޯދާފައި ހުރި ހުރިހާ ތަކެއްޗެއް ވައްދާނެތަނެއް ހޯދުމެވެ. ކާރު ވިއްކާލެވިދާނެއެވެ. އެކަމަކު އެއީވެސް ނުއަގުގައެވެ. ދެންހުރި ފޮތްތަކާއި ކުރެހުންތަކާއި އެއާ ނުލާ އުޅެވެންނެއް އެތައް ހާސް އެއްޗަކަށް ހަދާނެ ގޮތްވެސް ވަރަށް ބޮޑުވެއްޖެއެވެ. ގޭގެ ދޮރު ހުޅުވާފައި ގެންދާނެ މީހަކު ގެންދަން ދޫކޮށްލުން ނޫން ގޮތެއް ނެތެވެ.\nހަޔާތުގެ އުފާވެރި ހުވަފެނުން ހޭލުމަށް ފަހު ފެންނަ ހުވަފެން ބިރުވެރި ވުމަކީ ކެތް ކުރެވޭނެ ކަމެއް ނޫނެވެ. ފުރަތަމަފަހަރަށް ބިންމަތީގައި އޮށޯވެ އެތައް އިރަކު އަހަރެން ރޯންޖެހުނު ދުވަހަކީ މިއީއެވެ. ހިތްވަރުގަދަ ކަމުގެ ދިރިހުރި ނަމޫނާއެއްފަދަ އޭޝްވެސް ގޮތް ހުސްވެ ބިންމައްޗަށް ތިރިވިތަން އަހަރެން ދުށީމެވެ.\nއަހަރެމެން އުޅޭނެ ތަންކޮޅެއް ދިނީ ކުރީގައި ދަންނަ ރައްޓެއްސެކެވެ. އަސްލުގައި އޭނާގެ އަތުގައި ދޭނެ އެއްޗެއް ނުވެސް ނެތެވެ. ގޭގެ ހުރިހާ ދިމާއަކުން ވާރޭވެހެއެވެ. ދޮރެއް ކުޑަދޮރެއް ނެތެވެ. ރޯނު ދެމި އެނދުގައި ރޯނެއް ނެތެވެ.\nކާރުވިއްކާލައިގެން ލިބުނު ފައިސާއިން ގެންގުޅޭ މީހާއަށް މުސާރަދީ އޭނާ އަނބުރާ ފޮނުވާލެވުނީ ވެސް ހަމަ ކިރިޔާއެވެ. އަހަރެންގެ ކުރެހުންތައްވެސް އެހާ ކުޑަ ވަގުތުކޮޅެއްގެ ތެރޭގައި ވިއްކައެއް ނުލެވުނެވެ. އެތައް ދުވަހަކުން ތައްޔާރު ކިތަންމެ ރީތި އެއްޗެއް ވިޔަސް ބަލަބަލާ ހުއްޓާ ތެޅި ކުދިކުދިވެގެންދާ އިމާރާތެކޭ ފަދައިން ކުނޑިވެގެން ހިނގައިދާނެއެވެ.\nމަންމަމެން އެބުނާ ހަގީގީ ދިރިއުޅުމަކީ މިއީއޭ އަހަރެންގެ ހިތަށް އެރިއެވެ. މިއަކީ ފިނިފެންމަލުގެ ދާނެއް ނޫންކަން މިއަދު އަހަންނަށް ގަބޫލު ކުރެވިއްޖެއެވެ. އެކަން މިއަދު އިހްސާސް މިކުރެވެނީ ކަށިތަކުގެ ތަންމައްޗެއްގައި ނިދަން ޖެހުނީމައެވެ.\nކޮންމެ ދިރިހުރި އެއްޗަކަށްވެސް އުޅެވޭނެ މަގެއް ކޮންމެވެސް ގޮތަކުން ފެނިދެއެވެ. އެހެން ކަމުން އަހަރެންނަށްވެސް ޑިޒައިން ކުރުމުގެ ކުޑަވަރެއްގެ ވަޒީފާއެއް ލިބިއްޖެއެވެ. މިއީ ލިބުނު ކުޑައުފަލެކެވެ. ޖިފުޓިއެއް ކަހަލަ ފިޔަފާޅިގަނޑުގައި ކިތަންމެ ދަތިކޮށް ނަމަވެސް ކައިބޮއި ނިދާ ހަދާލެވޭ ވަރުވެއެވެ. ކުރީގައި ހެން ބަލާނެ ޓީވީއެއް ކުޅޭނެ ގޭމެއް ނެތެވެ. ކުޑަމިނުން ލަވައެއް ޖަހާލުމެއްވެސް ނޯވެއެވެ. އުފަލާއި ޖޯޝު ނޫން ސިފައެއް މޫނުމަތިން ނުފެންނަ އޭޝް މިއަދު ހުންނަނީ މިލާ މޯޅިވެފައެވެ.\nއަހަރެންގެ ވަޒީފާއަކީ ފެންނަ ފެނުމުގައި ވަގުތީ ވަޒީފާއެކެވެ. މިހެން ހިތަށް އަރަނީ ލިބޭ އޯޑަރު މަދުކަމުންނެވެ. ވިޔަސް އެ ތަނުގެ ވެރިޔާ އަހަރެން ދޫކޮށްލާކަށް ބޭނުމެއް ނުވެއެވެ. އަހަރެން ކަންބޮޑުވާން ޖެހެނީ އެސަބަބާ ހެދިއެވެ. އެއީ އޭނާއަށް އަހަންނާ ދުރަށް ނުދެވިގެން އުޅޭތަން ފެންނާތީ ވެސް މެއެވެ. އަހަރެން ބިރުގަންނަނީ އަހަރެންގެ މިއަދުގެ މަޖްބޫރީ ހާލަތުގެ މައްޗަށް އޭނާގެ ބާރު ގަދަކޮށްފާނެތީއެވެ. އެވާހަކަ އޭޝްގެ ގާތު ބުނަން ކިތަންމެ ބޭނުންވިޔަސް އެއީ އޭޝްއަކަށް އަޑުއަހަން ފަސޭހަ ވާހަކަ އަކަށް ނުވާނެއެވެ. އެންމެ ދުވަހަކުވެސް އޭނާ އަހަރެން އޮފީހަކަށް ނުފޮނުވާނެއެވެ. އޭރުން އަހަރެމެންގެ ހާލަކީ ކޮބައިހޭ އަހަރެންގެ ހިތަށް އަރާވަރުންނެވެ. އަހަރެމެންގެ ކުޑަކުޑަ ހާލި އަހަރެންގެ އަތުން ރޯކޮށްނުލާ ވޭތޯ ބެލީމެވެ.\nއެކަމަކު އަހަރެމެންގެ ހަޔާތުގެ ހާލި އެންމެ ފަހުން ރޯވެ އަނދައިފިއެވެ. އޭޝްއަށް ވަޒީފާއެއް ލިބުނީއެވެ. މަޝްހޫރު ވިޔަފާރިވެރިއެއްގެ ކުންފުންޏަކުންނެވެ. ކުރުކޮށް ބުނާނަމަ އެވިޔަފާރިވެރިޔާގެ ގެއިންނެވެ. އޭނާގެ ދަރިފުޅު ތިލްނާއާ އޭޝް ކާވެނިކުރަން އެއްބަސްވީއެވެ. އެގޮތުން އޭނާއަށް އަނެއްކާވެސް ކުރީގައި އުޅެމުން ދިޔަފަދަ ނުވަތަ އެއަށްވުރެންވެސް އުފާވެރި ދިރިއުޅުމެއް ލިބޭނެތީއެވެ.\nއަހަރެން އަލަކުން ރޯނެ ރުއިމެއް ނެތެވެ. ރޮއިރޮއި މިވަނީ ކަރުނަ ހުސްވެފައެވެ. ހިތުގެ ބަދަލުގައި ހިލަގަނޑެއް އަހަރެން ޚިޔާރު ކުރީމެވެ. ހަގީގީ ދިރިއުޅުމަކީ މިއަދު އަހަންނަށް ފެންނަ މި ދިރިއުޅުންކަން ގަބޫލުކޮށްފީމެވެ.\nމަންމަމެން ފުރަތަ ދިން ނަސޭހަތުގައި އެކުލެވޭ އިރުޝާދު ތަކަކީ މިއީތާއެވެ. އޭޝްގެ އުފަލަށްޓަކައި އަހަރެން ބިރުވެރިކަމާއި އަނދިރިކަން އިޚްތިޔާރު ކުރީމެވެ. އަހަރެމެންގެ ވަރީގެ ކަންތައް ސިއްރެއްގެ ގޮތުގައި ބާއްވައި ދިނީމެވެ. އޭނާއަށް އަނެއްކާވެސް އުދުހިގެންދާނެ ދެފިޔަ ލިބުނީއެވެ.\nއަހަރެންނާއި އޭޝްގެ ކާވެންޏަކީ މިއަދު މާޒީއެކެވެ. ވިޔަސް އެހަނދާން އަހަރެންގެ ބަނޑުތެރޭން މިދަނީ ތޮޅެމުންނެވެ. އަހަރެން ވެސް މިވަނީ މިއަދު ދިރިއުޅުމުގެ ގަދަ ކަނޑުގައި ތޫފާންތަކުގެ ތެރޭގައި ދަތުރުކުން ޖެހިފައެވެ. ދުށް ފޮނި ހުވަފެންތައް ސާހިލްގެ އަނެއް ފަރާތަށް ދޫކުރުމަށް ފަހުގައެވެ. ވިޔަސް އަދި މިހާހިސާބަކުން މި އަޖައިބު ދާސްތާން ނިމޭކަށް ނެތެވެ. އަހަރެންގެ ދަރިފުޅު އޭނާގެ ބައްޕަގެ ނަން ޕައިލެޓް ގަލަމަކުން ލިޔަން އެބަ އިނެވެ. [ބައްޕަ އަންނާނީ ކޮން އިރަކުތަ؟] ކަށިގަސްތަކުގެ ތަންމައްޗެއްގައި ނިދަން ކެތް ކުރެވިދާނެއެވެ. އެކަމަކު އެޔަކީ އެ ދަރިފުޅުގެ ބައްޕަޔަށް ކެތްކުރެވޭނެ ކަމެއް ނޫނެވެ.\n[ދަރިފުޅާ! ތި ސުވާލު އަބަދު ނުކޮށްފާނަންތަ؟]\n[އަދި ބައްޕަ އަންނާނެ ދޯ؟]\nއެއީ ނިމުމެއް ނުވާނެ ސުވާލެކެވެ.\nކުރުވާހަކަ: ސިއްރަކީ ލޯބި\nކުރުވާހަކަ: އަހަރެން ކާވެނި ކުރީ ފުރޭތައަކާއެވެ


ފިލިތާ ނުވަ އަހަރު ފަހުން ހާއިން ލުތުފީ ރާއްޖެ ގެނެސްފި – Haftha\nފިލިތާ ނުވަ އަހަރު ފަހުން ހާއިން ލުތުފީ ރާއްޖެ ގެނެސްފި\nއެތައް ދިވެހިންނެއް ޝަހީދުކޮށްލުމަށްފަހު ބޭސްފަރުވާއަކަށް ރާއްޖެއިން ބޭރަށް ދިޔަ ގޮތަށް ފިލައިގެން އުޅުނު ހ. ހާޖަރާގޭ އަބްދުﷲ ލުތުފީ (ބާގީ ލުތުފީ) އަނބުރާ ރާއްޖެ ގެނެސްފި އެވެ.\nމިދިޔަ މެއި މަހުގެ 1 ވަނަ ދުވަހު ލަންކާގައި ހުންނަ އެމްބަސީއާ އަމިއްލައަށް ގޮސް ހަވާލުވި ލުތުފީ، ދިވެހި ފުލުހުންގެ ބެލުމުގެ ދަށުން މިރޭ ރާއްޖެ ގެނެސްފައި މިވަނީ، ނުވަ އަހަރާއި ހަ މަހާއި 23 ދުވަހު ފިލައިގެން އުޅުމަށްފަހު އެވެ.\nލުތުފީ ރާއްޖެ ގެނެސްފައިވަނީ، ލަންކާގެ ކޮލަމްބޯއިން ފުރައިގެން މާލޭ ވެލާނާ އިންޓަނޭޝަނަލް އެއާޕޯޓަށް ދާދި ދެންމެއަކު ޖެއްސި އެމިރޭޓްސް ފްލައިޓް އީކޭ653 ފްލައިޓުންނެވެ.\nފުލުހުން ބުނާގޮތުގައި، ލުތުފީ އެންމެ ފުރަތަމަ ގެންނާނީ މާލެ އެވެ. އޭނާ މާލެ ގެނެސް، ފުލުހުންގެ ފަރާތުން ލިޔެކިޔުންތައް ފުރިހަމަ ކުރުމަށްފަހު ހަމަ މިރޭ މޯލްޑިވްސް ކަރެކްޝަނަލް ސާވިސްއާ ހަވާލު ކުރާނެ ކަމަށް ފުލުހުން ބުނެ އެވެ.\nއަދި އެ ހުކުމް ތަންފީޒު ކުރަމުންދަނިކޮށް 2010 ޖަނަވަރީ 16 ވަނަ ދުވަހު އޭރު އޮތް ރައީސް މުހައްމަދު ނަޝީދުގެ ވެރިކަމުގައި ބޭސްފަރުވާ ކުރުމަށް ރާއްޖެއިން ބޭރަށް ލުތުފީ ފުރުވާލި އެވެ. އަދި މިއީ އެ ފަހުން އޭނާ ރާއްޖެ ގެނެވުނު ފުރަތަމަ ފަހަރެވެ.


ކްރިސްމަސް އާއި ދިމާކޮށް ނ.ހެނބަދޫ…! – Atoll News\nކްރިސްމަސް އާއި ދިމާކޮށް ނ.ހެނބަދޫ…!\nޝާއިޢު ކުރީ: އިބްރާހީމް ރަމީޒް ޑިސެމްބަރ 24, 2017, 00:24\n”މިފަހަރު މުޅިން ލަދުގަންނުވާލައިފި…!“، ”ލަދުން ލޯހުޅުވާލަން ނުކެރުނު…“، ”އެކަހަލަ މަންޒަރުތައް ފެންނާނެ ކަމަކަށް ހިއެއް ނުކުރަން. އެންމެ ލަދުގަތީ ދަރިފުޅު ކައިރީގަ އިނީމަ…“ މިއީ މިދިޔަ އަހަރު ޝޯވއަށް ދިޔަ ބައެއް ފަރާތްތަކުގެ ޝުޢޫރުތަކެވެ. އެފަރާތްތަކުގެ އިހުސާސްތަކެވެ. ޝޯވގެ ކަންތައްތައް ދިޔަގޮތް މިޝުޢޫރުތަކުން ވެސް ހާމައަށް ފެންނާނެއެވެ.\nޝޯވގެ މަންޒަރުތަކުން މައިންނާއި ދަރިން، ބޭބެއިންނާއި ކޮއްކޮއިން ހަމަ ރަނގަޅަށް ވެސް ލަދުގަންފިއެވެ. ދެޖިންސުގެ މަސްހުނިވުން އިންތިހާއަށެވެ. ލަވަކިޔުމާއި ނެށުން އެކަންޏެއް ނޫނެވެ. ބަދުއަޚުލާޤީ އަމަލުތައް ސިފަކޮށްދޭ އެތައް ކަމެއް ހިނގައިގެން ދިޔައެވެ. މަންމަ ދަރިފުޅު އުރައިގެން ބަލަން ހުއްޓައެވެ. ބައްޕަ ވެސް ދަރިން ގޮވައިގެން އަތް ޖަހަން ހުއްޓައެވެ.\nބައެއް ފަހަރު ދަރިފުޅުގެ ލޮލުގައި އަތް އެޅެއެވެ. ދަރިންނަށް ދައްކަން ބޭނުން ނުވާތީއެވެ. ފެންނަމުންދާ މަންޒަރުގެ ހުތުރު ކަމުންނެވެ. މިކަންކަމަކީ މިދިޔަ އަހަރުގެ ޝޯވ ބަލަން ދިޔަ އެއްވެސް ފަރާތަކުން ދޮގު ކުރާނެ ކަންކަމެއް ނޫނެވެ.\nޝޯވގެ ކަންތައް ހުރިގޮތް ރަނގަޅަށް ސާފުވާނެކަމަށް ޔަޤީން ކުރަމެވެ. ގަބޫލުކުރަން ޖެހޭ ހަގީގަތަކީ ޝޯވގެ ތެރެއިން އަހަރަކަށްވުރެ އަހަރެއް، މީހުން ގައިގޯޅިވުމާއި، ހުތުރުކަން ބޮޑު މަންޒަރުތައް ފެނުން ގިނަވެގެން ދާކަމެވެ. ފާޅުގައި މިފަދަ ހުތުރުކަން ބޮޑު މުންކަރާތްތައް ކުރިއަށް ގެންދާއިރު ވެސް އަޅުގަނޑުމެން ހަމަ އަތް އުރާލައިގެން ތިބެންވީތޯއެވެ؟ އެކަންތައް ހުއްޓުވަން އަމަލީގޮތުން އެއްވެސް ކަމެއް ކުރުމެއް ނެތްތޯއެވެ؟\nތިމާގެ ހިތުން ވެސް އެކަމާ ދެކޮޅުހަދާ އެކަމަށް ކުޑަވެސް ނަފުރަތެއް ނެތީތޯއެވެ؟ ތުއްތު ކުދިންގެ ޅަސިކުނޑިތައް މިފަދަ ކަންކަމަށް ހޭނުވުން އެއީ މައިންބަފައިން ހަމަ އެކުދިންދެކެ ވާ ލޯތްބެއްގެ ބޮޑުކަމުން ކުރުވާ ކަމަކަށް ވެފައިވާކަހަލައެވެ. އެހެންކަމަށް ވާނަމަ އެވެވެނީ ކޮންކަހަލަ ލޯތްބެއްބާވައެވެ؟މިފަދަ ވިޔާނުދާ ކަންކަމުގެ ސަބަބުން އެކުދިންގެ އުޅުމާއި އަޚުލާޤަށް އެކަމުން ނޭދެވޭ އަސަރުތަކެއް ކުރާނެކަން ނޭނގޭ މައެއް ބަފައެއް މިމުޖުތަމަޢުގައި ނުހުންނާނެއޭ ބުނުމަކުން ދޮގަކަށް ނުވާނެއެވެ.\nއަޅުގަނޑުމެންގެ އަމަލުތަކާމެދު ސުވާލުވެވޭނެ ދުވަހެއް އަންނާނެކަން ހަނދާންކޮށް، އަޅުގަނޑުމެންގެ އަމިއްލަ އަތްތަކުން، އަޅުގަނޑުމެންގެ ދަރިންނާއި އަމިއްލަ ނަފުސު ހަލާކުގެ ތެރެއަށް ހުށަހެޅިގެންދާ އެންމެހާ ކަންކަމުން ދުރުހެލިވުން އެއީ އެންމެ ރަނގަޅު ގޮތްކަން ސަލާމަތް ބުއްދި ހަމަ ކޮންމެ ފަރުދަކު ވެސް ގަބޫލުކުރާނެކަން ޔަޤީނެވެ.\nކޮންމެ އަހަރަކު ހެނބަދޫގައި މިބާއްވާ ޝޯވގެ މަޤުޞަދަކީ ކޮބާ؟\n2013 ވަނަ އަހަރުން ފެށިގެން ހެނބަދޫގައި މިހަރަކާތްތައް ކޮންމެ އަހަރެއްގެ ޑިސެމްބަރ މަހުގެ 24 ނުވަތަ 25 ވަނަ ދުވަހާ ކްރިސްމަސް ދުވަހާ ދިމާކޮށް ކުރިއަށް ގެންދެއެވެ. ލަވަކިޔުމާއި މިޔުޒިކް ކުޅުމާއި ދެޖިންސު މަސްހުނިވެގެން ނެށުމާއި ނިވާކަން ކުޑަ ހެދުން ލައިގެން ނެށުން ފަދަ މުޑުދާރު އެތައް އަމަލުތަކެއް މިހަރަކާތްތަކުގެ ތެރޭގައި ހިމެނެއެވެ.\nމިފަދަ ހަރަކާތްތަކުގެ މައިގަނޑު މަޤުޞަދެއް ކަމަށް އެއްބަޔަކަށް ޤަބޫކު ކުރެވޭނީ އުފާކޮށް މަޖާކޮށްލާ އެކުވެރިކަން ބަދަހި ކުރުމެވެ. ނަމަވެސް މިހަރަކާތްތައް އިންތިޒާމުކޮށް ރާވާ ފަރާތްތަކުގެ މައިގަނޑު ބޭނުމަކީ މިކުޑަކުޑަ ހެނބަދޫގައި ޒަމާނުއްސުރެ އޮތް އިސްލާމީ ވަންތަކަން ނެތިކޮށްލާ، ”ހުޅަނގުގެ ރީތި ގޮތްތައް ”މިމުޖުތަމަޢުގެ މީހުންނަށް ދެއްކުން ނޫންބާވައެވެ.\nމީހުންގެ މެދުގައި އޮތް ދީނީ ރޫޙް ނެތިކޮށްލުމެވެ. ދީނީ އަޤީދާއާއި ތިމާގެ އީމާންތެރިކަމަށް ލޮޅުން އަރާ މިފަދަ ހަރަކާތްތަކުގެ ސަބަބުން ތިމާގެ ވިސްނުން ނޭނގި ނަމަވެސް ދީނާ ދުރުކުރުވާނެކަން ޔަޤީނެވެ. މިހަރަކާތް އިންތިޒާމްކޮށް ރާވާ ފަރާތްތަކުގެ މަޤުޞަދު އެވެރިންނަށް ހާސިލުވެއެވެ. ކޮންމެ އަހަރަކުގެ ޝޯވއަށް ގިނަ އަދަދެއްގެ ހެނބަދޫ ރައްޔިތުންނާއި ކައިރި ރަށްތަކުގެ މީހުން އާދެއެވެ.\nއަދި އެވެރިންގެ ލާދީނީ ހަރަކާތްތައް ބަލަމުން އަތްޖަހާ، ހަޅޭއްލަވަމުން ދެއެވެ. ޅަދަރިން ރޯން ފެށުމާއެކު މައިންބަފައިންނަށް އެކުދިން ޝޯވއަށް ގެންދިޔުން މަޖުބޫރު ވެގެން ދާކަހަލައެވެ. ސާފު ތާހިރު އެ ނަފުސުތައް ވެއްޔާއި މޮޑެވިގެން ދަނީ މައިންބަފައިންގެ މިފަދަ އަމަލުތަކުގެ ސަބަބުންނެވެ. މިއީ އެންމެ ރެއެއްގައި ފެނިލާ ފެނިލުމެކޭ ކިޔައި، ވަރަށް އާދައިގެ ކަމަކަށް މިކަންތައް ހެދިކަމުގައި ވިޔަސް، ހަޤީގަތުގައި މިކަމުގެ ނޭދެވޭ އަސަރު އަބަދުގެ އަބަދަށް އެކުދިންނަށް ކުރާނެއެވެ. އެކުދިންގެ އުޅުމާއި ސުލޫކާއި އަޚުލާޤަށް ނޭދެވޭ އަސަރުތަކެއް ކުރާނެއެވެ.\nމިކަންކަމާމެދު ހަމަ ކޮންމެ މަންމައަކާއި ބައްޕައަކު ވެސް ވިސްނައި، މައިންބަފައިންގެ ކޮނޑުގައި އެޅިފައިވާ މަސްއޫލިއްޔަތާއި ހަވާލުވެފައިވާ އަމާނާތްތަކަށް ފުރިހަމައަށް ރައްކާތެރިވުމަށް ހަނދުމަކޮށްދެމެވެ. ދީނީ ގޮތުން މުޅިން ނަހީކުރައްވާފައިވާ މިފަދަ ހަރަކާތްތަކުގައި ތިމާގެ ދަރިފުޅާއި، ތިމާގެ އާއިލާ، އަދި ތިމާގެ މުޖުތަމަޢު ބައިވެރިވިޔަ ނުދިނުމަށް ކުރެވެން ހުރި ކޮންމެކަމެއް ކުރުމަކީ ހަމަ ތިމާގެ ވެސް ވާޖިބެކެވެ.\nކޮންމެ އަހަރަކު ނ. ހެނބަދޫގައި މިޝޯވ އިންތިޒާމު ކުރަނީ ކިހިނެއް؟\nމިދިޔަ އަހަރުގެ މިޝޯވއާއި ގުޅިގެން ލިޔެފައިވާ ލިޔުމުގައި މިވާހަކަ ވަރަށް ތަފުސީލުކޮށް ބަޔާންކޮށްފައިވެއެވެ. މިލިޔުމުގައި ވެސް ހަމަ އެވާހަކަތައް ނަކަލުކޮށްލާނަމެވެ. ހެނބަދޫގެ އެއްވެސް ރައްޔިތަކަށް އޮޅިވަޑައިގެންފައި ނުވާނެ ފަދައިން، ރިސޯޓު ހިންގާ ބޮޑު ވިޔަފާރި ވެރިއެއްގެ ރިސޯޓްތަކުގައި މަސައްކަތްކުރަމުންދާ ހެނބަދޫގެ މީހުންގެ އަދަދު ނިސްބަތުން ގިނައެވެ.\nހެނބަދޫގައި ކޮންމެ އަހަރަކު ކުރިއަށްދާ ޝޯވއަށް އެކި ގޮތްގޮތުން އެހީތެރިކަން ފޯރުކޮށްދީ ޝޯވ ކުރިއަށް ގެންދިޔުމުގެ ހަރަކާތްތަކުގެ އިސް ސަފުގައި މަސައްކަތް ކުރަމުންދަނީ އެ ވިޔަފާރިވެރިޔާގެ ރިސޯޓުތަކުގައި މަސައްކަތްކުރާ ހެނބަދޫ މީހުންނެވެ. މިފަހަރުގެ ޝޯވއަށް ވެސް މިހާރު ބައެއް ފަރާތްތަކުން ވަނީ ހެނބަދުއަށް އައިސްފައެވެ.\nމީގެއިތުރުން މިކަމުގެ އިސްކޮށް އުޅޭ ފަރާތްތަކާއި، ޝޯވގައި ނެށުމަށްޓަކައި ނަށާ ގުރޫޕެއް ވަނީ ހެނބަދުއަށް އައިސްފައެވެ. މިހަރަކާތްތައް ފެށިގެންދަނީ މިކަން އިންތިޒާމު ކުރާ ފަރާތުން ހެނބަދޫގެ އެންމެހާ ރައްޔިތުންނަށް ދެވޭ ފަރިއްކޮޅަކުންނެވެ. އަދި މީގެއިތުރުން، ޝޯވގެ ތެރެއިން ދުވަސްވީ ބައެއް މީހުންނަށާއި، ބައެއް މަޤާމުތަކުގައި ތިއްބަވާ ފަރާތްތަކަށާއި، ޝޯވގައި އެންމެ އަޑުގަދަކޮށް ހަޅޭއްލެވި ފަރާތްތަކަށް އަގުބޮޑެތި އިނާމުތައް ބެހުން އޮވެއެވެ.\nމިފަދަ ގިނަ ސަބަބުތަކަށްޓަކައި ރަށުގެ ބައެއް ރައްޔިތުންނަށް މިޝޯވ ވެފައިވަނީ ވަރަށް ކަމުދާ ޝޯވއަކަށެވެ. ނަމަވެސް މިހުރިހާ ކަމެއްގެ ފަހަތުގައި އަޅުގަނޑުމެން ވިސްނާލުން މުހިންމު އެތައް ކަންތައްތަކެއް ވާކަން ޔަޤީނެވެ.\nމިއަދުގެ ހެނދުނުގެ ވަގުތެއްގައި މިކަން އިންތިޒާމުކުރާ ވިޔަފާރިވެރިޔާ ވަނީ ހެނބަދުއަށް އައިސްފައެވެ. ރަށުގެ ގިނަ ރައްޔިތުންތަކެއް އޭނައަށް މަރުޙަބާ ކިޔުމަށްޓަކައި ގޮނޑުދޮށަށް އެއްވެފައި ތިއްބެވެ. ހެނބަދުއަށް އައުމަށްފަހު އޭނާގެ ގޭގައި އުފަންދުވަހުގެ ކޭކު ފެޅުން ވަނީ ކުރިއަށް ގެންގޮސްފައެވެ.\nއޭނާގެ އުފަންދުވަހަށް ހާއްސަކޮށް ހަދާފައިވާ ލަވަޔަކާއެކު މިކަން ކުރިއަށް ގެންދިޔައިރު، ރަށަށް އައިސްގެންއުޅޭ ނަށާ ގުރޫޕުގެ މީހުންވެސް އެތަނުގައި ހަރަކާތްތެރިވަމުން ދިޔައެވެ. ހިތާމައަކީ އެތަކެއް ކުޑަކުދިން ވެސް އެވެރިން އެޖަހާ ސަކަރާތްތައް ބެލުމަށްޓަކައި އެތަނަށް އެއްވެފައިވާކަމެވެ. މިކަންކަމުން އެނގި ހާމަވެގެން ދަނީ މައިންބަފައިން ދަރިންނާމެދު އިހުމާލުވެފައިވާ މިންވަރެވެ. ދަރިން އުޅޭނެހާ ގޮތަކަށް އުޅެން، ކުރާނެހާ ކަމެއް ކުރަން ދޫކޮށްލާފައިވާ މިންވަރެވެ.\nއަޅުގަނޑުމެންގެ އެންމެހާ އަމަލުތަކާމެދު ސުވާލުކުރެވޭ ދުވަހުން އަޅުގަނޑުމެން ދޭނެ ޖަވާބު ބިނާވެގެންވާނީ މި ދުނިޔޭގައި އަޅުގަނޑުމެންގެ އަމަލުތައް ބެހެއްޓި ގޮތެއްގެ މައްޗަށެވެ. މާތްﷲ ނަހީކުރައްވާފައިވާ މިފަދަ ނުބައި އަމަލުތަކުގައި ޝާމިލުވެ އުޅެނިކޮށް ތިމާގެ މަރު ބައްދަލުކޮށްފިނަމަ ދެން ވާނެ ގޮތަކާމެދު ވިސްނާލާށެވެ.\nދުނިޔެއަކީ އާޚިރަތަށް ތައްޔާރުވުމަށް ލިބިފައިވާ ފުރުޞަތެކެވެ. ފުރުޞަތުގެ ބޭނުން ހެޔޮ ގޮތުގައި ނުހިފައިފި ނަމަ މާދަމާ އެކަމާ ރޯން ޖެހޭނެއެވެ. ނ. ހެނބަދޫގައި ކޮންމެ އަހަރަކު މިބޭއްވޭ ޝޯވއަކީ ފާޅުކަން ބޮޑު ގޮތެއްގައި ކުރިއަށްދާ، މާތްﷲގެ ކޯފާއަށް ހުށަހެޅޭފަދަ ކަމެކެވެ. މާތްﷲ އަޅުގަނޑުމެން އެންމެންނަށް ހެޔޮ ވިސްނުން ދެއްވާ، މިފަދަ ނުބައި ކަންކަމުން ދުރުވުމުގެ ތައުފީގު ދެއްވާށިއެވެ. ބަޔަކު މީހުން ކުރާ ނުބައި އަމަލެއްގެ ސަބަބުން އާންމުވެގެންދާފަދަ ކޯފާއެއް އަޅަމެންގެ މައްޗަށް ނުފޮނުއްވާނދޭވެ. އާމީން!ﷲ\n2 Comments on "ކްރިސްމަސް އާއި ދިމާކޮށް ނ.ހެނބަދޫ…!"\nAhmed hassaan | ޑިސެމްބަރ 24, 2017 at 06:46 | Reply\nCelebration of (name censored) gay pedophile (name censored) birthday\nވިސްނަވާ | ޑިސެމްބަރ 24, 2017 at 18:56 | Reply\n(އަންނޫރު – 19)


Kunfuni Thakah Badhalu Dhenee Budget Kohggen: Finance Minister\nކުންފުނިތަކަށް ބަދަލު ދެނީ ބަޖެޓު ކޮށްގެން: ފިނޭންސް މިނިސްޓަރު\nފިނޭންސް މިނިސްޓަރު އިބްރާހީމް އަމީރު މަޖލިސް ޖަލްސާގައި ވާހަކަދައްކަވަނީ -- ފޮޓޯ / މަޖިލިސް\nސަރުކާރުން އެކި ފަރާތްތަކަށް ބަދަލުގެ ގޮތުގައި ދެމުން އަންނަ ފައިސާއެއް ދެމުން އަންނަނީ ބަޖެޓު ކުރެވިގެން ކަމަށް ފިނޭންސް މިނިސްޓަރު އިބްރާހީމް އަމީރު ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި މެންބަރުން ކުރެއްވި ސުވާލުތަކަށް ޖަވާބު ދެއްވާ މިނިސްޓަރު އަމީރު ވިދާޅުވީ ބަދަލު ދޭންޖެހެނީ ކުރީގެ ސަރުކާރުން ކަން ކޮށްފައި އޮންނަ ގޮތުން ކަމަށެވެ. އަދި ކުރީގެ ސަރުކާރުން ބޭއިންސާފުން ބައެއް ފަރާތްތަކަށް ކޮށްފައިވާ ކަންކަމަށް އިންސާފު ހޯދުމުގެ ގޮތުންވެސް އެތައް ބަޔަކު ސަރުކާރުގައި އެދެމުން އަންނަ ކަމަށާއި އެކަމަށްވެސް ސަރުކާރުން ހައްލު ތަކެއް ހޯދަމުން އަންނަ ކަމަށް އޭނާ ވިދާޅުވިއެވެ.\nފިނޭންސް މިނިސްޓަރު ވިދާޅުވީ ބަދަލު ދެނީ ބަޖެޓު ކޮށްގެން ކަމަށާއި އެގޮތުން މިއަހަރަށް ބަދަލުގެ ގޮތުގައި ދިނުމަށް 100 މިލިއަނެއްހާ ރުފިޔާ ކަނޑައަޅާފައިވާނެ ކަމަށެވެ. މި ސަރުކާރުން، ބަދަލު ދޭން ޖެހޭ ހާލަތުގައި އެކަން ކުރަނީ ބަޖެޓްގެ ބޭރުން ނޫން ކަމުގެ ޔަގީންކަން ދެއްވާ ކަމަށް ވެސް މިނިސްޓަރު ވިދާޅުވި އެވެ.\nއަމީރު ވިދާޅުވީ، ކޯޓުން ބޭރުގައި މައްސަލަ ހައްލުކޮށް ނޫމަޑި އަށް ބަދަލު ދިނީ އާބިޓްރޭޝަންގައި އޮތް މައްސަލައިގައި ސަރުކާރުގެ ދިފާއު ބަލިކަށިވުމުން އެ މައްސަލަ ސަރުކާރު ކޮޅަށް ނިންމޭނެ ކަމުގެ ޔަގީން ކަމެއް ނެތުމުން ކަމަށެވެ. އަދި ކޯޓުން ބޭރުން މައްސަލަ ނުނިންމި ނަމަ، ދައުލަތުން 200 މިލިއަނެއްހާ ޑޮލަރު ބަދަލުގެ ގޮތުގައި ދޭން ޖެހޭނެ ކަމަށް ލޯޔަރުންގެ ލަފަޔާއި އެސެސްމަންޓްތަކުން ދެއްކި ކަމަށް ވެސް މިނިސްޓަރު ވިދާޅުވި އެވެ.\nނޫމަޑީގެ އެގްރިމަންޓް ރައީސް ޔާމީންގެ ސަރުކާރުގައި ބާތިލް ކުރި މައްސަލައިގައި އެ ކުންފުނިން ބަދަލު ހޯދަން ހުށަހެޅީ ނެދަލޭންޑްސްގެ ދަ ހޭގްގައި ހުންނަ ޕާމަނަންޓް ކޯޓް އޮފް އާބިޓްރޭޝަނަށެވެ. ބަދަލެއްގެ ގޮތުގައި ހޯދަން އެ ކުންފުނިން ހުށަހެޅީ 155 މިލިއަން އެމެރިކާ ޑޮލަރެވެ. ނަމަވެސް ސަރުކާރުން ވަނީ، އާބިޓްރޭޝަނުން ބޭރުން މައްސަލަ ހައްލުކޮށް، މިދިޔަ އޮގަސްޓް މަހު ސެޓްލްމަންޓް އެގްރީމަންޓެއް ހެދުމަށްފަހު، އެކުންފުންޏަށް ބަދަލުގެ ގޮތުގައި 55 މިލިއަން އެމެރިކާ ޑޮލަރު އެކުންފުންޏަށް ދީފައެވެ.


Photo: ސްލޮވާކިއާއިންވެސް މުބާރާތް ފެށީ ވަރުގަދަ މޮޅަކުން Photo: ސްލޮވާކިއާއިންވެސް މުބާރާތް ފެށީ ވަރުގަދަ މޮޅަކުން\nޕީޓާސްބާގް، ރަޝިއާ (14 ޖޫން 2021 ) ޕޮލެންޑް ބަލިކޮށް ސްލެވޭކިއާވެސް މިވަނީ މުބާރާތުގެ ފެށުން ރަނގަޅުކޮށްފައި. ރޭގެ މެޗްގައި ޕޮލެންޑްގެ މައްޗަށް ސްލެވޭކިއާ ކުރި ހޯދީ 2-1 ގެ ނަތީޖާއަކުން. ޕޮލޭންޑްގެ މެޗްގެ ފަހުބައި ކުޅެފައިވަނީ 10 ކުޅުންތެރިންނާއެކު. ރޭގެ މެޗްގައި ޕޮލެންޑްގެ ގޯލްކީޕަރު ޝެޒްނީ އަތުން ވަނީ ބައިކޮޅަށް ގޯލަށް ވަދެފައި. މީ ޔޫރޯގެ ތާރީހުގައި ކީޕަރެއް އަތުން ބައިކޮޅަށް ގޯލެއް ވަން ފުރަތަމަ ފަހަރުއެވެ.- ފޮޓޯ: ރޮއިޓަރސް


ECC ga alha hospita ge furaalhu badhalukohdheyne bayaku hoadhanee\nއައްޑޫ ސިޓީގައި ހުންނަ ކޮންވެންޝަން ސެންޓަރު---\nއައްޑޫ ކޮންވެންޝަން ސެންޓަރުގައި އަޅާ ހޮސްޕިޓަލުގެ ފުރާޅު ބަދަލުކޮށްދޭނެ ބަޔަކު ހޯދަނީ\nއައްޑޫ އިކުއެޓޯރިއަލް ކޮންވެންޝަން ސެންޓަރު (އީސީސީ) ގައި އެޅުމަށް ހަމަޖެހިފައިވާ ހޮސްޕިޓަލުގެ ފުރާޅު ބަދަލުކޮށްދޭނެ ބަޔަކު ހޯދުމަށް ފިނޭންސް މިނިސްޓްރީން ބީލަމަށް ހުޅުވާލައިފި އެވެ.\nމިނިސްޓްރީން ނެރުނު އިއުލާނުގައި ބުނީ އީސީސީގައި އަޅާ ހޮސްޕިޓަލުގެ ފުރާޅުގެ ޓިނު ބަދަލު ކުރުމުގެ އިތުރުން މައި އިމާރާތުގެ ދެމެދުގައި ވޯކްވޭއެއް ހެދުމުގެ މަސައްކަތުގެ އިތުރުން އެޑްމިނިސްޓްރޭޓިވް އިމާރާތް ވެސް ކުރަން ބޭނުންވާ ކަމަށެވެ.\nއެގޮތުން އެ މަސައްކަތް ކޮށްދޭން ޝައުގުވެރިވާ ފަރާތްކުން ބިޑް ހުށަހެޅުމުގެ ފުރުސަތު މި މަހުގެ 30 ވަނަ ދުވަހާ ހަމައަށް ހުޅުވާލާފައިވާއިރު ބިޑް ސެކިއުރިޓީގެ ގޮތުގައި 40،000 ރުފިޔާ ހުށަހަޅަން ޖެހޭނެ ކަމަށް އެއިއުލާނުގައި ވަނީ ބުނެފަ އެވެ. އަދި ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 148 ދުވަސް ކަމަށް ވެސް އެއިއުލާނުގައި ވަނީ ބުނެފައެވެ.\nބީލަމުގައި ބައިވެރިވާން ރަޖިސްޓްރޭޝަން ފީއެއްގެ ގޮތުގައި 500 ރުފިޔާ ދައްކަން ޖެހޭއިރު ފައިސާ ބަލައިގަންނާނީ މި މަހުގެ 29 ދުވަހުގެ ނިޔަލަށް ކަމަށް އެ އިއުލާނުގައި ވަނީ ބުނެފަ އެވެ.\nރައީސް އަބްދުﷲ ޔާމީންގެ ސަރުކާރުން ވަނީ 2016 ވަނަ އަހަރު އެ އިމާރާތް ހޮސްޕިޓަލަކަށް ބަދަލު ކުރުމުގެ މަސައްކަތް އެލިއާ ކޮންސްޓްރަކްޝަނާ ހަވާލުކޮށްފަ އެވެ. އެކުންފުންޏާ އެ މަސައްކަތް ހަވާލު ކުރީ 161.8 މިލިއަން ރުފިޔާ އަށެވެ.\nއައްޑޫގައި ހުޅުވަން ތައްޔާރުވަމުން އަންނަ އާ ހޮސްޕިޓަލަކީ 100 އެނދުގެ ހޮސްޕިޓަލެކެވެ.\nއީސީސީ ހޮސްޕިޓަލް ފިނޭންސް


Ithuru vaguthu ga Pedro jehi landun Chelsea FA Cup semi ah Ithuru vaguthu ga Pedro jehi landun Chelsea FA Cup semi ah\nއިތުރު ވަގުތުގައި ޕެޑްރޯ ޖެހި ލަނޑުން ޗެލްސީ އެފްއޭކަޕް ސެމީއަށް!\nޗެލްސީ ފައިނަލަށް ގެންގޮސްދިން ޕެޑްރޯ ކުރީ މެޗެއްގައި ލަނޑު ޖެހުމަށްފަހު:ފައިލް ފޮޓޯ-ޒިންހުއާ\nބަދަލުކު ކުޅުންތެރިޔާ ޕެޑްރޯ މެޗުގެ އިތުރު ވަގުތުގައި ޖެހި ލަނޑުން ލެސްޓަރ ސިޓީ ބަލިކޮށް، އިނގިރޭސި އެފްއޭކަޕްގެ ސެމީފައިނަލުން ޗެލްސީ ޖާގަ ކަށަވަރުކޮށްފިއެވެ.\nކްއާޓަރ ފައިނަލްގެ މެޗު ޗެލްސީ ކާމިޔާބުކުރީ މެޗުގެ ފުރިހަމަ ވަގުތު 1-1 ން އެއްވަރުވުމުން ނަތީޖާ ނެރުމަށް ކުޅުނު އިތުރު ވަގުތުގައި ޕެޑްރޯ ޖެހި ގޯލާއެކު 2-2 ނެވެ. ލެސްޓަރ ސިޓީގެ ދަނޑުގައި ކުޅުނު މި މެޗުގައި ފުރަތަމަ ލަނޑު ޖަހާ ލީޑު ނެގީ ޗެލްސީންނެވެ. ޗެލްސީއަށް ކުރި ހޯދައިދިނީ މި ސީޒަނުގައި ރެއާލް މެޑްރިޑުން ޗެލްސީއަށް ބަދަލުވި އަލްވާރޯ މޮރާޓާއެވެ. ނަމަވެސް ދެވަނަ ހާފުގައި ލެސްޓަރ ސިޓީގެ ޖެމީ ވާޑީ ވަނީ ލެސްޓަރ ސިޓީއަށް ލަނޑެއް ކާމިޔާބުކޮށްދީ މެޗުގެ ނަތީޖާ ހަމަހަމަކޮށްފައެވެ.\nމެޗަށް ފަހު ވާހަކަ ދައްކަމުން ޗެލްސީގެ ކޯޗު އެންޓޯނިއޯ ކޮންޓޭ ބުނީ، ރޭގެ މެޗަކީ އުނދަގޫ މެޗެއް ކަމަށާއި، ސަތޭކަ ވިހި މިނިޓް ކުޅެން ޖެހުމުން ކުޅުންތެރިންގެ ފަރާތުން ކޮންމެވެސް ވަރެއްގެ ވަރުބަލިކަމެއް ފެނުނުކަމަށެވެ. އެހެންނަމަވެސް ކުޅުންތެރިން ދެއްކި ކުޅުން ފާހަގަކުރާ ކަމަށް ކޯޗު ބުންޏެވެ. ކޮންޓޭ ވަނީ ރޭގެ މެޗުގައި މޮރާޓާގެ ފަރާތުން ފެނިގެންދިޔަ ކުޅުމަށް ވަރަށް ބޮޑަށް ތައުރީފްކޮށް ވާހަކަ ދައްކާފައެވެ.\n"ރޭގެ މެޗަކީ ހަޤީގަތުގައިވެސް ވަރަށް އުނދަގޫ މެޗެއް. އެހެންނަމަވެސް އެންމެ ފަހު ވަގުތާ ހަމައަށް ކުޅުންތެރިން ކުރި ބުރަ މަސައްކަތް ފާހަގަކުރަން. ހާއްސަކޮށް މޮރާޓާގެ ފަރާތުން ފެނިގެންދިޔަ ކުޅުމާއި ދޭތެރޭ ވަރަށް ބޮޑަށް ހިތްހަމަޖެހޭ. ރޭގެ މެޗުގައި އޭނާ އެ ޖެހި ގޯލަކީ ޗެލްސީއަށް ވަރަށް މުހިއްމު ގޯލެއް". ކޮންޓޭ ބުންޏެވެ.\nލެސްޓަރ ސިޓީގެ ކޯޗު ކްލައުޑޭ ޕުއެލް ބުނީ، ރޭގެ މެޗު ފެށިގެން ދިޔައީ ވަރަށް ހަމަހަމަކޮށް ކަމަށާއި، ކުޅުންތެރިންގެ ފަރާތުން ފެނުނު ކުޅުމާއިމެދު ފަޚުރުވެރިވާކަމަށެވެ. ކޯޗު ބުނީ ޗެލްސީން ޖެހި ދެވަނަ ގޯލުގެ ޒިންމާ ކީޕަރ ނަގަން ނުޖެހޭނެ ކަމަށާއި، މެޗު ފެށިގެން ނިމެންދެން ކީޕަރުގެ ފަރާތުން ފެނިގެންދިޔަ ކުޅުން ރަނގަޅުކަމަށެވެ.\n"ޗެލްސީން ޖެހި ދެވަނަ ގޯލުގެ ޒިންމާ ކީޕަރު ނަގާކަށް ނުޖެހޭނެ. އެއީ އޭނާގެ ފަރާތުން މުޅި މެޗުގައިވެސް ފެނިގެންދިޔައީ ވަރަށް ރަނގަޅު ކުޅުމެއް. އަހަރެން ފާހަގަކުރަން ޓީމުގެ ކުޅުންތެރިންގެ ފަރާތުން ފެނިގެންދިޔަ ކުޅުންވެސް. މެޗުގެ އިތުރު ވަގުތުގައި ލިބުނު ހުސް ފުރުސަތުތަކުގެ ބޭނުން ނުކުރެވުމުގެ ނަތީޖާ މިއީ." ލެސްޓާރގެ ކޯޗު ކްލައުޑޭ ޕުއެލް ބުންޏެވެ.\nރޭގެ މެޗަކީ އެފް.އޭ ކަޕުގައި އިތުރު ވަގުތު ކުޅުނު ފުރަތަމަ މެޗެވެ. ކުރިން ޤަވާއިދު އޮންނަ ގޮތުން ކްއާޓަރ ފައިނަލް މެޗު އެއްވަރުވެއްޖެ ނަމަ ޖެހެނީ އިތުރު މެޗެއް ކުޅޭށެވެ.\nމުބާރާތުގެ ސެމީފައިނަލްގައި ޗެލްސީ ވާދަކުރަން ޖެހޭނީ ސައުތްހެމްޓަންއާއެވެ. މެންޗެސްޓަރ ޔުނައިޓެޑް ވާދަކުރަންޖެހޭނީ ޓޮޓެންހަމްއާއެވެ.


މޮސްޓާއާއި ޖޭފޯ އެމްއެންޕީއަށް ސޮއި ނުކުރަން ނިންމައިފި – Dhen.mv\nމޮސްޓާއާއި ޖޭފޯ އެމްއެންޕީއަށް ސޮއި ނުކުރަން ނިންމައިފި\nމަރްޔަމް ވަޙީދާ September 14, 2021 - 10:46 pm\nރައްޔިތުންގެ މަޖިލީހުގެ ނޮޅިވަރަމް ދާއިރާގެ މެންބަރު މުހައްމަދު ނަޝީދު (މޮސްޓާ)އާއި ނިލަންދޫ ދާއިރާގެ މެންބަރު އަބްދުލް މުހުސިން ހަމީދު (ޖޭފޯ) އަލަށް އުފައްދާ މޯލްޑިވްސް ނެޝަނަލް ޕާޓީ ، އެމްއެންޕީއަށް ސޮއި ނުކުރަން ނިންމައިފިއެވެ.\nމޮސްޓާއާއި ޖޭފޯ އެމްއެންޕީއަށް ސޮއި ނުކުރަން ނިންމައިފައި މި ވަނީ، އެ ޕާޓީ އުފެއްދުމަށް މާދަމާ އިލެކްޝަންސް ކޮމިޝަނަށް ފޯމު ހުށަހަޅަން ތައްޔާރުވެފައި ވަނިކޮށެވެ. އެމްއެންޕީ އުފެއްދުމަށް ޓަކައި 5،000 މީހުންނަށް ވުރެ ގިނަ މީހުންގެ ސޮޔާ އެކު މާދަމާ އިލެކްޝަނަށް ފޯމުތައް ހަވާލު ކުރުމަށް ވަނީ ހަމަޖެހިފައެވެ.\nމިކަމާ ގުޅިގެން ޖޭފޯ ވިދާޅުވެފައި ވަނީ އެމްއެންޕީއާ ގުޅުން މިވަގުތަށް މަޑުޖައްސައިލީ ކަމަށާއި އެހެން ނަމަވެސް އެ ޕާޓީއިން ކުރާ މަސައްކަތަށް ހުރަސް އަޅައި ނުވަތަ އެކަމަށް ދަތިވާ ފަދަ ކަމެއް ވެސް ނުކުރައްވާނެ ކަމަށް ޖޭފޯ ވިދާޅުވިއެވެ.\nމީގެ އިތުރުން މެންބަރު މޮސްޓާ ވެސް މިވަގުތަށް ހުންނެވީ ސޮއި ނުކޮށް މަޑު ކޮށްލާ ގޮތަށް ކަމަށް ޖޭފޯ ވިދާޅުވެފައިވެއެވެ.\nޔަޤީންކަން ކުޑަވީމާ ދޯ ސޮއިނުކޮށްމަޑުކުރީ\nބާޣީ މުރާލި ޚާން އަކަށް މިޤައުމުގެ ވެރިކަމެއް ލިބޭކަށެއް އަދި ނެތޭ ފުރަތަމަ އިންޑިޔާގެ ކޮންމެސް އަވަށެއްގެ ވެރިކަންލިބޭތޯ މުރާލިޚާން މަސއްކަތްކޮށްބަލަ!!!!!\nރައްޔިތުންގެ އިތުބާރު ގެއްލުމުން މެންބަރުކަން ގެއްލޭ ބިލެއް ހުށަހެޅުމަށް ގޮވައިލަނީ!\n"ކާމިޔާބަށް އެދި ގޮވަނީ މިސްކިތުން، އެތަން ބަންދުކޮށްފައި ކޮންކަމެއް ހާސިލް ކުރަން މިއުޅެނީ"\nވަރުގަދަ ދެ ނަޝީދުގެ ކޯޅުން: ތަޅުމުން އުފެއްދި ހޫނުކަން ފިނިކުރާނެ ގޮތެއް ނެތް!


Covid-19: Raajje In Bali Fenunuthaa 158 Dhuvas, Faruvaa Dhey Meehun Ge Adhadhu 2461 Ah - Vaguthu\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބައްޔަށް ފަރުވާ ކުރާ 2461 މީހަކު އެބަތިއްބެވެ. މިއީ މިހާތަނަށް މި ބައްޔަށް ފަރުވާދޭ މީހުންގެ އަދަދު މިހާތަނަށް އެންމެ ބޮޑަށް އިތުރުވި ފަހަރެވެ. އިއްޔެއާއި ހަމައަށް މި އަދަދު ހުރީ 2354 ގައެވެ. ފަރުވާދޭ މީހުންގެ އަދަދު އިތުރުވެފައި މިވަނީ އިއްޔެ ވެސް އިތުރު ގިނަ އަދަދެއްގެ ބަޔަކު އަލަށް ފައްސިވުމާއި ގުޅިގެންނެވެ.\nއެޗްޕީއޭއިން ވިދާޅުވެފައިވާ ގޮތުން އިއްޔެ އެކަނިވެސް ރާއްޖެއިން އިތުރު 143 މީހަކު ވަނީ ކޮވިޑް-19 އަށް ފައްސިވެފައެވެ. ރާއްޖެއިން އިއްޔެ ފައްސިވި މީހުންގެ ތެރޭގައި ހިމެނެނީ 87 ދިވެހިންނާއި ބަންގްލަދޭޝްގެ 40 މީހަކާއި އިންޑިއާ 10 މީހަކާއި، ނޭޕާލްގެ ތިން މީހެއްގެ އިތުރުން ލަންކާ ދެ މީހަކާއި މިސްރު މީހެކެވެ. މިއާއެކު ރާއްޖެއިން މިހާތަނަށް ފައްސިވީ މީހުންގެ ޖުމްލަ އަދަދު މިހާރު ވަނީ 5366 އަށް އަރާފައެވެ.\nރައްޖޭގައި ކޮވިޑް-19 އަށް ފަރުވާ ކުރަމުންދާ މީހުންގެ ތެރެއިން 150 މީހަކަށް ފަރުވާދެމުން ދަނީ ހޮސްޕިޓަލުގައި އެޑްމިޓް ކޮށްގެންނެވެ. މީގެތެރެއިން9މީހަކަށް އައިސީޔޫގައި ފަރުވާދެމުންދާކަން ވެސް އެޗްޕީއޭއިން ހާމަކޮށްފައި ވެއެވެ.\nމިހާތަނަށް ރާއްޖެއިން ކޮވިޑް-19 އަށް ފައްސިވި މީހުންގެ ތެރޭގައި ހިމެނެނީ 2943 ދިވެހިންނާއި 2423 ބިދޭސީއެކެވެ. ރާއްޖެއިން އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nރާއްޖެއިން މިހަތަނަށް ބަލިން ރަނގަޅުވެފައި ވަނީ ޖުމްލަ 2884 މީހެކެވެ. އެޗްޕީއޭގެ ތަފާސްހިސާބުތަކުން ދައްކާ ގޮތުން އިއްޔެ ރާއްޖެއިން ބަލިން ރަނގަޅުވެފައި ވަނީ 35 މީހެކެވެ.\nމިހާތަނަށް މި ބަލީގައި ރާއްޖެއިން 21 މީހަކު ނިޔާވެފައި ވެއެވެ. މީގެ ތެރޭގައި އިއްޔެ ނިޔާވި އުމުރުން 77 އަހަރުގެ ދިވެހި އަންހެނަކު ހިމެނެއެވެ. ރާއްޖެއިން ކޮވިޑް-19 ޖެހިގެން ނިޔާވި މީހުންގެ ތެރޭގައި ހިމެނެނީ 17 ދިވެއްސަކާއި ހަތަރު ބިދޭސީއެކެވެ. މީގެ އިތުރުން ރާއްޖޭގައި ސިއްޙީ އެހެން ހާލަތްތަކުގައި ނިޔާވި ހަތަރު މީހަކުވެސް ކޮވިޑް-19 އަށް ފައްސިވެފައި ވެއެވެ.\nކޮވިޑް-19 އާއި ގުޅިގެން ޤާއިމްކޮށްފައިވާ ކަރަންޓީނު ފެސިލިޓީތަކުގައި މިވަގުތު މީހަކު ނެތް ކަމަށް އެޗްޕީއޭއިން ވިދާޅުވެއެވެ. ނަމަވެސް އައިސޮލޭޝަންގައި 1507 މީހަކު އެބަތިއްބެވެ. މިހާތަނަށް ރާއްޖެއިން ކޮވިޑް-19 އަށް ޓެސްޓު ކުރުމަށް ޖުމްލަ 91,903 ސުންކު (ސާމްޕަލް) ނަގާފައި ވެއެވެ. ރާއްޖެއިން މި ބަލި ފެނުނުތާ މިހާރު ވަނީ 158 ދުވަސް ވެފައެވެ.\nކޮވިޑް-19: ބެލްޖިއަމުން ދިހަހާސް މީހުން މަރުވެއްޖެ


Arsenalun fahathun arai Tottenham aa evvarukoffi | Mihaaru\nލަނޑު ޖެހުމަށް ފަހު އާސެނަލްގެ އޮބާމަޔަން އުފާފާޅުކުރަނީ.-- ފޮޓޯ: އޭއެފްޕީ\nއާސެނަލުން ފަހަތުން އަރައި ޓޮޓެންހަމާ އެއްވަރުކޮށްފި\n02 ސެޕްޓެމްބަރ 2019 - 08:57 11 comments\nލަންޑަން (ސެޕްޓެމްބަރު 2) - އިނގިރޭސި ޕްރިމިއާ ލީގުގައި ރޭ ޓޮޓެންހަމް ހޮޓްސްޕާސް އިން ލީޑުނަގާފައިވަނިކޮށް އާސެނަލުން ފަހަތުން އަރައި 2-2 އިން އެއްވަރުކޮށްފި އެވެ.\nމި ނަތީޖާއާ އެކު އާސެނަލް ވަނީ ކުރިއަށް އޮތް އިންޓަނޭޝަނަލް ބްރޭކުގެ ކުރިން ލީގުގެ ކުރިއަށް ޖެހިލައިފަ އެވެ. ހަތަރު މެޗުން ލިބުނު ހަތް ޕޮއިންޓާ އެކު އާސެނަލް ލީގުގެ ފަސް ވަނައިގައި އޮތީ ހަތަރު ވަނައިގައި މި ވަގުތު އޮތް ކްރިސްޓަލް ޕެލަސްއާ އެއްވަރަށް ޕޮއިންޓް ހޯދައިގެންނެވެ. ހަތަރު މެޗުން ލިބުނު ފަސް ޕޮއިންޓާ އެކު ޓޮޓެންހަމް އޮތީ ލީގުގެ ނުވަ ވަނައިގަ އެވެ.\nއާސެނަލްގެ ކޯޗު އުނާއި އެމެރީ ބުނީ މިއީ އާސެނަލަށް އެންމެ ރަނގަޅު ނަތީޖާ ނޫން ކަމުގައި ވިޔަސް ކުޅުންތެރިން ކުރި މަސައްކަތް ފާހަގަކުރާ ކަމަށާއި ސީޒަނުގެ ކުރީކޮޅުގައި މި ރޫހުގައި ކުޅެވޭނަމަ ކުރިއަށް ހުރި މެޗުތަކުގައި އިތުރަށް ރަނގަޅުކުރެވޭނެ ކަމަށެވެ.\nލަންޑަނުގެ އެންމެ ދުވަސްވީ ވާދަވެރިންނަކީ އުތުރު ލަންޑަނަށް ނިސްބަތްވާ އާސެނަލާއި ޓޮޓެންހަމް އެވެ. ރޭ އާސެނަލް ދަނޑުގައި ކުޅުނު މެޗު ފަށައިގެން އާސެނަލުން ރަނގަޅަށް ކުޅެމުންދިޔަ ނަމަވެސް މެޗުގެ 10 ވަނަ މިނިޓްގައި ޓޮޓެންހަމް އިން ވަނީ ކްރިސްޓިއަން އެރިކްސަންގެ ގޯލުން ލީޑުނަގައިފަ އެވެ. އެރިކް ލަމޭލާ ޖެހި ބޯޅަ އާސެނަލްގެ ކީޕަރު ބާން ލެނޯ އަތުގައި ޖެހިފައި ނުކުތް ވަގުތު އެރިކްސަން ވަނީ ހުސްކޮށް އޮތް ގޯލުގެ ތެރެެއަށް ބޯޅަ ފޮނުވާލައިފަ އެވެ.\nއާސެނަލުން ނަތީޖާ ހަމަހަމަ ކުރުމަށް މަސައްކަތްކުރަމުން ދަނިކޮށް މެޗުގެ 40 ވަނަ މިނިޓްގައި ޓޮޓެންހަމުން ލީޑުފުޅާކުރީ ލިބުނު ޕެނަލްޓީ އަކުން ހެރީ ކޭން އެވެ. މިއީ ޓޮޓެންހަމްގެ ސޮން ހެއުން މިން އަށް އޭރިއާ ތެރެއިން އާސެނަލްގެ ކެޕްޓަން ގްރޭނިޓް ޝާކާ ކުރި ފައުލަކަށް ރެފްރީ ދިން ޕެނަލްޓީ އެކެވެ.\nއާސެނަލްގެ ގެންޑޫޒީ (ވ) ކައިރިން ޓޮޓެންހަމްގެ ވިންކްސް ބޯޅަ ހިފައިގެންދަނީ. -- ފޮޓޯ:އޭއެފްޕީ\nފުރަތަމަ ހާފް ނިމުމުގެ ކުރިން އާސެނަލަށް އުއްމީދެއް ހޯދައިދިނީ އަލެކްސަންޑަ ލަކަޒޭޓް އެވެ. ނިކޮލަސް ޕެޕޭ ދިން ބޯޅައެއް އޭރިއާތެރެއިން ހޯދައި ލަކަޒޭޓް ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފި އެވެ.\nދެ ވަނަ ހާފް ފަށައިގެން އާސެނަލުން ކުރިއަށް ޖެހިގެން ނަތީޖާ ހަމަހަމަ ކުރުމަށް މަސައްކަތްކުރަމުން ދަނިކޮށް ޓޮޓެންހަމަށް ލިބުނު ފުރުސަތެއްގައި އެ ޓީމުގެ ކޭން ޖެހި ބޯޅަ އަމާޒުވީ ގޯލުގެ އަރިމަތީ ދަނޑިއަށެވެ.\nއަނިޔާގެ ސަަބަބުން ލަކަޒޭޓްގެ ބަދަލުގައި އާސެނަލުން ވަނީ ހެންރިކް މިކިތާރްތަން އަރުވައިފަ އެވެ. އަދި ލޫކަސް ޓޮރޭރާގެ ބަދަލުގައި ޑެނީ ސެބާޔޯސް ވަނީ ކުޅެން އަރައިފަ އެވެ. އާސެނަލަށް އެއްވަރުކޮށްދިނީ މެޗުގެ 71 ވަނަ މިނިޓްގައި ޕިއޭ އެމެރިކް އޮބާމަޔަން އެވެ. މަޓެއޯ ގެންޑޫޒީ ދިން ހިތްގައިމު ޕާހަކުން އޮބާމަޔަން ވަނީ ގޯލުގެ ކަނަށް ބޯޅަ އަމާޒުކޮށްލައިފަ އެވެ.\nއާސެނަލް މޮޅުކޮށްދޭން ގްރީސްގެ ޑިފެންޑަރު ސޮކްރަޓިސް ޕަޕަސްތޮޕަލަސް ޖެހި ގޯލު އޮފްސައިޑް ކަމަށް ނިންމީ ވީޑިއޯ އެސިސްޓަންޓް ރެފްރީ (ވީއޭއާރް)ގެ އެހީ ހޯދުމަށް ފަހު އެވެ.\nޓޮޓެންހަމްގެ ކޯޗު މައުރީސިއޯ ޕޮޗެޓީނޯ ބުނީ އެންމެ ފަހުން އަމިއްލަ ދަނޑުގައި ނިއުކާސަލް ޔުނައިޓެޑް އަތުން 1-0 އިން ބަލިވި މެޗަށް ފަހު ޓީމަށް ލިބުނު މާޔޫސްކަމުން އަރައިގަންނަން ބޭނުންވާވަރުގެ ކުޅުމެއް މި މެޗުގައި ޓޮޓެންހަމްގެ ފަރާތުން ފެނިގެންދިޔަ ކަމަށެވެ. އަދި މެޗުން މޮޅުނުވެވުނީ ލިބުނު ގިނަ ފުރުސަތުތަކުގެ ބޭނުން ނުހިފިގެން ކަމަށް ބުންޏެވެ.\nލީގުގައި ރަށުންބޭރުގައި އެންމެ ފަހުން ކުޅުނު އަށް މެޗުން ވެސް ޓޮޓެންހަމަށް މޮޅެއް ނުހޯދެ އެވެ. އަދި ޕްރިމިއާ ލީގުގެ ތާރީހުގައި މޮޅުވާން ދަނިކޮށް ޓޮޓެންހަމް އަތުން އެންމެ ގިނައިން ޕޮއިންޓް ގެއްލިފައިހުރީ ވެސް އާސެނަލާ ދެކޮޅަށް ކުޅުނު މެޗުތަކުގަ އެވެ.\nއިތުރު ލިޔުންތައް އާސެނަލް ޓޮޓެންހަމް އިންގްލިޝް ޕްރިމިއާ ލީގް\nޓޮޓެންހަމަށް މުހިއްމު މޮޅެއް، އާސެނަލް ރޭހަށް


Katrina aai Vicky ge gulhun Harsh falhaa aruvaalumu Katrina hiyhama nujehunu!\nކެޓްރީނާ އާއި ވިކީގެ ގުޅުން ހަރްޝް ފަޅާ އަރުވާލުމުން ކެޓްރީނާ ހިތްހަމަ ނުޖެހުނު!\nވިކީ އާއި ކެޓްރީނާ ކައިވެނި ކުރަނީ ކޯޓުގައިތަ؟\n"ސޫރްޔަވަންޝީ" ޑިސެމްބަރު މަހު ނެޓްފްލިކްސް އަށް\nއަކްޝޭއާއި ކެޓްރީނާގެ ޓިޕް ޓިޕް ބަރްސާ އާންމުންނަށް ވަރަށް ކަމުގޮސްފި\nބޮލީވުޑްގެ ތަރިން ކަމަށްވާ ކެޓްރީނާ ކައިފާއި ވިކީ ކޯޝަލް ލޯބީގެ ގޮތުން ގުޅިގެން އުޅޭ ވާހަކަ އަކީ ތުންތުން މަތިން ދެކެވެމުން އައި ވާހަކައެކެވެ. މި ވާހަކަ ދެކެވޭތާ އަހަރަކަށްވުރެ ގިނަދުވަސް ވެފައި ވީނަމަވެސް މިކަން އަދި މިހާތަނަށް އެއްވެސް ގޮތަކަށް ޔަގީން ކުރެވިފައެއް ނެތެވެ. މި ދެތަރިންވެސް މިކަމާގުޅޭ އެއްވެސް ވާހަކައެއް ދައްކާފައެއް ނުވެއެވެ.\nޒޫމްގެ ޝޯވއެއްގައި ވާހަކަދައްކަމުން ހަރްޝް ވަރުދަން ކަޕޫރް ވަނީ ކެޓްރީނާ އާއި ވިކީ ޑޭޓް ކުރާކަން ހާމަކޮށްފައެވެ. އަދި މިކަން ހާމަ ކުރުމުން އެއްވެސް މައްސަލައެއް ކުރިމަތިވެދާނެ ކަމަށް ނުވިސްނާ ކަމަށް ވެސް އޭނާ ވަނީ ބުނެފަ އެވެ.\nވިކީ އަދި ކެޓްރީނާ އެކުގައި އުޅޭކަމުގެ ވާހަކަ ކުރިންވެސް ވަނީ ފެތުރިފައެވެ. އަދި ދެމީހުން ވަގުވަގަށް އެކަކު އަނެއްކަކު އުޅޭ އެޕާޓްމެންޓް އަށް ވަންނަ ކަމަށާއި އެކުގައި ވަގުތު ހޭދަކުރަމުން ދާ ކަމުގެ ވާހަކަތަށް ވެސް ދޭތެރެ ދޭތެރިން ދަނީ ދެކެވެމުންނެވެ.\nހަރްޝް ވަރުދަން މި ވާހަކަތަށް އާންމު ޓީވީގައި ދެއްކުމުން ކެޓްރީނާ ވަނީ ވަރަށްބޮޑަށް ހިތްހަމަ ނުޖެހިފައެވެ. ކެޓްރީނާއާއި ގާތް މީހަކު މީޑިއާތަކަށް ބުނީ ކެޓްރީނާގެ އަމިއްލަ އެފަދަ ކަމަކާމެދު ވާހަކަދެއްކުމުގެ އެއްވެސް އިޒްނައެއް ހަރްޝްއަށް ލިބިފައި ނުވާކަމަށެވެ. އަދި ކެޓްރީނާ އާއި ހަރްޝް ވަރުދަން އަކީ މާބޮޑަށް ދަންނަ ދެމީހުންނަށް ނުވާއިރު އެފަދަ ވާހަކައެއް އާންމުކުރާއިރު ކެޓްރީނާގެ ހުއްދަ ހޯދަން ޖެހޭނެކަމަށް މީޑިއާއަށް މަޢުލޫމާތުދިން ކެޓްރީނާގެ ގާތްމީހާ ވަނީ ބުނެފައެވެ.\nހަރްޝްގެ މި ވާހަކަތަކާއި މެދު ވިކީއާ ސުވާލު ކުރުމުން އޭނަ ބުނެފައިވަނީ އޭނާގެ ޕްރައިވެޓް ލައިފްގެ ވާހަކަ ދައްކަން ބޭނުންނުވާ ކަމަށެވެ.\nކެޓްރީނާ, ވިކީ ކޯޝަލް


India-China Border Gai Hingi Kurimathi Lumugai India Sifainnah China Sarahaddheh Athulai Nuganevey - Vaguthu\nއިންޑިއާ-ޗައިނާ ބޯޑަރުގައި ހިނގި ކުރިމަތިލުމުގައި އިންޑިއާ ސިފައިންނަށް ޗައިނާ ސަރަޙައްދެއް އަތުލައިނުގަނެވޭ\nމި ހަފްތާގެ ހޯމަ ދުވަހުގެ ރޭގެ ވަގުތެއްގައި އިންޑިއާ އާއި ޗައިނާ ގުޅޭ ސަރަޙައްދީ އިމުގައި ދެޤައުމުގެ ސިފައިންގެ ދެމެދުގައި ހިނގި ކުރިމަތިލުމުގައި އިންޑިއާ ސިފައިން ޗައިނާގެ ބިމުން ބައެއް އަތުލައިގެންފައިވާ ކަމަށް ބުނެ އެޤައުމުގެ ބައެއް ފަރާތްތަކުން ދަތުރެމުންދަނީ ދޮގެއްކަން ހާމަވެއްޖެ އެވެ.\nއިންޑިއާ ސިފައިންގެ 20 މީހަކު މަރުވެ 70 އަށްވުރެ ގިނަ މީހުން ޒަޚަމްވި މި ހާދިސާ އާއި ގުޅިގެން އިންޑިއާގެ ބައެއް ފަރާތްތަކުން، އޮފިޝަލުންނާއި ހަވާލާދީ މީސްމީޑިއާގައި ޙިއްސާކުރަމުންދާ ޕޯސްޓުތަކުގައި ބުނާގޮތުން މި ކުރިމަތިލުމުގައި އިންޑިއާ ސިފައިން މަރުވެދިޔައީ ޗައިނާއިން ބާރުފޯރުވާ، ެއިންޑިއާއަށް ހައްޤުވާ ބިމެއް އަތުލައިގަތުމަށްފަހު ކަމަށެވެ. މިއީ ޤައުމަށްޓަކައި ކުރި ޖިހާދެއް ކަމަށް ބުނެ އިންޑިއާގެ ބައެއް ސިޔާސީ ފަރާތްތައް ހިމެނޭހެން ގިނަ ބަޔަކު އަންނަނީ މިހަކާއި މެދު ފަޚުރުވެރިވާކަން ހާމަކުރަމުންނެވެ.\nމި ހާދިސާ އާއި ގުޅިގެން ފުރަތަމަ ފަހަރަށް މީޑިއާގައި ވާހަކަ ދައްކަވަމުން އިންޑިއާގެ ބޮޑުވަޒީރު، ނަރެންދުރަ މޯދީ ވިދާޅުވީ، މި ކުރިމަތިލުމުގައި އިންޑިއާ ސިފައިން ޗައިނާގެ ސަރަޙައްދެއް އަތުލައިނުގަންނަ ކަމަށާއި، ޗައިނާ ސިފައިންވެސް އިންޑިއާގެ ޕޯސްޓެއް އަތުލައިގަނެފައި ނުވާކަމަށެވެ. އަދި މި ކުރިމަތިލުން ހިނގި ވަގުތު ދެޤައުމުގެ ސިފައިންވެސް ހަތިޔާރު ބޭނުންކޮށްފައި ނުވާކަމަށް މޯދީ ވިދާޅުވިއެވެ.\nރިޕޯޓްތައް ބުނާގޮތުން މި ހާދިސާ ހިނގަން މެދުވެރިވީ އިންޑިއާ ސިފައިން، ކޮންޓްރޯލް ކޮށްފައިވާ ސަރަޙައްދީ ރޮނގު ހުރަސްކޮށް ޗައިނާ ސަރަޙައްދަށް ވަނުމުންނެވެ. އެއާއެކު ޗައިނާ ސިފައިން އިންޑިއާ ސިފައިންނާއި ކުރިމަތިލައި ހަމަލާ ދީފައި ވަނީ ގަލުން ތަޅައިގެންކަން ވެސް ހާމަވެފައި ވެއެވެ. މި ހާދިސާގައި އިންޑިއާ ސިފައިން މަރުވެފައި ވަނީ ގަލުން ތަޅައިގެން ދިން ހަމަލާތަކުގައި ކަން މީގެ ކުރިން އިންޑިއާގެ އަސްކަރިއްޔާއިން ވެސް ހާމަކޮށްފައި ވެއެވެ.\nމި ހާދިސާ އާއި ގުޅިގެން އިންޑިއާގެ ކަމާއި ބެހޭ ފަރާތުން މާގިނަ ވާހަކަތަކެއް ދައްކާފައި ނުވާތީ އާއި، ރައްދު ދިނުމަށް މަސައްކަތް ނުކުރާތީ އެޤައުމުގެ ބައެއް ސިޔާސީ ފަރާތްތަކުން އަންނަނީ އިންޑިއާ ސަރުކާރަށް ފާޑުވެސް ކިޔަމުންނެވެ. އިންޑިއާގެ ކަމާއި ބެހޭ ފަރާތްތަކުން މިހާތަނަށް މި ހާދިސާ އާއި ގުޅިގެން މަސައްކަތް ކުރަމުން އަންނަނީ މައްސަލަ ސުލްޙަ ކުރެވޭތޯއެވެ.\nހޯމަ ދުވަހުގެ ހާދިސާގައި އިންޑިއާގެ 20 ސިފައިންގެ މީހަކު މަރުވުމުގެ އިތުރުން ސިފައިންގެ 76 މީހަކަށް އަނިޔާވެގެން ހޮސްޕިޓަލުގައި ފަރުވާދެމުންދާ ކަމަށް ނޫސްތައް ބުނެއެވެ. މި ހާދިސާގައި ޗައިނާ ސިފައިންގެ މީހަކު މަރުނުވާއިރު، އެޤައުމުގެ ބައެއް ސިފައިން ޒަޚަމްކޮށްލާފައިވާނެ ކަމަށް އިންޑިއާ އަސްކަރިއްޔާއިން ކުރިން ބުނެފައި ވެއެވެ. ނަމަވެސް އެކަމާއި ގުޅޭ މަޢުލޫމާތެއް ޗައިނާގެ އިދާރާއަކުން އަދި ހާމައެއް ނުކުރެއެވެ.\nމިއީ ފާއިތުވެދިޔަ 50 އަހަރުގެ ތެރޭގައި ވެސް އިންޑިއާ ސިފައިންނާއި ޗައިނާ ސިފައިންނާއި ދެމެދު ހިނގި މިފަދަ އެންމެ ބޮޑު ކުރިމަތިލުމެވެ. މި ކުރިމަތިލުމާއި ގުޅިގެން ދެޤައުމުގެ ދެމެދުގައި ބޮޑު ނުތަނަވަސްކަމެއް އުފެދިދާނެ ކަމަށްޓަކައި އިންޑިއާ އަސްކަރިއްޔާ އިން ވަނީ ސަރަޙައްދީ އިމުގައި ހަރަކާތްތެރިވާ ސިފައިން މިކަމާއި ގުޅިގެން އިތުރު ފިޔަވަޅެއް ނޭޅުމަށް އަމުރުކޮށްފައެވެ.\nއިންޑިއާ އާއި ޗައިނާ ގުޅޭ ބޯޑަރު ސަރަޙައްދަކީ ދުނިޔެއިން ވެސް އެންމެ ސަލާމަތީ ފިޔަވަޅުތައް ވަރުގަދަ އެއް ސަރަޙައްދެވެ. މި ދެޤައުމުގެ ގުޅޭ ބޯޑަރު އޮންނަނީ އިންޑިއާގެ ލަޑާކް ސަރަޙައްދުގައެވެ. އިންޑިއާ އާއި ޗައިނާ ގުޅޭ މި ހިސާބުގައި ދެޤައުމުގެ ސިފައިން ފޯރިމަރަން ހަރަކާތްތެރިވަނީ ދާދި ކައިރި ކައިރީގައެވެ. މިގޮތުން ފޯރިމަރަން ތިބޭއިރު، ޤަވާއިދާ ޚިލާފަށް ސިފައިން އެއްޤައުމުން އަނެއް ޤައުމެއްގެ ސަރަޙައްދީ އިން ހުރަސްކޮށްފި ނަމަ ހަތިޔާރުން ހަމަލާދިނުމުގެ އިޚްތިޔާރު ދެޤައުމުގެ ސިފައިންނަށް ވެސް ލިބިގެން ވެއެވެ.\nމުޅި ދުނިޔެއިން ވެސް އެންމެ ބިން ބޮޑު ޤައުމުތަކުގެ ތެރޭގައި ހިމެނޭ އިންޑިއާ އާއި ޗައިނާ އިން ބިމުގެ މައްސަލައިގައި ކޯޅި މީގެ ކުރިން ވަރުގަދަ ހަނގުރާމައެއް ވެސް ކޮށްފައިވެއެވެ. މިގޮތުން 1962 ވަނަ އަހަރު މި ދެޤައުމުން ކުރި ހަނގުރާމައަށްފަހު ސުލްޙަ ވުމަށް ގިނަ މަސައްކަތް ކޮށްފައި ވެއެވެ. ނަމަވެސް ދެޤައުމުގެ ނުތަނަވަސް ކަމަށް އޭގެ ފަހުން މާބޮޑު ފިނިކަމެއް ނުލިބެއެވެ.\nޖޫން 20, 2020 02:49\nކުދންކޮޅު ހިންހަމަ ޖައްސަން ދައްކާ ވާހަކަ\nޖޫން 20, 2020 06:13\nއިންޑިޔާއަކީ މިހާރު ދުނިޔެއަށް އޮ ތްބޮޑުބަލާވެރިކަމެއް..ލަންކާގެ ދާހިލީހަނގުރާމައަށްވަން، ކަސްމީރު ތެރެއަށް ވަދެ ހިސޯރުކޮއްފި،ނޭޕާލް،މިދިވެހިރާއްޖެއަށްގޯނާކުރަނީ، މިހާރު ދުނިޔޭގައޮ ތް އެއްމެބޮޑުބާރު ޗައިނާއާދިމާކުރަންފެށީ..މިފަހަރު ސައިޒްފެންނާނެ..މޯދީއަށް ސައިޒް އޮޅުނީ..؟!\nހިންދުކަރަ އަދި އިސްލާމުންގެއަ ތްދަށައްއައްނަކަން\nބޯގަޅިމޯދީއަށާ ބޯގަޅި ނަޝީދުއަށް ނޭނގެނީދޯ..\nޖޫން 20, 2020 10:55\nރާއްޖޭ ފުލްހުންވެސް ވ.މޮޅުވާނެ ގާއުކަން.އެއީ ބަނޑާރަ ކޮއްޓައް އޮށްގާ އުކައިގެން ދިވެހި ސިފައން ބަލިކުރިބައެއް


Mees Media Ah Dhevi Hifaafai Hunna Meehakaai Loabeege Gothun Gulhumugai Hunnaane Dhathithah - Vaguthu\nމީސް މީޑިއާއަށް ދެވި ހިފުމަކީ އަހަރުމެންގެ ތެރެއިން ގިނަ ބަޔަކަށް ދިމާވެފައިވާ ސަލާމަތްވުމަށް ދަތި ވަބާއެކެވެ. މި ވަބާގައި އަހަރުމެންގެ ތެރެއިންގެ ގިނަ ޒުވާނުން ޖެހިފައިވާއިރު، ގިނަ ގުޅުންތައް އަދި ކައިވެނިތަކެއް މިހާތަނަށް މިކަމުގެ ސަބަބުން ވަނީ ރޫޅިގެން ގޮސްފައެވެ.\nލޯބީގެ ގޮތުން ގުޅިގެން އުޅެނީ މީސްމީޑިއާއަށް ދެވިހިފާފައި ހުރި މީހަކާ ހެއްޔެވެ؟ އަހަރުމެންގެ ތެރޭގައި އެންމެ ގިނައިން ބޭނުން ކުރަމުންދާ މީސްމީޑިއާ ޕުލެޓްފޯމްގައި އިންސްޓާގުރާމް ކަމުގައި ވާނެއެވެ. މިގޮތުން އިންސްޓާގުރާމް އިން ތިބާގެ ބައިވެރިޔާ އުޅޭ ނޫޅޭ ގޮތް އިނގޭ ހެއްޔެވެ.އަދި މީގެ އިތުރުން ފޭސްބުކް ގައި ކުރާހާ ކަމެއް ތިބާގެ ބައިވެރިޔާ ލިޔެއުޅޭ ހެއްޔެވެ؟ ތިބާގެ ޖަވާބަކީ އާއެކޭ ނަމަ ތިބާ ވިސްނާލާށެވެ.\nމީސްމީޑިއާގެ އަވައިގަ ޖެހި ބައިވެރިޔާގެ ފަރާތުން އަޅާލުން ނުލިބުމަކީ ގިނަ ފަހަރަށް ކޮންމެ މީހަކުވެސް ހިތްދަތިކަން ގެނެސްދޭ ކަމެއްވެސް މެއެވެ. ތިބާ ގުޅިގެން އުޅޭ ތިބާގެ ބައިވެރިޔާ އަކީ މީސްމީޑިއާގެ އަވާގައި ޖެހިފައިވާ މީހެއް ކަމުގައި ވަނީ ނަމަ އެގުޅުން މާގިނަ ދުވަހަކަށް ދެމިގެނެއް ނުދާނެއެވެ.\nއެގޮތުން އެފަދަ ބައިވެރިއަކާ އެކީ އުޅޭ އިރު ދިމާވާނެ ބައެއް އުނދަގޫ ތަކަށް ބަލާލާނަމެވެ.\nތިބާގެ ބައިވެރިޔާ ގާތު ބުނެލަން ވަރަށް މުހިންމު ވާހަކައެއް އޮވެގެން އެވާހަކައެއް ހިއްސާ ކުރަމުން ދާ ވަގުތުގައި ވެސް މީސް މީޑިއާއަށް ދެވިހިފާފައި ހުރި މީހަކުކަމުގައި ތިބާގެ ބައިވެރިއާ ވާނަމަ ތިބާގެ ވާހަކަތަކަށް ސަމާލުކަން ދިނުމުގެ ބަދަލުގައި ފޯނުން ކޮންމެވެސް ކަމަކާ ވެގެން އޭނާ އުޅޭނެއެވެ. އެފަދަ މީހުން މީސްމީޑިއާގެ އެކި ޕުލެޓްފޯމް އެއްފަހަރާ ބޭނުން ކުރާނެއެެވެ. އަދި ތިބާގެ ވާހަކަ ތަކަށް އެއްވެސް ވަރެއްގެ ޝައުޤުވެރިކަމެއް ތިބާގެ ބައިވެރިއާއަކަށް ނުދެވޭނެއެވެ. ގިނަފަހަރަށް މިފަދައިން ކަންތައް ވެގެން ދިއުމުގެ ސަބަބުން ތިބާ އަކީ ތިބާގެ ބައިވެެރިޔާަގެ ކުރިމަތީގައި މުހިންމު މީހެއް ނޫން ކަން ތިބާ އަށް އިހުސާސް ވެގެންދާގޮތްވެއެވެ.\nމީސްމީޑިއާަށް ދެވިހިފާފައިވާ މީހެއް ކަމުގައި ތިބާގެ ބައިވެރިއާ ވެފައިވާނަމަ އަބަދުވެސް ކޮންމެވެސް ކާއެއްޗެއްގެ ތަސްވީރެއް އޭނަ ބޭނުން ކުރާ މީސްމީޑިއާގެ ޕުލެޓް ފޯމް އަކުން އެންމެނަށް ދައްކާލާނެއެވެ. ތަނަކަށް ކާން ދިއުމަށް ފަހުވެސް ކެއުން ކުރިޔަށް ގެންދިއުމުގެ ބަދަލުގައި އެ ކާ އެއްޗިސް ތަކުގެ ތަސްވީރު ނަގައި އެކިއެކި ގޮތްގޮތުން އެ ތަސްވީރު މީހުންނަށް ދައްކާލާނެއެވެ. ދެއްކުން ތެރިކަން މި މީހުންގެ ލޭގައި ހުންނަނީ ހިފާފައެވެ. ތިބާގެ ބައިވެރިއާ އަށް މުހިންމު ކަމެއް ޖެހިގެން ތިބާ ގުޅާލިކަމުގައި ވިޔަސް ތިބާގެ ފޯނަކަށް ޖަވާބެއް ނުދޭނެއެވެ. އޭނަގެ އެދުވަހުގަ ކުރަން ނިންމާފައި ހުންނަ ކަންތައް ވެސް ތިބާ އަކާ ހިއްސާއެއް ނުކުރާނެއެވެ.އޭގެ ބަދަލުގައި މުޅި ދުނިޔެއަށް އޭނަ މީސް މީޑިއާގެ ޒަރިއްޔާއިން އިއުލާން ކޮށްލާނެއެވެ.މުޅި ދުނިޔެއަށް އޭނަ އުޅޭ ނޫޅެގޮތް އިނގޭނެއެވެ. މިފަދައިން ކަންތައް ވެގެން ދިއުމުން ތިބާގެ ބައިވެރިޔާ މަތިން ފޫހިވެ ރުޅި އަންނަ ގޮތް ދިމާވެއެވެ.\nމުޅި ދުނިޔެއަށް މީސްމީޑިއާއަށް ދެވިހިފާފަ ތިބޭ މީހުންގެ ހުރިހާ ކަމެއްހެންމެ އިނގޭނެއެވެ. އެފަދަ މީހެއްކަމުގައި ތިބާގެ ބައިވެެރިޔާ ވަނީނަމަ ތިބާ އާއި ޖެހޭ މައްސަލަތަކަށް ބިނާކޮށް ކޮންމެ ވެސް އެއްޗެއް އޭނަ ގެންގުޅޭ މީސްމީޑިއާގެ ޕުލެޓްފޯމް އެއްގަ ޖަހާލާނެއެވެ. ތިބާ ބައިވެރިޔާ އާއި އެކީ ހޭދަ ކުރާ ވަގުތުތަކާއި ދާ ތަންތަން ތިބާގެ ބައިވެރިއާ މީސްމީޑިއާގައި އިއުލާން ކޮށްލާނެއެވެ. އެކަމުގައި ހިތްހަމަ ނުޖެހުނުކަމުގައިވިޔަސް ތިބާއަށް ކުރެވޭނެ އެއްވެސް ކަމެއް ނޯންނާނެއެވެ.\nމީސްމީޑިއާއަށް ދެވިހިފާފަ ހުރި މީހެއްކަމުގައި ތިބާގެ ބައިވެރިއާ ވަނީނަމަ ފެންވަރަން ވަންނަ ވަގުތު ފާހާނާ ގައި ގިނަވަގުތު ހޭަދަ ކުރާނެއެވެ. މި ފަދަ މީހުންނަށް ފާހާނާ ތަށިގަނޑު މައްޗަކީ މި މީސްމީހުން މީސްމީޑިއާގެ އެކި އެކި ކަންތައްތައް ފޯނުން ބަލާލަން އެންމެ ކަމުދާވެސް ތަނެވެ. ތިބާގެ ބައިވެރިއާ ފާހާނާ އިން ނިކުންނަން ދެން ތިބާ އިންތިޒާރުގައި ހުންނަން ޖެހެއެވެ. މިފަދަ މީިސްމީހުން މީސްމީޑިއާ ބޭނުން ކުރަނީ ފޯނުން ކަމުގައި ވެގެންދާއިރު ފޯނުގެ ބެޓަރީ އާމެދު އެމީހުން ވަރަށް ވެސް ވިސްނައެވެ. ކޮންމެ ގޮތެއް ހަދާފަ ނަމަވެސް ފޯނުގެ ޗާޖް ހުސްނުވަނީސް އެކަން ކުރެވޭނެ ތަނަކަށް ދާން އަވަސް ވެގަންނާނެއެވެ. ގިނަ ފަހަރަށްތިބާއަށް ފޯނުގެ ޗާރޖަރަކީ ތިބާގެ ބައިވެރިޔާ ގެ ނޭވާ ލާން ބޭނުން ކުރާ އޮކްސިޖަން ކަމުގައި ހީވާ ހިސާބަށް ދާނެއެވެ.\nމީސްމީޑިއާގެ މި ނުރައްކާތެެރި ވަބާ އިން ތިބާގެ ބައިވެރިއާ ސަލާމަތް ކުރެވޭނެ އެންމެ ފަސޭހަ ގޮތަކީ ތިބާގެ ބައިވެރިއާ ކައިރީގަ އިށީނދެގެން ހުރެ ރުޅި އިސްނުކޮށް މަޑުމަޑުން ތިބާގެ ބައިވެެރިއާ ގެ ފަރާތުން ދިމާވާ މިފަަދަ ހިންހަމަނުޖެހުން ތައް ކިޔާ ދިނުމުންނެވެ. ދެމީހުންވެސް އެއްބަސްވެ ގަވާއިދު ތަކެއް ހަދައި މީސްމީޑިއާ ބޭނުން ކުރާނެ ވަގުތެއް ކަނޑަ އަޅާނީ އެވެ. މިގޮތައް ކަންތައް ކުރަން ވަގުތު ނަގާނެއެވެ. ތިބާގެ ބައިވެރިއާއި ތިބާ އެކަކު އަނެކަކުގެ ބަހަށް އިޙްތިރާމްކޮށް އެއްބަހެއް ކިޔައިފިއްޔާމުން ނުކުރެވޭނެ އަދި ހުއްޓާ ނުލެވޭނެ އެއްވެސް ކަމެއް ނޯންނާނެއެވެ.\nމި މެސެޖްތައް އަންހެނަކަށް ނުފޮނުވާތި!\nއަންހެންކުދިންނަށް މުހިންމީ ސިކްސް ޕެކްއެއް ނޫން، މި ކަންކަން


Male gai ehgamu ulhandhu registry kureveyne adhadhu kandaalhanee\nމާލޭގައި ވެހިކަލްތަކެއް ޕާކް ކޮށްފައި. މާލޭގައި އެއްގަމު އުޅަނދު ރަޖިސްޓްރީ ކުރެވޭނެ އަދަދެއް ކަނޑައެޅުމުގެ މަސައްކަތް މިހާރު ވަނީ ފަށާފައި -- ފޮޓޯ: އަވަސް\nމާލެ ސިޓީގައި އެއްގަމު އުޅަނދު ރަޖިސްޓްރީކޮށްދޭނެ އަދަދު ކަނޑައެޅުމުގެ މަސައްކަތް މާލެ ސިޓީ ކައުންސިލުން ފަށައިފި އެވެ.\nމިމަސައްކަތް މާލެ ސިޓީ ކައުންސިލުން ފަށާފައި މިވަނީ އެއްގަމު ދަތުރުފަތުރުގެ ގާނޫނަށް މިދިޔަ އަހަރު ގެނައި އިސްލާހުތަކެއްގައި މިމަސައްކަތް ކުރުމަކީ ލޯކަލް ކައުންސިލް ތަކުގެ ޒިންމާއެއް ކަމުގައި ކަނޑައަޅާފައިވާތީ އެވެ.\nއެއްގަމު ދަތުރުފަތުރުގެ ގާނޫނުގެ 24 ވަނަ މާއްދާގެ (ހ)ގައި ބުނެފައިވަނީ ދިވެހިރާއްޖޭގެ ވަކި ރަށެއްގައި ނުވަތަ ސިޓީއެއްގައި ނުވަތަ ސަރަހައްދެއްގައި އެއްގަމު އުޅަނދު ރަޖިސްޓްރީކޮށްދޭނެ އަދަދާއި އުޅަނދު ބޭނުންކުރެވޭނެ މުއްދަތު އެރަށެއްގެ ނުވަތަ ސިޓީއެއްގެ ކައުންސިލުން ކަނޑައަޅަން ވާނެ ކަމަށެވެ. އެގޮތަށް އުޅަނދުގެ އަދަދާއި ބޭނުންކުރެވޭނެ މުއްދަތު ކަނޑައަޅަން ޖެހެނީ އެއިން ކޮންމެ ތަނަކަށް ވަކިންނެވެ.\nއެ މާއްދާގެ (ނ)ގައި ބުނެފައިވަނީ ދިވެހިރާއްޖޭގެ ވަކި ރަށެއްްގައި ނުވަތަ ސިޓީއެއްގައި މީހެއްގެ ނަމުގައި ނުވަތަ ވިޔަފާރިއެއްގެ ނަމުގައި ނުވަތަ ކުންފުންޏެއްގެ ނަމުގައި ނުވަތަ ދައުލަތުގެ އިދާރާއެއްގެ ނަމުގައި އެއްގަމު އުޅަނދު ރަޖިސްޓްރީ ކޮށްދޭނެ އަދަދު ކަނޑައެޅުމުގެ އިހްތިޔާރު އެ ރަށެއްގެ ނުވަތަ އެ ސިޓީއެއްގެ ކައުންސިލަށް ލިބިގެންވާ ކަމަށެވެ. އަދި އެގޮތަށް ކަނޑައަޅާ ކަނޑައެޅުމަށް އަމަލުކުރަން ލާޒިމުކުރުމުގެ މަދުވެގެން ހަމަސް ދުވަސް ކުރިން އެކަން އާންމުކޮށް އަންގާ އިއުލާންކުރުމަށްވެސް ގާނޫނު ލާޒިމު ކުރެ އެވެ.\nމިކަމާ ގުޅިގެން މާލޭގެ މޭޔަރު ޑރ. މުހައްމަދު މުއިއްޒު މިރޭ ވިދާޅުވީ މާލެ ސިޓީގައި އެއްގަމު އުޅަނދު ރަޖިސްޓްރީކޮށްދޭނެ އަދަދު ކަނޑައެޅުމަކީ މާލެ ސިޓީ ކައުންސިލްގެ ގާނޫނީ ޒިންމާ އަކަށްވީ ނަމަވެސް އެއީ މިހާތަނަށް ކުރެވިފައި ނެތް ކަމެއް ކަމަށެވެ. އެއީ އާދައިގެ މަސައްކަތަކަށް ނުވާނެ ކަމަށާއި އަދި އެއީ ވަރަށް ގިނަ ކަންކަމާ ގުޅިފައި އޮތް މައްސަލައެއް ކަމުގައިވެސް ވިދާޅުވި އެވެ.\nމާލޭގައި ވެހިކަލްގެ އަދަދު ވަރަށް ބޮޑަށް އިތުރުވެފައިވާ ކަން ފާހަގަކުރައްވަމުން މުއިއްޒު ވިދާޅުވީ ބޭނުން ނުކުރާ ވެހިކަލާއި ރޯޑްވާދިނަސް ނެތް ވެހިކަލް ވެސް ވަރަށް ގިނަ ކަމަށެވެ. އެހެންވެ ގާނޫނީ ޒިންމާ އަދާކުރުމުގެ ގޮތުން މައްސަލަ ހައްލުކުރުމުގެ މަސައްކަތް ފެށުމަށްޓަކައި ހަތް ކައުންސިލަރުންގެ ޓީމެއް މިއަދު ވަނީ އެކުލަވާލާފަ އެވެ. އަދި މިޓީމުގެ ހޯދުންައް ގިނަ ދެ ހަފްތާގެ ތެރޭގައި ކައުންސިލްގެ ރަސްމީ ބައްދަލުވުމަކަށް ހުށަހެޅުމަށްވެސް މިއަދު ވަނީ ނިންމާފަ އެވެ.\n"އެކަން ކުރުމަށްޓަކައި އަޅުގަނޑުމެން ކަމާ ގުޅޭ އިދާރާތަކާ މަޝްވަރާކޮށް ހޯދަންޖެހޭ މައުލޫމާތު ހޯދައި އަޅުގަނޑުމެން މައުލޫމާތު އެއްކުރުމަށްފަހު އަޅުގަނޑުމެން އެކަން [ވެހިކަލް ރަޖިސްޓްރީކޮށްދޭނެ އަދަދު] ކަނޑައަޅާނީ.،" މޭޔަރު ވިދާޅުވި އެވެ.\nމުއިއްޒު ވިދާޅުވީ މާލެ ސިޓީގައި އެއްގަމު އުޅަނދު ރަޖިސްޓްރީކޮށްދޭނެ އަދަދު ކަނޑައެޅުމުން އެކަން ވެގެންދާނީ ޓްރެފިކުގެ މައްސަލައަށް ރަނގަޅު ހައްލެއް ލިބި، މާލޭގެ މަގުތައް ބޭނުންކުރާ ރައްޔިތުންނަށް ވަރަށް ގިނަ ފަސޭހަތައް ލިބިގެންދާ ނިންމުމަކަށް ކަމަށެވެ. މާލޭގައި ކިތަންމެ ވަރަކަށް ވެސް ޕާކިން ބިލްޑިންތައް ހަދައި ޕާކް ކުރާނެ ޖާގަ ދެވިދާނެ ކަމަށާއި އެކަމަކު ވެހިކަލް އެތެރެކުރާ އަދަދު ލިމިޓް ނުކުރާނަމަ ޕާކިން މައްސަލަ ހައްލުކުރަން އުދަގޫ ވާނެ ކުގައިވެސް ވިދާޅުވި އެވެ.\n"އެކަމަކީ އަދި ކުރެވިފައި އޮތް ކަމެއް ނޫން. އެއީ އަދި އާދައިގެ ކަމެއްވެސް ނޫން. އެއީ ވަރަށް ގިނަ ކަންކަމާ ގުޅިފައި އޮތް މައްސަލައެއް،" ވެހިކަލްގެ އަދަދު ކަނޑައެޅުން އުދަގޫވެދާނެ ކަމަށް އިޝާރާތް ކުރައްވާ ވިދާޅުވި އެވެ.\nވިލިމާލޭގައި އެއްގަމު ދަތުރުފަތުރުގެ ނިޒާމު ހަރުދަނާ ކުރުމުގެ ގޮތުން ވާދަވެރިކަން ގެނައުމަށްޓަކައި ކަނޑައަޅާ ވަކި އަދަދަކަށް އިތުރު ފަރާތްތަކަކަށް ވިލިމާލޭގައި ދަތުރުފަތުރުގެ ހިދުމަތް ދިނުމަށް ހުޅުވާލުމަށްވެސް މާލެ ސިޓީ ކައުންސިލުން މިއަދު ވަނީ ނިންމާފަ އެވެ.\nމޯލްޑިވްސް ޕޮލިސް ސާވިސް ޑރ. މުހައްމަދު މުއިއްޒު މާލޭ ސިޓީ + ޕޮލިޓިކްސް މާލޭ ސިޓީ ކައުންސިލް


Online koh passport foarm balagannanee\nދިވެހި ޕާސްޕޯރޓް. ކުރިން ގަދަ ނޫކުލައިގައި އާދައިގެ ޕާސްޕޯރޓް އޮތް އިރު މިހާރު އާއްމު ޕާސްޕޯރޓް ވަނީ ރަތަށް ބަދަލުކޮށްފައި\n17 ޖެނުއަރީ 2019, 19:23 |\nއަންނަ ހަފުތާއިން ފެށިގެން އީމެއިލުން ޕާސްޕޯރޓަށް އެދޭ ފޯމު ބަލައިގަންނަ ގޮތަށް ހަމަޖައްސާފައިވާ ކަމަށް އިމިގްރޭޝަނުން ހާމަކުރައްވައިފިއެވެ.\nއޭރުން ފޯމު ހުށަހަޅަން ކިއުގައި ޖެހިގެން ތިބޭކަށް ނުޖެހޭނެއެވެ. އެކަމަކު ޕާސްޕޯޓް ދޫކުުރާނީ މިހާރުވެސް އެކަން ހަމަޖެހިފަިއވާ4ސަންޓަރު، މާލެ ފުވައްމުލައް ސިޓީ، އައްޑޫ ސިޓީ އަދި ކުޅުދުއްފުށިން މިހާރުވެސް އަމަލުކުރަމުން ދާ ގޮތަށެވެ.\nކުރިޔަށް އޮތް އަހަރު ދުވަހުގެ ތެރޭގައި ފުވައްމުލައް ސިޓީ ކައުންސިލަށް ވެސް ޕާސްޕޯރޓް ފޯމު ހުށަހެޅި ސިސްޓަމަށް ޑޭޓާ އެޅުމުގެ މަސައްކަތް ކުރެވިގެން ދާނެކަމަށް އަލަށް ހަވާލުވި އިމިގްރޭޝަން ކޮންޓްރޯލަރ މުހައްމަދު އަހްމަދު ހުސައިން ވިދާޅުވިއެވެ.\nއިމިގްރޭޝަނާއި ގުޅޭ ޝަކުވާތައް ހުށަހެޅުމަށް މިއަދުން ފެށިގެން އީމޭލައެއް ހުޅުވާލެވޭނެ ކަމަމަށް ވިދާޅުވިއެވެ.\nކުރިޔަށް އޮތްތަނުގައި އިމިގްރޭޝަންގެ ގިނަ ޚިދުމަތްތައް އޮންލައިންކޮށް ލިބޭނެ ގޮތް ތައާރަފު ކުރާނެ ކަމަށް ކޮންޓްރޯލަރު ވިދާޅުވި އެވެ. މިއާއެކު ރައްޔިތުންނަށް އިމިގްރޭޝަނުން ދޭ ޚިދުމަތް ހޯދުމުގައި ލުއި ގޮތްތަކެއް ހަމަޖެހިގެން ދާނެކަމަށް ވެއެވެ.\nމީގެ އިތުރުން އަންނަ ހަފުތާއިން ފެށިގެން އައްޑޫ ސިޓީން ބިޒިނަސް ވިސާ ދޫކުރަން ފަށަން ހަމަޖެހިފައިވާ ކަމަށް ވެސް ވިދާޅުވިއެވެ.\nއިތުރު ލިޔުންދިވެހި ޕާސްޕޯރޓް\nTags: ދިވެހި ޕާސްޕޯރޓް


މަގާމުގެ ނަންބަރު: J291483 އަދި J304525\nމަގާމުގެ ރޭންކް: ސީއެސް 11-15\nމަގާމުގެ ކްލެސިފިކޭޝަން : ސްކޫލް ޓީޗަރ\nމަގާމުއޮތް އޮފީސް: ގޮއިދޫ ސްކޫލް\nވަޒީފާއަދާކުރާ ތަން: ގޮއިދޫ ސްކޫލް / ބ.ގޮއިދޫ\nމުސާރަ : 7070.00 ރުފިޔާ - 10640.00 ރުފިޔާ އާއި ދެމެދު\nސަރވިސް އެލަވަންސް: 2500 ރުފިޔާ މަހަކު\nގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ހާސިލްވާގޮތަށް ކުލާހުގަޔާއި ކުލާހުން ބޭރުގައި ކިޔަވައި ދިނުމާއި، ކިޔަވައި ދިނުމަށް ކުރަންޖެހޭ އެންމެހާ މަސައްކަތްތައް ކުރުން.\nގައުމީ މަންހަޖުގައި ކަނޑައަޅާފައިވާލަނޑުދަޑިތައް ހާސިލްވާގޮތަށް ލެސަންޕއލޭން ތައްޔާރު ކުރުން.\nދަރިވަރުންނަށް ބާއްވާ އެކި އެކި ޓެސްޓްތަކުގެ ޕޭޕަރު ތައްޔާރު ކުރުމާއި ޓެސްޓްތައް އެޑްމިނިސްޓަރ ކުރުން.\nކިޔަވައިދޭ މާއްދާއާއި ގުޅޭގޮތުން ދަރިވަރުންގެ ފޮތްތަކާއި، އެސަސްމަންޓް ޕޭޕަރާއި، ޔުނިޓް ޓެސްޓް ޕޭޕަރުތަކާއި، ޓަރމްޓެސްޓް ޕޭޕަރު އަދި މިނޫންވެސް ދަރިވަރުންނަށް ހާސިލްވި މިންވަރު ނުވަތަ ކުރިއެރުން ވަޒަން ކުރުމަށް ބާއްވާ ޓެސްޓް ތަކގެ ޕޭޕަރުތައް މާކުކުރުން.\nދަރިވަރުން ހާސިލްކުރާ މިންވަރާއި ކުރިއެރުމުގެ ރެކޯޑު ބެލެހެއްޓުން.\nދަރިވަރުން ލައްވާ ކުރުވާ ޕްރެކްޓިކަލް މަސައްކަތް ބެލެހެއްޓުން.\nކުލާހުގަޔާއި ކުލާހުން ބޭރުގައި ސްކޫލްގެ ހަރަކާތްތަކުގައި އުޅޭއިރު ދަރިވަރުންގެ އަޚްލާގީ ކަންތައްތައް ބެލެހެއްޓުން.\nޕޭރެންޓް ޓީޗަރ ބައްދަލުވުން ތަކުގައި ބައިވެރިވުމާއި ދަރިވަރުންގެ ކިޔެވުމާއި ގުޅޭގޮތުންބެލެނިވެރިންނަށް މައުލޫމާތު ދިނުން.\nދަރިވަރުންގެ ކުރިއެރުމާއި ބެހޭގޮތުން ބެލެނިވެރިންނާއި ސްކޫލް ވެރިންނާއި ތައުލީމީ ދާއިރާގެ ފަރާތްކާއި، ބޭނުންވާނެ މައުލޫމާތު ހިއްސާކުރުން.\n10. ކުލާހާއި، ކުލާޙުން ބޭރުގައި ހިންގާ، ކިޔަވައި ދިނުމާއި ގުޅުންހުރި ކަންތައްތައް ހިންގުމުގައި ސްކޫލަށް އެހީތެރިވެ އެއްބާރުލުން ދިނުން\n11. ދަރިވަރުން ގެންގުޅޭ މާހައުލަކީ ދަރިވަރުންނަށް ރައްކާތެރިކަމާއި އަމާންކަން ލިބިގެންވާ މާހައުލެއްކަން ކަށަވަރު ކުރުން.\n12. ދަރިވަރުންނަށް ތައުލީމީ ލަނޑުދަނޑިތައް ހާސިލް ވަމުން ދާކަމާއި ދަރިވަރުންގެ ކިބައިގައި ދީނީ، އަދި ރަގަނޅު އާދަތައް ހަރުލެއްވެމުންދާކަން ކަށަވަރު ކުރުން.\n13. ރިލީފު ގަޑި ނެގުން\n14. ސްކޫލްގައި ހިންގާ ކުލަބު ޙަރަކާތްތައް ހިންގުން\n15. ކިޔަވައި ދިނުމާއި ގުޅޭގޮތުން އިތުރު މުއްސަދިކަމެއް ( ރިސޯސް) ބޭނުންވާ ހާލަތުގައި ސްކޫލްގެ ވެރިންގެ ލަފަޔާއި އިރުޝާދުގެ މަތިން އެފަދަ ކަންތައްތައް ކޯޑިނޭޓް ކުރުން.\n16. ސްކޫލްގެ ފަރާތުން އިންތިޒާމްކުރާ ޕްރޮފެޝަނަލް ޑިވެލޮޕްމަންޓް ހަރަކާތްތަކުގައި ބައިވެރިވުން\n17. މުދައްރިސުންގެ ފަންނީ ޤާބިލުކަން އިތުރުކުރުމަށް މިނިސްޓްރީ އޮފް އެޑިއުކޭޝަނާއި، ދާއިރާގެ މުއައްސަސާތަކުން ބާއްވާ ހަރަކާތްތަކުގައި ބައިވެރިވުމަށް ލިބޭ ފުރުޞަތު ތަކުގައި ބައިވެރިވުން.\n18. ތައުލީމީ ދާއިރާ ހަރުދަނާ ކުރުމަށް މިނިސްޓްރީއޮފް އެޑިއުކޭޝަނުން އެދިއްޖެނަމަ، އެމަސައްކަތުގައި ބައިވެރިވެ، އެއްބާޜުލުން ދިނުން.\n19. ކޮންޓެކްޓްގެ ގަޑީގެ ގޮތުގައި މަދުވެގެން ހަފްތާއަކު 35 މިނިޓްގެ 25 އާ 30 އާ ދެމެދުގެ ގަޑި ނުވަތަ 45 މިނިޓްގެ 20 އާއި ދެމެދު ގަޑި ނެގުން.\nކޮމްޕިއުޓަރ އަށް އަހުލުވެރި ވެފައިވަ މިންވަރަސް ބެލެވެނެއެ.\nފުރިހަމަ ކުރައްވާފައިވާ ވަޒީފާއަށް އެދޭ ފޯމު. (މިފޯމު ސިވިލްސާރވިސް ކޮމިޝަަނުގެ ވެބްސައިޓުން އަދި ގޮއިދޫ ސްކޫލް އޮފީހުންވެސް ލިބެން ހުންނާނެއެވެ. )\nވަޒީފާއަށް އެދޭ ފަރާތުގެ ވަނަވަރު/ ސީވި (ގުޅޭނެ ފޯނު ނަންބަރާއި އީމެއިލް އެޑްރެސް ހިމެނޭގޮތަށް)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 07 މެއި 2019 ވާ އަންގާރަ ދުވަހުގެ 1.00 ގެ ކުރިން، ގޮއިދޫ ސްކޫލް އޮފީހަށެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 09 މެއި 2019 އާއި 11 މެއި 2019 އާ ދެމެދު، ގޮއިދޫސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވ


ހަނދާން (ފަހު ބައި)\n"ތި ކޮންކަމެއް؟ މިހާރު ބޮޑުވީދޯ. ކިހިނެއް ކަލޭ...،" މަންމަ ހާސްވެ ދެ ލޯބޮޑުވިއެވެ. "ދެން ކިހިނެއް ހަދާނީ؟ އެހެން މީހުންނަށް މިކަން އެނގިއްޖެނަމަ.. ބޮމެއް ފަޅައިގެންދާހެން މުޅި ތަނުގައި ދައްކާނީ މި ވާހަކަ. އެހައި ހިސާބުން ގިނަވާނީ ބޭޒާރުވާނީ ކަލޭ އެކަންޏެއް ނޫން. މުޅި އާއިލާ ވެސް. އަހަރެން ވެސް. ބައްޕަ ވެސް."\nމަންމަ ކޮޓަރި ތެރޭގައި ދެކޮޅަށް ހިނގަން ފެށިއެވެ. އަހަންނަށް އިނދެވުނީ ވާނުވާ ނޭނގިފަ އެވެ. މަންމަ ހާސްވާން ޖެހޭ ސަބަބެއް ނުވިސްނިފަ އެވެ. އަހަންނަށް ލިބުނީ އުފާވެރި ކަމެކެވެ. އަހަންނާ ދޭތެރޭ މަންމަ ވިސްނާކަން އެނގުމުން ބުނެދޭން ނޭނގޭ ހިތްހަމަ ޖެހުމެއް ލިބުނެވެ. ވެދާނެއެވެ. އަހަރެން ބަލިވުމުން މަންމަ ދެރަވީއެވެ. ހިތުގައި ޖެހުނީއެވެ.\n"މި ބޭސް ގުޅަ ދިރުވާލާ. ކަމެއް ވެއްޖެ ނަމަ މަށަށް ގޮވާތި." ނޫސް ކަރުދާސް ކޮޅެއްގައި އޮތް ބޭސް ގުޅައެއް ނަގައި އަހަރެންގެ އަތަށް ދިއްކޮށްލިއެވެ. އަހަރެން އޭގައި ހިފީމެވެ.\n"ފާހާނާވަދެ ދިރުވާލާ. ބޮޑު ކަމެއް ދިމާވެއްޖެ ނަމަ ދޮރުގައި ތަޅައިގަނޭ." އަހަރެންގެ އަތުގައި ހިފައިގެން މަންމަ ގެންދިޔައީ ފާހާނާ އަށެވެ.\nއަހަރެން ފާހާނާއަށް ވަދެ އަތުގައި އޮތް ބޭސް ގުޅައަށް ބަލައިލީމެވެ. ފާޑަކަށް ހިނި އަންނަ ގޮތްވި އެވެ. އަނެއްކާ ވެސް ބޭސްގުޅަ ނަގައި ބޮޑުވާ އިނގިއްޔާއި ޝަހާދަތް އިނގިލީގެ މެދުގައި ބާއްވާލަމުން ބާރުކޮށްލީމެވެ. އެއަށްފަހު ލޮލާ ކައިރި ކޮށްލީމެވެ. އަނެއްކާ މަޑުމަޑުން ދުރު ކޮށްލީމެވެ. ދެތިން ހިޔާލު ހިތުގައި ކަފިކަފިވެ އުދުހިގަތެވެ. ހަގީގަތުގައި އަހަރެން ބަލީ ހެއްޔެވެ؟ މަންމަ ކަންބޮޑު ވަނީ ކޮންކަމަކާ ހެއްޔެވެ؟ ފާހާނާގެ ދޮރުގައި ޓަކި ޖަހައިލިއެވެ. އަހަރެން ދޮރު ހުޅުވާލީމެވެ.\n"ދިރުވާލައިފިންތަ؟" މަންމަ ވައި އަޑުން ބުނެލިއެވެ.\nއަހަރެން ބޯ ޖަހައިލީމެވެ. އާއެކޭ ބުނުމުގެ ގޮތުންނެވެ.\n"އިރު ކޮޅަކުން ލޭ އަތުވެދާނެ. ބިރު ނުގަންނާތި. އެހެން ވެއްޖެ ނަމަ ދޮރުގައި ޖަހައިލާ އަހަރެން ހުންނާނަން." މަންމަ ވާހަކަ ދެއްކީ ވަރަށް މަޑުމަޑުންނެވެ. އަހަރެން ދޮރު ލެއްޕީމެވެ. އަނެއްކާ ވެސް އެއްކަލަ ބޭސް ގުޅައަށް ބަލައިލީމެވެ. ދެ އިނގިލި ދޭތެރެއަށް ބޭސްގުޅަ ލުމަށްފަހު ވިސްނައިލީމެވެ. މަންމަގެ ޖުމުލައިން ތަންކޮޅުކޮޅު އިވެމުން ދިޔަހެން ހީވަމުން ދިޔައެވެ.\n"ލޭ އަތުވެދާނެ. ބިރު ނުގަންނާތި."\nއަނެއްކާ ވެސް ބޭސް ގުޅައަށް ބަލައިލެވުނެވެ. އަހަރެންގެ ހިޔާލު ބަދަލުވިއެވެ. މަންމަ އެ އުޅެނީ އަހަރެން މަރައިލާށޭ ހިތް ބުނެލިއެވެ. މި ވާނީ ޒަހަރަކަށޭ ހިތް ކިޔައިލިއެވެ. ދެވަނަ ސިކުންތުގައި ފާހާނާތަށި ތެރެއަށް ބޭސްގުޅަ ވައްޓައިލީމެވެ. ފުލެޝްކޮށްލުމަށް ފަހު ފާހާނާއިން ނުކުތީމެވެ.\nމަންމަ ހުރީ ތައްޔާރުވެގެންނެވެ. އަހަރެންގެ ފައިން ފެށިގެން ބޮލާ ހަމައަށް ބަލައިލިއެވެ. ފަރުވާތެރި ކަމާއެކުގައެވެ. އަހަންނަށް އެކަން އިހުސާސް ކުރެވުނެވެ.\n"ކޮބާ ބޭސް؟ ކަމެއް ނުވޭތަ؟" މަންމަ ވައި އަޑުން ބުނެލިއެވެ.\nބަދަލުގައި އަހަރެން އަނގަޔަކުން ނުބުނަމެވެ. ހަރަކާތެއް ނުކުރަމެވެ. އަހަރެން ގޮސް އެނދުގައި އިށީނީއެވެ. އޭރު ހިތުގައި އުތުރު އަރަމުން ދިޔައީ ބުނަން ނޭނގޭ ކަހަލަ ރުޅިވެރި ކަމެކެވެ.\n"އޭ މަ މި އަހަނީ ބޭސް ކޮބައިހޭ؟" މަންމަ އައިސް އަހަރެންގެ ގާތުގައި އިށީންނަމުން ވައި އަޑުން ބުނެލިއެވެ.\n"އަހަރެން މަރައިލަންތަ ބޭސް ދިނީ. ކަލޭއަށް ބޮޑުވީތަ އަހަރެން ދުނިޔޭގަ ހުންނާތީ؟ ކަލޭއަށް އުނދަގޫވީތަ؟" އަހަރެން ރުޅިއައިސްގެ ހަރަކާތުން ދެއްކީމެވެ. "ކަރުގަ ހިފައި މަރައިލަންވީނު. ކީއްކުރަންތަ ބޭސް ދީފަ މަރައިލަން ތި އުޅެނީ؟ ކޮންމެ ދުވަހަކު ޖަނަވާރަށް ކާން ނުދީ އަހަރެން މަރައިލަބަލަ. އޭރުން މި ވޭންތަކުގަ ފަތާކަށް ނުޖެހޭނެއްނު."\n"ބަލަ މަ މިއުޅެނީ ކަލޭ ސަލާމަތް ކުރަން. ކަލޭގެ ބަނޑުގަ ތިއޮތް ގޮތް ނޭނގޭ ކުއްޖާ ވައްޓައިލަދޭން،" ދަތްކުނޑި ވިކައިގަންނަމުން މަންމަ ބުނެލިއެވެ. "ކަލޭއަށް އެނގޭތަ ކަލޭގެ ސަބަބުން ލަދުގަންނަން ޖެހޭނީ ކާކުކަން؟ ކަލޭގެ މުސްކުޅި ބައްޕަ. ކަލޭގެ ބައްޕަ އެކަމުން ސަލާމަތްކުރަން މަ މިއުޅުނީ. ކަލޭ މަރައިލާކަށް ނޫން."\nއަހަންނަށް ލިބުނު ސިހުމާއެކު ދެ ލޮލުން ކަރުނަ އޮހިގަތެވެ. އިވުނު އަޑުތަކުން މާޔޫސްވެ ހިތްވަރު އެލޭ ގޮތްވިއެވެ.\n"ކޮބާ ބޭސް؟ ކަލޭ ނުކަންދޯ އެ. މަ ނުލާހިކު އަގުބޮޑުކޮށް މީހަކު ލައްވާ ހޯދައިގެން ގެނަ އެއްޗެއް އެ. ކޮބާ އެ؟" މަންމަ ހިފީ އަހަރެންގެ އިސްތަށިގަނޑުގައެވެ.\n"ފާހާނާއަށް ފުލެޝްކޮށްލައިފިން." އަހަރެން ހަރަކާތުން ދެއްކީމެވެ.\nއަހަރެންގެ އިސްތަށިގަނޑު މަންމަގެ އަތަށް އޮޅައިލަމުން އެނދާ ދިމާއަށް ހޫރައިލިއެވެ. އަހަރެން ގޮސް ޖެހުނީ އެނދު މައްޗަށެވެ. މަންމަގެ ދެވަނަ ހަމަލާ އަމާޒުވީ ބުރަކަށްޓަށެވެ. ފަޔާއި ކަށި މައްޗަށެވެ. އިލޮށި ފަތީގެ ބުޑުންނެވެ. އަހަރެންގެ ގައިގެ އެތައް މިތަނުގައި ތަޅަމުން އަޑުގަދަކުރަމުން ދިޔައެވެ. އެންމެ ފަހު އަހަރެން މަގު މައްޗަށް ނެރެ އެއްލައިލީމެވެ. ވެހެމުން ދިޔަ ބޯވާރޭގެ ތެރެއަށެވެ. އަހަރެން މަގު މައްޗަށް ކޮށްޕާލިއެވެ. އެއަށްފަހު ދޮރު ލެއްޕިއެވެ.\n"ކަލޭގެ މުޑުދާރު އަތުން މަ ގައިގަ ބީހިގެން ނުވާނެ. ކަލޭގެ ސުންޕާ ސޫރަ ދެކޭކަށް ވެސް ބޭނުމެއް ނޫން. ދާން އުޅޭ. މަ ކުރިމަތިން ދޭ. މިހާރުދޭ." ރުޅިވެރިކަމާއެކު މަންމަ ހަޅޭއްލަވަމުން ދިޔައެވެ.\nއަހަންނަށް ހަދާނެ ގޮތް ހުސްވިއެވެ. ދާނެ ނުދާނެ ތަނެއް ނޭނގި ވާރޭގެ ތެރޭގައި ރޯން އިނދެވުނެވެ. އޭރު މުޅި ތަނުގައި އޮތީ ފެން ބޮޑުވެފައެވެ. ހީކަރުވާ ގޮތްވާން ފެށުމުން މަޑުމަޑުން ތެދުވެލީމެވެ. އެއް އަސްކަނި ދަށުން އަނެއް އަސްކަނި ދަށުން ހިނގައިގަތީމެވެ. މަންޒިލެއް ނެތް މުސާފިރެއް ގޮތުގައެވެ. ވަންނާނެ ހިޔާވައްސެއްނެތް ނިކަމެއްޗެއް ފަދައިންނެވެ. އަހަންނަށް ނުކުމެވުނީ މަޖީދީ މަގަށްކަން އެނގެއެވެ. ކާރެއްގެ އަލި ލޮލަށް އެޅުނުކަން އެނގެއެވެ. ދެން ވީނުވީއެއް ނޭނގުނެވެ.\n"ތިލްމީޒާ!" ފަހަތުން އިވުނީ އަހަންނާއެކު ހިނެވުމުގެ ކަންކަމުގައި އިސްކޮށް އުޅޭ ފަރީދާގެ އަޑެވެ.\nއަހަންނަށް ބަލައިލެވުނެވެ. ފުން ނޭވާއެއް ދޫކޮށްލަމުން ލުއި ގޮތަކަށް ހިނިތުންވެވޭތޯ ބެލީމެވެ. ފަރީދާއަކީ އަހަރެން މަންމައެއް ފަދަ މީހެކެވެ. ހުރިހާ ވާހަކައެއް ހިއްސާކުރެވޭ އެންމެ ގާތް ރަހުމަތްތެރިޔާއެވެ.\n"ތިލްގެ ދޮންމަންމަތަ؟" ފަރީދާ އަހަރެންގެ އަތުގައި ހިފައިލިއެވެ.\n"މި ތިލް ބޭނުންވި ދުވަހެއްނު. މާތްﷲ ތިލްއަށް މި ދުވަސް ދެއްކެވީނު. އަވަހަށް ހިނގާ ހިނެވުމުގެ ކަންކަން ކުރިއަށް ގެންދަން. މިއަދު އިސްވާނީ ތިލް، ފަރިއްތަ ހުންނާނަން ގާތުގައި އެހީވާން."\nހިނެވުމުގެ ހުރިހާ ކަމެއް ނިންމުމަށްފަހު އަހަރެން ބޭރަށް ނުކުތީމެވެ. ބަޔާންކުރަން ނޭނގޭ ހިތްހަމަ ޖެހުމެއް ލިބުނެވެ. އެ ދުވަހަކަށް ޓަކައި އިންތިޒާރު ކުރި ދުވަސް ދެއްކެވީތީ ޝުކުރު ކުރެވުނެވެ.\n"އަހަރެން ވެސް ވަރަށް އުފާވެއްޖެ. އެ ދުވަހު ދޮންމަންމަ ބުނި ބަހުން އަހަންނަށް މި ހިތްވަރު ހޯދުނީތީ. އަހަރެންގެ މި ދެ އަތުން އޭނާއަށް އެންމެ ފަހުގެ އިހުތިރާމު އަދާކުރެވުނީތީ. އެ ދެއަތުން އަހަންނަށް ނުލިބުނު ލޯތްބާއި ހަމުދަރުދީގެ ބަދަލުގައި ދުނިޔޭގައި އެންމެ ފަހުން ފިރުމައިދެވުނު ދެ އަތަށް މި ދެ އަތް ވީތީ،" އަހަރެންގެ އަތުގެ ހަރަކާތްތައް ފަރީދާ ކިޔަމުން ދިޔައެވެ. "މިވަގުތު މިހެން ބުނާކަށް ވެސް ނުވާނެ. މީހަކު ނިޔާވުމަކީ ހިތްހަމަ ޖެހޭ ކަމެކޭ ބުނެވުނު ކަމަށް އަޑުއަހާ މީހާއަށް ވިސްނިދާނެ. އެކަމަކު ހަގީގަތަކީ ދޮންމަންމައަކީ މާފު ހައްގުވާ ވަރުގެ މީހެއް ނޫންކަން. ނަމަވެސް، މައާފުކުރުމަކީ އަމިއްލަ ނަފުސަށް ހިތްހަމަ ޖެހުމާއި ލުއިކަން ލިބޭކަމަކަށް ވެފައި، ދުނިޔެމަތީގައި އެމީހަކު ކުރާ ކަމަކަށް މައާފު ނުލިބި މަރުވެ ދިޔުމަކީ އެމީހާއަށް އެކަމުން އެތައް ވޭނެއް ފަހުން ވެސް ލިބޭނެ ކަމަކަށް ވީތީ، އަހަރެން އޮންނާނީ ދޮންމަންމަ އަހަރެން ގާތަށް މައާފަށް އެދެން އައުމުން ހިތުން ރުހުމުން މައާފު ވެސް ކޮށްފަ. އެ ދުވަހުން ފެށިގެން އަހަރެންގެ ހިތުގައި ނުނެއްޓި ހުރީ ކުދިކުދި ޝަކުވާތަކެއް. ނަމަވެސް މިއަދު މި ދެ އަތުން އޭނާގެ ގަޔަށް އެޅި ފެންތަކާއެކު ހިތުގައި ހުރި އެ ޝަކުވާތައް ވެސް ފޭދިގެން ހިނގައްޖެ. ހުރިހާ ދުވަހު ބޮލުގައި ހުރި ރިހުންތައް ފެވިގެން ހިނގައްޖެ. ގޯސްކޮށް ކަމެއް ކުރި މީހަކަށް ހެޔޮ ކަމެއް ކޮށްދެވުނު ކަމުގެ އިހުސާސް ކުރެވިއްޖެ. އެ ހިތްހަމަ ޖެހުން ވެސް ލިބިއްޖެ. ފަރިއްތައަކަށް މި އިހުސާސެއް ނުކުރެވޭނެ."\n"ތިލް ތިޔައީ ނަމޫނާ މީހެއް. އަހަރެންނާއެކު މި ހޭދަވި ދުވަސްތަކުގައި ފެނުނީ ނަމޫނާ ހަރަކާތްތަކެއް. ކަންކަން ދަސްކޮށް، ކަންކަމުގައި އިސްވެ އުޅުނު އުޅުން އެއީ މިސާލެއް. އަހަންނަށް އެނގުނު ކަމަކީ ކުޅެދުންތެރިންނަށް ވުރެ ތިލް މާ ތޫނުކަން. މިތަނުން ވަޒީފާ ލިބުމާއެކު ތިލް ހުރިހާ ކަމެއް ތިޔަ ދަސްކުރީ އެހައިމެ އަވަހަށް. އަނެއްކާ މަސައްކަތަށް ފަރުވާތެރިވުމުގައި ތިޔަ ފަދަ ދެވަނައެއް ނުހުންނާނެ." ފަރީދާ އަހަރެންގެ ކޮނޑުގައި ހިފައިލިއެވެ. "އިރާދަކުރެއްވިއްޔާ ތިލްގެ މާޒީވެގެން ދާނީ ތިލްގެ ހަޔާތަށް ބަހާރު މޫސުން ގެނުވައިދޭ ކަމަކަށް. ތިލްގެ ހަޔާތުގެ ފަސާނާ ވެގެންދާނީ ތިބީންނަށް އިބްރަތަކަށް. ހަމަ ޔަގީންނުން ވެސް މިއީ އަހަންނަށް އިބުރަތެއް. ފިލާވަޅެއް."\n"ޝުކުރިއްޔާ!" ފަރީދާގެ މޫނަށް ބަލައިގެން ހުރެ އަހަރެން ހަރަކާތްކޮށްލީމެވެ.\n"އެނގޭތަ އެރޭ ޑިއުޓީ ނިންމައިފަ އަހަރެން ގެއަށް ދިޔަ މަގުމަތީ ކާރު ފެނުނު އިރަށް ތިލް ވެއްޓުނީއޭ. އެ ބޯވާރޭގައި، ހެދިފައި އޮތް ފެންގަނޑު ތެރެއަށް. އެހެންވެ އަވަހަށް ޑޮކުޓަރަށް ގެންދިޔައީ ވެސް. މަގުމަތީގައ މާފަހުން އެނގުނީ ތިލް ބަނޑުބޮޑުކަން ވެސް. ސްކޭނުކޮށް ބެލިއިރު ކުއްޖާ މަރުވެފަ އޮތްކަމަށް ބުނީ. އަހަރެން މަނާކުރީ ކޮއްކޮމެންނަށް އެ ވާހަކަ ދެއްކުން ވެސް. އެ ވާހަކަ ހަނދާންތަކުން ތިލް ދެރަވާނެ ކަމަށް ބަލައިފަ،" ފަރީދާ ހިނިތުންވެލިއެވެ. "ފިރިމީހާ ވެސް ބުނެފި ތިލް ގޭގަ ބަހައްޓައިގެން ތިލްއަށް އެހީވާން. އަނެއްކާ ކޮއްކޮމެން ވެސް ބޭނުންވީ. މިއަދު އެންމެވެސް ގަބޫލުކުރަނީ ތިލްއަކީ އަހަރުމެންގެ މީހެއް ކަމަށް. އެ ކުދިންގެ ދައްތައެއް ކަމަށް."\n"އަހަރެން އެންމެ އުފާވީ، އަހަންނަށް ކިޔަވައިދީ އަހަރެން މި ކަމުގެ ތެރެއަށް ނެރެދިނުމުގައި ތި އާއިލާއިން އެހީވީމަ. ވަކިން ހާއްސަކޮށް ފަރީއްތަ ދިން ހިތްވަރާއި ދެއްކި ވާހަކަތައް އަބަދުވެސް ހަނދާނުގައި ހުރޭ،" އަހަރެން އަތުން އިޝާރާތްކޮށްލީމެވެ. "އަހަންނަކީ ވާހަކަ ނުދެއްކޭ މީހަކަސް އަހަންނަށް ވެސް އިންސާނިއްޔަތު ކަމުގެ މުހިއްމު މަސައްކަތެއް މިއަދު އެބަ ފުރިހަމަ ކުރެވޭ. އެކަން މިއަދު އަހަންނަށް ގަބޫލު ކުރެވޭ. އިހުސާސްކުރެވޭ."\n"އާން! ތިލް ތީ ހިތްވަރު ގަދަ މީހެއް. ތިލްގެ ބައްޕަ ނިޔާވި ދުވަހު ލޮލުން ކަރުނަ ތިއްކެއް ވައްޓައި ނުލައި ކެތްކުރި ކުރުމުން އަހަންނަށް އެކަން ފެނުނު."\n"ބައްޕަ ދޯ؟ މަގޭ ނަމުގެ ފަހަތަށް ތިލްމީޒާ ޔޫސުފް ކިޔާކަން. އެ ނަން އޮތްކަން. ބައްޕައެއްގެ ފުށުން ލިބެންޖެހޭ ރައްކާތެރިކަން ނުލިބޭ ނަމަ ބައްޕަގެ ނަމުގެ އަގެއް އޮވޭތަ؟" ސުވާލުގެ ނަޒަރުން އަހަރެން ބަލައިލީ ފަރީދާގެ މޫނަށެވެ. "މާލޭ މަގުމައްޗަށް އެއްލައިލާ ގެއިން ބޭރުކޮށްލީމަ ވެސް އަހަރެން އުޅެނީ ކޮންތާކުތޯ، އަހަންނަށްވީ ކީއްތޯ ވެސް ބަލައި ނުލި މީހެއްގެ ވާހަކަ ތި ދައްކަނީ. އަހަންނަކީ ބައްޕަގެ ދަރިއެއް ކަމަށް ގަބޫލު ނުކުރާކަން އެނގުނު ދުވަހުން ފެށިގެން އަހަރެން ވެސް އެއީ ބައްޕަކަމަށް ޤަބޫލެއް ނުކުރަން."\n"އާނ! ތި ވެސް ގޯސް ވާހަކައެއް ނޫން! ދެން މި ވާހަކަތައް ހުއްޓައިލަމާ! އަހަންނަށް ދޯ މި ވާހަކަތައް މި އާކޮށްފަ މި ދެއްކެނީ ވެސް. މި ވާހަކަތައް މި ދެއްކެނީ؟" ފަރީދާ ލުއި ގޮތަކަށް ހިނިތުންވެލިއެވެ.\nފަރީދާއާއެކު އަހަރެން ނުކުތީ ބޭރަށެވެ. ސަހަރާގެ ގޯތި ތެރެއަށް ފުން ނަޒަރެއް ދޫކޮށްލެވުނެވެ. އަހަންނަށް ސަހަރާއިން ފެންނަނީ އުފާވެރި މަންޒަރެކެވެ. ހިތްހަމަ ޖެހޭ ކުލަތަކެކެވެ. ހުދުކުލައިގެ ގާތަކާއި އެކު އުފުލިފައިވާ ދޮންވެލިތަކުގެ މެދުން ފެންނަ ފެހި ގަސްތަކެވެ. އިރުކޮޅަކުން އެތަނަށް ދޮންވެލި ކޮޅެއްގެ އިތުރުވާނެއެވެ. ދުވަސްކޮޅަކުން އެ ވެލިތައް ކަޅުވެ ބިމާ އެއްކުލަ ވާނެއެވެ. އަހަންނަށް ވިސްނައިލެވުނެވެ. ފުންކޮށް ވިސްނައިލެވުނެވެ.\nސަހަރާގެ ތެރެއިން ފެންނަ ކޮންމެ އެއްޗަކުން ބުނެދެނީ އެތައް ވާހަކަ އެކެވެ. އާކޮށް ދެނީ އެތައް ހަނދާނެކެވެ. ދިރިއުޅުނު ކަމެވެ. ދުނިޔެއަށް އުފަންވިކަމެވެ. ދިރިއުޅުމުގެ ޒިންމާއިން އެތައް ކަމެއް ދަސްކުރިކަމެވެ. ދުނިޔެއަށް އެތައް ހަނދާންތަކެއް ދޫކުރިކަމެވެ. އަހަންނަކީ ވެސް އެފަދަ ހަނދާނެކެވެ. މާޒީއަކީ އެފަދަ ހަނދާނެކެވެ. ދެން ބޭނުން ވަނީ އެ ހަނދާންތަކުން ދުރަށް ދާށެވެ. (ނިމުނީ)


BREAKING | Covid-19: Brazil In Ithuru 572 Meehaku Maruvehje - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ބްރެޒިލް އިން އިތުރު 514 މީހަކު މަރުވެއްޖެ އެވެ. މިއީ ފާއިތުވެދިޔަ ދެމަހެއްހާ ދުވަސް ތެރޭގައި ވެސް އެޤައުމުން މި ބަލީގައި ދެވަނައަށް އެންމެ މަދުން މީހުން މަރުވި ކަމަށް ރެކޯޑް ކުރެވުނު ފަހަރެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިދިޔަ 24 ގަޑިއިރު ތެރޭގައި އެކަނިވެސް ބްރެޒިލް އިން އިތުރު 17,988 މީހަކަށް ކޮވިޑް-19 ޖެހިފައި ވެއެވެ. މިއާއެކު މިހާރު ބްރެޒިލް އިން ކޮވިޑް-19 އަށް ފައްސިވީ މީހުންގެ ޖުމްލަ އަދަދު ވަނީ 2,751,665 އަށް އަރާފައެވެ.\nބްރެޒިލް އިން މިދިޔަ 24 ގަޑިއިރު ތެރޭގައި އިތުރު ގިނަ ބަޔަކު މަރުވުމާއި ގުޅިގެން، ކޮވިޑް ޖެހިގެން އެޤައުމުން މަރުވި މީހުންގެ ޖުމްލަ އަދަދު މިހާރު ވަނީ 94,702 އަށް އަރާފައެވެ.\nފަހުގެ މަޢުލޫމާތުތަކަށް ބަލާއިރު، ބްރެޒިލް އިން ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވީ، 1,912,319 މީހެކެވެ. އަދި 8,318 މީހަކަށް އެޤައުމުގައި މި ބައްޔަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ. އެހެންކަމުން ކުރިޔަށް އޮތް ދުވަސްތަކުގައި އެޤައުމުން މަރުވާ މީހުންގެ އަދަދު ވަރަށް ބޮޑަށް އިތުރުވެގެން ދިއުމަކީ އެކަށީގެންވާ ކަމެކެވެ.\nބްރެޒިލް ހިމެނޭހެން ދުނިޔޭގެ 213 ޤައުމަކުން ނުވަތަ ސަރަޙައްދަކުން ކޮވިޑް-19 ފެނިފައި ވެއެވެ. ދުނިޔޭގެ އެކި ކަންކޮޅުތަކުން މިހާތަނަށް މި ބަލި ޖެހުނު މީހުންގެ އަދަދު 18.4 މިލިއަނަށް އަރާފައިވާއިރު، އޭގެތެރެއިން 696,000 އަށްވުރެ ގިނަ މީހުން ވަނީ މަރުވެފައެވެ.


ހަރު ތަލި - ވިކިޕީޑިއާ\nހަރު ތަލި(އިނގިރޭސި ބަހުން: Hard Palate) އަކީ މަތީ ތަލީގެ ކުރިމަތީ ގައި އިންނަ ހަރު ބަޔެކެވެ. މިއީ އަނގައިގެ ފުރާޅު ކަމުގައި ބެލެވިދާނެއެވެ. އަދި ދިވެހިން އާންމުކޮށް މަތީ ތަލި ކިޔަނީ ވެސް މިބަޔަށެވެ. އަދި ހަރު ތަލި އަކީ މަތީ ތަލީގެ ކުރިމަތީ ތިންބައިކުޅަ ދެބަޔެވެ.\nހަރު ތައްޔަކީ ކަށިން އުފެދިފައިވާ ބައެކެވެ. ހަރުތަލި އުފެދިފައިވަނީ ތަފާތު ދެކަށިގަނޑެއް ގުޅިގެންނެވެ. އެއީ މެކްސިލާ ކަށިގަނޑުގެ ޕަލަޓައިން ޕްރޮސެސް، އަދި ތަލި ކަށިގަނޑުގެ ހުރަސް ޕްލޭޓް އެވެ.\nއާންމު ގޮތެއްގައި ބަލާއިރު ހަރު ތައްޔަކީ އަނގަޔާއި، ނޭފަތުގެ މަގު ވަކިކޮށްދޭ ހުރަހެކެވެ. ހަރު ތަލީގެ ފަހަތުން އިންނަ މަޑު ބަޔަކީ މަޑު ތަލި އެވެ.\n1 ހަރުތަލީގެ ވަޒީފާ\n2 ކްލެފްޓް ޕަލޭޓް\n3 މަޑު ތައްޔާއި ހަރުތަލީގެ ތަފާތު\nވާހަކަ ދެއްކުމާއި، ތަފާތު އަޑުތައް ލެއްވުމުގައި ދޫއާއި އެކު ހަރު ތަލި ބައިވެރި ވެއެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ކްލެފްޓް ޕަލޭޓް\nމަތީ ތަލީގެ ދެފަރާތް ނުގުޅުން، ނުވަތަ ހަރު ތަލީގެ ދެފަރާތް ނުގުޅިއްޖެނަމަ އެދެމެދުގައި ހުސް ޖާގައެއް އުފެދި ކްލެފްޓް ޕަލޭޓް(އިނގިރޭސި ބަހުން: Cleft Palate) ކިޔާ އުފެދުމުގައި ހުންނަ ޢައިބެއް ފެންމަތި ކުރުވައެވެ. އެހެން ކަމުން ކްލެފްޓް ޕަލޭޓް އަކީ އާންމުކޮށް އުފަންވާއިރު ތުއްތު ދަރިފުޅުގެ ކިބައިގައި ހުރެދާނެ ބައްޔެކެވެ. މިހާލަތުގައި އަނގަޔާއި، ނޭފަތް އާއި ދެމެދު ހުސް ޖާގައެއް އިނދެއެވެ. ތުއްތުއިރު ކުރެވޭ އޮޕަރޭޝަނެއްގެ އެހީގައި ކްލެފްޓް ޕަލޭޓް ބަލި މިހާރު ރަގަޅު ކުރެވެއެވެ.\nމަޑު ތައްޔާއި ހަރުތަލީގެ ތަފާތުEdit\nހަރުތަލި އީމެޑިސިން ޑިކްޝަނަރީ ގައި\nLast edited on4އެޕްރީލް 2013, at 20:57


Covid baleega maruvi meehunge adhadhu5million in machchah araifi - vNews.mv\nކޮވިޑްބަލީގައި މަރުވި މީހުންގެ އަދަދު5މިލިއަނުން މައްޗަށް އަރައިފި\nސައިފް އަޒްހަރު 02 November 2021, 12:14\nކޮވިޑްބަލީގައި ދުނިޔޭގެ އެކި ކަންކޮޅުތަކުން މަރުވި ކަމަށް ރެކޯޑްކުރެވުނު މީހުންގެ އަދަދު5މިލިއަނުން މައްޗަށް އަރައިފިއެވެ.\nކޮވިޑްބަލީގައި އެންމެ ގިނައިން މީހުން މަރުވެފައިވަނީ އެމެރިކާ، ބްރެޒިލް، އިނގިރޭސިވިލާތް އަދި ޔޫރަޕް ސަރަހައްދުންނެވެ.\nއެމެރިކާއިން އެކަނިވެސް 740،000 އަށްވުރެ ގިނަ މީހުން މިބަލީގައި މަރުވެފައި ވެއެވެ.\nމިހާތަނަށް މަރުވި މީހުންގެ އަދަދުތަކަށް ބަލާއިރު، ކޮވިޑްބަލި ވެގެންގޮސްފައި މިވަނީ، ތިންވަނައަށް އެންމެ ގިނައިން މީހުން މަރުވާ ބައްޔަށެވެ. ދެން އެންމެ ގިނައިން މީހުން މަރުވަނީ ހިތުގެ ބަލިތަކާއި، ސްޓްރޯކް ޖެހިގެންނެވެ.\nކޮވިޑްބަލި މުޅި ދުނިޔެއަށް ފެތުރިފައި ވާއިރު، މިބަލި ވެގެން ގޮސްފައިވަނީ ދުނިޔޭގެ ފަގީރު ގައުމުތަކުގެ އިތުރުން، މުއްސަނދި ގައުމުތަކަށްވެސް ކުރިމަރިވި ބޮޑު ގޮންޖެހުމަކަށެވެ. މުއްސަނދި އެތައް ގައުމެއްގެ ސިއްހީ ނިޒާމުވެސް ފުރިހަމަ ނޫންކަން ހާމަވެގެންދިޔަ ކަމަށެވެ.\nކޮވިޑްބަލީގައި ގައުމުތަކުން މަރުވިކަމަށް ރެކޯޑްކުރެވުނު މީހުންގެ އަދަދު ފަސް މިލިއަނަށްވުރެ މައްޗަށް އަރައިގެން ދިޔައިރު، މިއީ، މިބަލީގައި މަރުވި އަސްލު އަދަދުތައް ނޫންކަމަށް ކަމާބެހޭ ތަޖުރިބާކާރުން ވިދާޅުވެއެވެ.\nސަބަބަކީ، ޚާއްސަކޮށް ފަގީރު ގައުމުތަކުގައި ކޮވިޑަށް އެކަށީގެންވާ ގޮތެއްގައި ޓެސްޓް ނުކުރެވުމާއި، އަދި ހޮސްޕިޓަލްތަކާ ހަމައަށް ނުގެންދެވި ގޭގައިވެސް އެތައްބަޔަކު މަރުވެފައި ވުމުންނެވެ.


Babri Miskiy Thalhaalumugai Iskoh Huri, Mihaaru Islamve 90 Miskiy Binaakohfi - Vaguthu\nބަލި ޖެހޭ މީހުންގެ އަދަދު ކޮންޓްރޯލެއް ނެތި މައްޗަށް - 12 ގަޑިއިރު ކުރިން\nބާބްރީ މިސްކިތް ތަޅާލުމުގައި އިސްކޮށް ހުރި، މިހާރު އިސްލާމްވެ 90 މިސްކިތް ބިނާކޮށްފި!\n3 މަސް ކުރިން ( ޑިސެމްބަރު 9, 2019 )\nބަލްބީރު ސިންހް އަކީ މީގެ އަހަރުތަކެއް ކުރިން ހަރުކަށި ހިންދޫ އެކެވެ. އިސްލާމްދީނަކީ އޭނާ އެންމެ ރުޅި އަންނަ ދީނެވެ. ކޮންމެ މުސްލިކަމާއި ދޭތެރޭ ވެސް އޭނާގެ ހިތުގައި އޮތީ ނަފްރަތެވެ. މި ނަފްރަތުގެ ހުޅުގަނޑު އޭނާގެ ހިތުގައި އަނދަމުން ދަނިކޮށް 1992 ވަނަ އަހަރު އިންޑިއާގެ ބާބްރީ މިސްކިތުގެ މައްސަލަ ހިލުނެވެ. މިސްކިތް ހުރިތަނުގައި ބުދުފައްޅިއެއް އަޅަން ގޮވާލާ ހިންދޫން ކުރި މުޒާހަރާތަކުގެ އިސް ސަފުގައި ބަލްބީރު ސިންހް ހުއްޓެވެ.\nބަލްބީރު ސިންހް އަކީ ބާބްރީ މިސްކިތް ހަލާކު ކޮށްލުމަށް އެ މިސްކިތުގެ ގުއްބުގެ މައްޗަށް ފުރަތަމަ އެރި މީހާއެވެ. މިސްކިތް ހަލާކު ކޮށްލުމުގެ މަސައްކަތް ފުރަތަމަ ފެށީ އޭނާ އެވެ.\nބަލްބީރު ސިންހްގެ އާއިލާ އަކީ ސެކިއުލާ އާއިލާ އެކެވެ. މިސްކިތް ތަޅާލުމުގައި އޭނާ އިސްކޮށް ބައިވެރިވުމުންނާއި އަދި މިސްކިތް ތަޅާލުމުގެ ނަތީޖާއެއްގެ ގޮތުން އިތުރު ހަމަނުޖެހުންތަކެއް ހިނގާފައި ވާތީ ބަލްބީރު ސިންހްގެ އާއިލާ އިން ބަލްބީރު ސިންހްގެ އަމަލު ވަރަށް ބޮޑަށް ކުށްވެރި ކުރިއެވެ.\nއެހާހިސާބުން ބަލްބީރު ސިންހް އަށް ވެސް ވިސްނުނީ އޭނާ އަށް ގޯހެއް ހެދިއްޖެ ކަމެވެ. އެހެންކަމުން އޭނާ ދެން ނިންމީ އިސްލާމްދީނުގެ މައުލޫމާތު އިލްމުވެރިންގެ ކައިރިން އޮޅުން ފިލުވާށެވެ.\nއިސްލާމްދީނުގެ މައުލޫމާތު އެނގެމުން ދިޔަ ވަރަކަށް އޭނާ އަށް ގަބޫލު ކުރެވުނީ އިސްލާމްދީނަކީ އެންމެ ފުރިހަމަ ދީން ކަމެވެ. އެހެންކަމުން އޭނާ އިސްލާމްދީން ގަބޫލުކޮށް އޭނާގެ ނަން މުހައްމަދު އާމިރުގެ ނަމަށް ބަދަލު ކުރިއެވެ.\nމިސްކިތެއް ތަޅާލުމުގައި ބައިވެރިވެވިފައި ވާތީ ދެން ހަދަން ޖެހޭ ގޮތެއް މުހައްމަދު އިލްމުވެރިން ކައިރިން އޮޅުން ފިލުވިއެވެ. އިލްމުވެރިން ބުނީ އެކަމުގެ ބަދަލެއްގެ ގޮތުން މިސްކިތްތަކެއް ބިނާ ކުރުމުގެ މަސައްކަތް ކުރާށެވެ.\nއެބަސް ގަބޫލުކޮށް މުހައްމަދު ފެށި މަސައްކަތުގައި އޭނާ ވަނީ މިހާތަނަށް 90 މިސްކިތް ބިނާ ކޮށްފައެވެ.\nއޭނާގެ މަސައްކަތް އަދިވެސް ދަނީ ހުއްޓުމެއް ނެތި ކުރިއަށެވެ.\nދީނާ ހިލާފު ވޯކްޝޮޕްތަކާ ގުޅޭ ކުއްލި މައްސަލަ އެޖެންޑާ ނުކުރި\nފަސް އަހަރުގެ ލޯފަން ކުއްޖެއް ރޭޑިއޯ އަޑުއަހައިގެން ޤުރްޢާން ހިތުދަސްކޮށްފި\nނައިޖީރިއާގެ މި ފުލުސް އޮފިސަރުގެ މުސާރައިން އެޅީ މިސްކިތެއް!\nޑިސެމްބަރު 9, 2019 09:55\nއިލްމުވެރިން ގެ ބަސް ގޯސްތާ... އިސްލާމްވުމަކީ އޭގެ ކުރީގެ ކުށްތަކުގެ ކައްފާރާއެއް.. ކުރީގެ ހުރިހާ ފާފައެއް ފުހެވޭނެކަމެއް..\nޑިސެމްބަރު 9, 2019 10:09\nހަމަ އަސްލުވެސް ލިޔުން ކިޔާ ނިމުނު އިރު ފެން ކަޅި ވެއްޖެ، ޔާ ﷲ މި ޢަހާއަށް ޖަންނަތުލް ފިރުދައުސްގެ އެންމެމަތީ ދަރަޖަ ދެއްވާދޭވެ.\nޑިސެމްބަރު 9, 2019 13:30\nކޮން ކަމަކާ ފެންކަޅި ވީ؟ ޚުތުބާ ކިޔާއިރު ގަދަކަމުން ރޯ މީހުންގެތެރެއިން މީހެއް ދޯ؟\nޑިސެމްބަރު 9, 2019 10:53\nވިސްނާ ފިކުރު ހިންގާ ހޯދާ ބެލުމަކީ އިސްލާމްދީނުގެ ހަރުދަނާ ބިންގަލެއް އެޅުމަށްލިބޭ ނުހަނު މަތިވެރި ފުރުސަތެކެވެ.އެހެނީ، ޙައްޤު ދީނަކީހަމަ އެކަނި އިސްލާމް ދީން ކަމުގައި ވާތީ އެވެ.\nޑިސެމްބަރު 9, 2019 11:12\nﷲ ސުބުހާނަހޫ ވަތަޢާލާ މުހައްމަދު އާމިރު އައް ހެޔޮރަހްމަތް ލައްވަވައި ސާބިތުކަން ދެއްވައިފާދޭއެެވެ\nޑިސެމްބަރު 9, 2019 11:39\nޑިސެމްބަރު 9, 2019 11:43\nއަލްހަމްދު ލިﷲ! ހުރި އުފާވެރިކަމެއްގެ ބޮޑުކަމާއެ. ﷲއީ ކޮންމެ ކަމަކަށް ކުޅަދުންވަންތަ ރަސްކަލާންގެއެވެ. ޔާﷲ! ލާދީނީ މިސަރުކާރު ނިންމަވާފާނދޭވެ.\nޑިސެމްބަރު 9, 2019 12:15\nރާއްޖޭގެ ވެރިކަން ކުޑަދުވަސްކޮޅަކަށް ކުރި ބުއްޅަބޭގަޑަކު މިއުޅެނީ މިތާ ފައްޅިނޭޅިގެން! މޯދީ އޭނަފޮނުވާފަ އެހެރީ އެކަންކުރަން!\nޑިސެމްބަރު 9, 2019 12:59\nތިއެއްނު ކުރަންވީ ކަމަކީ. ތަނެއް ތަޅާލާއިރަށް އެބަ މުސްލިމުވޭ\nޑިސެމްބަރު 9, 2019 13:21\nމިހާރު މިއުޅޭ އިލްމުވެރިންނަކީ މީހުން މަގު ފުރައްދާ ބައި ގަނޑެކެވެ.ރަގަޅު ގޮތަކީ އޭނާ މުސްލިމް ވުމުން ކުރީގައި ކޮށްފައިވާ ހުރިހާ ފާފައެއް ފޮހެވިގެންދާނެއެވެ.\nޑިސެމްބަރު 9, 2019 14:24\nބަލްބީރުސިންގް (އިސްލާމްވުމައްފަހު މުހަައްމަދު ޢާމިރު)އައް މާތްﷲ ހެޔޮރަޙުމަތްލައްވައި އޭނާގެމަސައްކަތުގައި ބަރަކާތް ލައްވާންދޭވެ.އާމީން


Congress baavvai PNC ge ismagaamthah hovanee | Mihaaru\nޕީއެންސީ އުފެއްދުމުގެ ޖަލްސާގައި އެ ޕާޓީ އާއި ޕީޕީއެމްގެ އިސް ބޭފުޅުން ބައިވެރިވެވަޑައިގަންނަވަނީ: ޕީއެންސީގެ ކޮންގްރެސް ބާއްވާނެ ތާރީޚު މިރޭ ކަނޑައަޅާނެ. --ފޮޓޯ/މިހާރު\nކޮންގްރެސް ބާއްވައި ޕީއެންސީގެ އިސް މަގާމުތައް ހޮވަނީ\n17 އެޕްރީލް 2019 - 11:40 8 comments\nޕީޕީއެމަށް ކުރިމަތިވި ގާނޫނީ މައްސަލަތަކާ ހެދި އުފެއްދި ޕީއެންސީ، އިލެކްޝަންސް ކޮމިޝަނުން ރަޖިސްޓްރީކޮށްދިނީ މިދިޔަ ޖެނުއަރީ، 31، ގަ އެވެ. ސިޔާސީ ޕާޓީތަކާ ބެހޭ ގާނޫނުގައި ބުނެފައިވާ ގޮތުގައި، ޕާޓީ ޕާޓީ ރަޖިސްޓްރީކުރާތާ ލަސްވެގެން ތިން މަސް ތެރޭގައި ޕާޓީގެ ދާއިމީ މަގާމުތަކަށް މެމްބަރުން އައްޔަން ކުރަން ޖެހޭނެ އެވެ.\nއެހެންކަމުން މި މަސް ނިމުމުގެ ކުރިން ޕީއެންސީގެ ކޮންގްރެސް ބާއްވަން ޖެހެ އެވެ.\nއަދުރޭގެ އިތުރުން ޕާޓީގެ ވަގުތީ ދެ ނައިބުންނަކީ ކުރީގެ އިކޮނޮމިކް މިނިސްޓަރު އަދި މާވަށު ދާއިރާ އަށް ހޮވިވަޑައިގެންނެވި މުހައްމަދު ސައީދާއި ކުރީގެ ޑިފެންސް މިނިސްޓަރު އަދި މަޑުއްވަރީ ދާއިރާ އަށް އިންތިޚާބުވެވަޑައިގެންނެވި އާދަމް ޝަރީފެވެ.\nއިތުރު ލިޔުންތައް ސިޔާސީ ޕާޓީ އިލެކްޝަންސް ކޮމިޝަން ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ރައީސް އަބްދުﷲ ޔާމީން ޕީޕަލްސް ނެޝަނަލް ކޮންގްރެސް ޕީޕީއެމްގެ ކޯޅުން


ރިމާހު މުހައްމަދު – Ungoofaaru\nރިމާހު މުހައްމަދު2އޭޕްރިލް 2019\nދުވަސްވަރަކީ 1992 ވަނަ އަހަރުގެ ފަހުކޮޅެވެ. އުނގޫފާރު ސުކޫލުގައި4ކުލާސްރޫމުގެ ބޮޑު އިމާރާތެއް އެޅުމުގެ މަސައްކަތް ފޯރީގައި ރަށު ރައްޔިތުންކުރަމުން ދަނީއެވެ. ކުޑައެއް، ބޮޑެއް، ޒުވާނެއ،ް…\nރިމާހު މުހައްމަދު 14 ޑިސެމްބަރ 2018\nޓްރައި ޓްރައި ވަންޑޭ ޔޫ ކޭން ފްލައި\nހަދާނުގެ ސަފުހާތަކުން ދެވަރަކަށް އަހަރު ކުރިއަށް ޖެހިލާނަމެވެ. މިނިވަން ފަންސާސް ފުޓުބޯޅަ މުބާރާތުން އުނގޫފާރު ފުޓުބޯޅަ ޓީމް ހިތިގޮތަކަށް ކަޓައިގެން ދިޔަ ދުވަހެވެ. މާޔޫސްކަމާއި ހިތްދަތިކަމުން ފުރިގެންދިޔަ…


Human Trafficking ge massalaiga member Riza fuluhunge idhaaraa ah haaziru kohfi | dhuvasmv ހިއުމަން ޓްރެފިކިންގެ މައްސަލައިގަ މެންބަރު ރިޒާ ފުލުހުންގެ އިދާރާއަށް ހާޒިރުކޮށްފި – dhuvasmv\nމިލަންދޫ ދާއިރާގެ މެންބަރު އަލީ ރިޒާ ފުލުހުންގެ އިދާރާއަށް ހާޒިރުކޮށްފި އެވެ.\nފުލުހުންގެ އިދާރާއަށް ރިޒާ ހާޒިރުކޮށްފައިވާއިރު ބ. އަތޮޅުގައި ރިސޯޓު ތަރައްގީ ކުރަމުންދާ ބޮޑުފިނޮޅުގައި އޭނާގެ ކުންފުނި ރިޒް އިން ގެންގުޅުނު ބިދޭސީންތަކަކަށް މުސާރަ ނުދީގެން އެ ތަނުގައި މަސައްކަތް ކުރަމުންދިޔަ ދިވެހިންތަކެއް ރަހީނު ކުރި މައްސަލަ ވަނީ ވަރަށް ބޮޑުވެފައި އެވެ. ފުލުހުން ގަދަކަމުން އެ ރަށަށް އަރައި ދިވެހިން ސަލާމަތް ކުރި އިރު އެ ބިދޭސީން ރިޒާގެ ކުންފުނިން ގެންގުޅެފައިވަނީ ގާނޫނާއި ގަވައިދާ ހިލާފަށް ކަމަށް ފުލުހުން ބުނެ އެވެ.\nމިރޭ ފުލުހުން ބުނީ އެ މައްސަލައިގަ ސާފުކުރަންޖެހޭ މައުލޫމާތުތައް ހޯދުމަށް މެމްބަރު ރިޒާ ފުލުހުންގެ އިދާރާއަށް ހާޒިރުކޮށް ސުވާލު ކުރިކަމަށެވެ. އެކަމަކު އިތުރު ތަފްސީލެއް ނުދެ އެވެ.\nފުލުހުން މިއަދު ބުނެފައިވަނީ ރިޒް ކުންފުނީގެ މައްޗަށް ހިއުމަން ޓްރެފިކިންގެ ތުހުމަތު ކުރެވޭ ކަމަށެވެ. ބިދޭސީ މަސައްކަތްތެރިންގެ ފަރާތުން އެކުންފުނިން ދައުލަތަށް ދައްކަންޖެހޭ ފީއާއި ފައިސާ ނުދައްކައި މަސައްކަތްތެރިންގެ ހައްގުތައް ނިގުޅައިގެންފައިވާ ކަމަށް ތުހުމަތުކުރެވޭ ކަމަށެވެ.\nމި މައްސަލައިގަ ފުލުހުން އެ ކުންފުންޏަށް ކުރާ ތުހުމަތުތަކުގެ ތެރޭގައި ގިނަ އަދަދެއްގެ ބިދޭސީންނަށް އޮޅުވާލައި މަކަރާއި ހީލަތުން ރާއްޖެ އެތެރެ ކުރުން ހިމެނެ އެވެ. ޓްރެފިކް ކުރެވިފައިވާ ކަމަށް ބެލެވޭ އިތުރު ބިދޭސީން ރާއްޖޭގެ އެކި ރަށްރަށުން ހޯދައި އެމީހުންނާއި އެ ކުންފުނިން ހަވާލުވުން ފުލުހުން ފާހަގަ ކުރެ އެވެ.\nފުލުހުން ބުނީ ގާނޫނާއި ގަވައިދާ ހިލާފަށް މަޖުބޫރު ކުރުވައިގެން މުސާރަ ނުދީ ބިދޭސީން ލައްވައި މަސައްކަތް ކުރުވާފައިވާ ކަމަށެވެ. މުސާރަ ނުދީގެން އަޑުގަދަ ކުރި ބިދޭސީންނަށް ބިރު ދައްކައި، ވަޒީފާއިން ވަކިކޮށް މާލެ ގެނެސް ދޫކޮށްލުން ވެސް ފުލުހުން ފާހަގަ ކުރެ އެވެ.\nމި މައްސަލަ ތަހުގީގު ކުރަމުންދަނީ ފުލުހުންގެ ހިއުމަން ޓްރެފިކިންގެ ޑިޕާޓްމަންޓުންނެވެ.\nމާދަން އިރު އަރާއިރު ފުލުހުން ހަނދާނެއް ނުހުން ނާނެ


Inzaaru: Kulli maruthah gina vany! | Mihaaru\nއޭޑީކޭ ހޮސްޕިޓަލުގެ ހިތުގެ ބަލިތަކާ ބެހޭ ކްލިނިކްގައި ޑޮކްޓަރަކު މީހެއްގެ ޓެސްޓެއް ހަދަނީ: ކުރިން ސިއްހީ މައްސަލައެއް ހުރިކަން ނޭނގި ވެސް ކުއްލިއަކަށް ބޮޑެތި ބަލިތަކާއި ހާޓް އެޓޭކް އަދި ސްޓްރޯކް ޖެހޭ މީހުންނާއި މަރުވާ މީހުން ދަނީ އިތުރުވަމުން. ފޮޓޯ: ނިޝާން އަލީ/ މިހާރު\n23 މެއި 2017 - 06:03 37 comments\nބައްޔެއް ހުރިކަން ނޭނގި ނުވަތަ ދުރާލާ ސިއްހީ އިންޒާރެއް ނުލިބި ޒުވާން އުމުރުގައި މީހުން މަރުވާ ހާދިސާތައް ފަހަކަށް އައިސް ދަނީ ތަކުރާރުވަމުންނެވެ. ފުޓްބޯޅަ ކުޅެން ގޮސް ހުއްޓާ ކުއްލިއަކަށް މަރުވެގެން ދަނޑުމައްޗަށް ވެއްޓިދާނެ އެވެ. ހެނދުނު ނިދާ ނުހޭލައިގެން ބަލާ އިރު މަރުވެފައި އޮވެދާނެ އެވެ. މިފަދަ ހާދިސާތަކަކީ، ދިވެހިންގެ ތެރޭގައި ބަލިތައް އާއްމުވެފައިވާ މިންވަރާއި މިހާރުގެ ދިރިއުޅުމުގެ އާދަތަކަށް ބަލާ އިރު، އެންމެންނަށް ވެސް ނުރައްކަލުގެ އިންޒާރެކެވެ.\nރާއްޖޭގައި (އެކްސިޑެންޓްތަކާއި މީހުން މެރުން ނުހިމަނައި) ގުދުރަތީ ގޮތުން މީހުން މަރުވާ މައިގަނޑު ސަބަބަކީ ގައިން ގަޔަށް ނާރާ ބަލިތަކެވެ. އެއީ ދިރިއުޅުމުގެ ވައްޓަފާޅި އަށް އައިސްފައިވާ ނޭދެވޭ ބަދަލުތަކާއި ސިއްހީ ނުރަނގަޅު އާދަތަކާ ސީދާ ގުޅިފައިވާ މައްސަލަތަކެއްކަން ސިއްހީ ދާއިރާގެ ތަޖުރިބާކާރުން ފާހަގަކުރައްވަ އެވެ.\n"ޚާއްސަކޮށް ހާޓް އެޓޭކް އާއި ސްޓްރޯކް ޖެހޭ އުމުރު ދަނީ ހަގުވަމުން،" އެޕިޑެމިއޮލޮޖިސްޓެއް ކަމަށްވާ ޑރ. އައިޝަތު އަރޫނާ ވިދާޅުވި އެވެ.\n"މިސާލަކަށް، މި އަހަރު އައިޖީއެމްއެޗުގައި އަޅުގަނޑާ ދިމާވި، އުމުރުން 33 އަހަރުގައި ފުލް ބްލޯން ސްޓްރޯކެއް ޖެހުނު ކޭސްއެއް އަދި އެހެން ޑޮކްޓަރަކަށް ދިމާވި އުމުރުން ފަންސަވީހަކަށް އަހަރުގައި ހާޓް އެޓޭކެއް ޖެހުނު ކޭސްއެއް."\nޑަބްލިޔުއެޗްއޯ އިން ލިބެން ހުރި ތަފާސްހިސާބުތަކަށް ބަލާ އިރު ރާއްޖޭގައި މީހުން މަރުވާ ސަބަބުތަކުގެ 81 ޕަސެންޓަކީ ގައިން ގަޔަށް ނާރާ ބަލިތަކެވެ. އަދި އެފަދަ މައިގަނޑު ހަތަރު ބަލީގައި، (ހިތާއި ލޭ ހޮޅިތަކުގެ ބަލިތަކާއި ނޭވާލާ ނިޒާމުގެ ބަލިތަކާއި ކެންސަރާއި ހަކުރުބަލި) މާ އަވަހަށް (އުމުރުން 30 އަހަރާއި 70 އަހަރާ ދެމެދު) މަރުވުމުގެ ފުރުސަތު 16 ޕަސެންޓަށް އަރަ އެވެ.\n"ގައިން ގަޔަށް ނާރާ ބަލިތައް އިތުރުވަމުން މި ދަނީ. މީގައި މައިގަނޑު ތިން ސަބަބެއް އެބަ ހިމެނޭ. އެއީ ދުންފަތުގެ އިސްތިއުމާލުކުރުން، ހެލިފެލިވެ އުޅުން ކުޑަވުން އަދި ހަށިގަނޑަށް ފައިދާ ހުރި ކާނާ ކެއުން މަދުވެފައި އެނަޖީ ޑްރިންކް ކަހަލަ ގެއްލުން ހުރި އެއްޗެހި ބޭނުންކުރުން އާއްމުވުން،" ޑރ. އަރޫނާ ފާހަގަކުރެއްވި އެވެ.\nއައިޖީއެމްއެޗްގަައި ހިތުގެ ބަލިތަކަށް ފަރުވާ ދިނުމަށް ގާއިމުކޮށްފައިވާ ކެތުލެބުގައި ދެ މީހަކު އެޑްމިޓްކޮށްފައި: ގައިން ގަޔަށް ނާރާ ބަލިތައް އިތުރުވުމުގެ ނުރައްކާ ބޮޑު. ފޮޓޯ: ނިޝާން އަލީ/ މިހާރު\nމިދިޔަ އަހަރު ގްރޭޑް އެކެއްގެ ދަރިވަރުންގެ ހެލްތު ސްކްރީންކުރި ދިރާސާގައި އެއްކޮށްފައިވާ ތަފާސްހިސާބުތައް ދައްކާ ގޮތުން ބެލެނިވެރިންގެ 43 ޕަސެންޓް މީހުން ދުންފަތުގެ އިސްތިއުމާލުކުރެ އެވެ. ޑރ. އަރުނާ ފާހަގަކުރައްވާ ގޮތުގައި ދުންފަތުގެ އިސްތިއުމާލުކުރުމަކީ ކުއްލިއަކަށް ހިތް ހުއްޓިގެން މަރުވުމުގެ ފުރުސަތު ބޮޑުވާ ކަމެއްކަން ދިރާސާތަކުން އެނގެ އެވެ. އަދި އޭގެ ތެރޭގައި، ދުންފަތުގެ އިސްތިއުމާލުކުރާ މީހުންނާއި ނުސީދާކޮށް ދުމުގެ އަސަރުކުރާ މީހުން ވެސް ހިމެނެ އެވެ.\nދުންފަތުގެ އިސްތިއުމާލުކުރުމުގެ އަގު ފުރާނަ އިން އަދާކުރަން ޖެހިދާނެ ކަން އެންމެ ބޮޑަށް ގަބޫލުކުރައްވާ އެއް ބޭފުޅަކަށް އޭޑީކޭގެ މެނޭޖިން ޑިރެކްޓަރު އަހުމަދު އަފްއާލް ވާނެ އެވެ. އަބަދުވެސް ދުންފަތާ ދެކޮޅަށް ވަކާލާތުކުރައްވާ އައްފާލްގެ ހަތަރު ރައްޓެއްސަކު ޒުވާން އުމުރުގައި ދާދި ފަހުން މަރުވެފައި ވަނީ ކުއްލި ގޮތްގޮތަށެވެ. މަރުވުމާ ހަމައަށް ވެސް، އެއިން މީހެއްގެ ސިއްހީ މައްސަލައެއް ހުރި ކަމެއް އެނގިފައި ނުވާ އިރު، އެ އެންމެންނަކީ ވެސް ފުލުފުލުން ސިނގިރޭޓް ބޮމުން ގެންދިޔަ މީހުން ކަން އައްފާލް ފާހަގަކުރެއްވި އެވެ.\n"މި ހަތަރު މީހުންގެ އުމުރު އުޅެނީ 39 އަހަރުން ފެށިގެން 52 އަހަރާ ދެމެދު. އެންމެން ވެސް ޒުވާން އުމުރުގައި ކުއްލިއަކަށް މަރުވެގެން އެ ދިޔައީ އާއިލާތަކެއް ދޫކޮށްފައި. އެ މީހުން ސިނގިރޭޓް ބުއި ގޮތް އަޅުގަނޑަށް ހުރީ ފެނިފައި،" ޓޮބެކޯ ކޮންޓްރޯލް ބޯޑުގެ މެމްބަރުކަން ވެސް ކުރައްވާ އަފްއާލް ވިދާާޅުވި އެވެ.\nސިއްހީ ދާއިރާގައި އުޅުއްވާތީ އާއި އަމިއްލަ ޝައުގުވެރިކަމުގެ ގޮތުން މިފަދަ ކަންކަން ބައްލަވައި ދިރާސާކުރެއްވުމަކީ އަފްއާލް އާދަކޮށް ކުރައްވާ ކަމެކެވެ. ހަމައެކަނި ދުންފަތުގެ މައްސަލައެއް ނޫނެވެ. ގިނައިން އެނަޖީ ޑްރިންކް ބޭނުންކުރުން ފަދަ ކަންކަން ވެސް އޭނާ ފާހަގަކުރައްވަ އެވެ.\nއޭޑީކޭ އިން ބޭއްވި ކޮންފަރެންސެއްގައި އަފްއާލް ބައިވެރިވެވަޑައިގަންނަވަނީ. ފޮޓޯ: ހުސެން ވަހީދު/ މިހާރު\n"އުމުރުން އެންމެ 29 އަހަރުގައި ކިޑްނީ ފެއިލް ވެގެން މި ވަގުތު ރާއްޖެ އިން ބޭރުން ފަރުވާ ހޯދަމުން އަންނަ ޒުވާން ފިރިހެންކުއްޖަކު ވެސް އެބަ އުޅޭ. އޭނައަކީ އާދަވެގެން ކޮންމެ ދުވަހަކު ހެނދުނު މަދުވެގެން ދެ ދަޅު އެނަޖީ ޑްރިންކް ބޮމުން އައި މީހެއް،" އަފްއާލް ވިދާޅުވި އެވެ.\nތަރައްގީއާ އެކު ދިރިއުޅުމުގެ ވައްޓަފާޅިއަށާއި ކެއިންބުއިމަށް އައި ބަދަލުތަކުގެ ގެއްލުން ވަރަށް ބޮޑެވެ. އެ ކަންކަމާ މެދު ވިސްނާ ނުލެވުނީމަ އެވެ. މިއީ ހެލިފެލިވެ އުޅެން ފަށަންވީ ވަގުތެވެ. ހަށިގަނޑަށް ގެއްލުން ހުރި އެއްޗެއްސާ ދުރުވެ ފައިދާ ހުރި ކާނާ އަށް މަރުހަބާ ކިޔަންވީ ވަގުތެވެ. އެކަމަކު މި ކަމުގައި ހޭލުންތެރިކަމާއި އެހީތެރިކަން އާއްމުންނަށް ބޭނުންވެ އެވެ. އެ ޒިންމާ އޮތީ ސަރުކާރަށެވެ. ސިއްހީ ދާއިރާ އަށެވެ.\n"މިފަދަ މީހުންނަށް އެހީވުމުގައި ސިއްހީ ނިޒާމު ފެއިލްވެފައިވާ ތަން ދެކޭކަށް އަޅުގަނޑަކަށް ކުޅަދާނައެއް ނޫން،" ކިޑްނީ ފެއިލްވި ޒުވާނާ އާއި ކުއްލިއަކަށް މަރުވެދިޔަ ރަހުމަތްތެރިންނާ ބެހޭ ގޮތުން ވާހަކަދައްކަވަމުން އަފްއާލް ވިދާޅުވި އެވެ.\n"އަޅުގަނޑުމެންނަށް ކުރެވޭނެ ވަރަށް ގިނަ ކަންކަން އެބަހުރި. އެކަމަކު އަޅުގަނޑުމެން މި ކަންކަމަށް މި ދެނީ ބީރު ކަންފަތެއް، ކަނު ލޮލެއް."\nއިތުރު ލިޔުންތައް ދުންފަތުގެ އިސްތިއުމާލުކުރުން ސިއްހަތު ހާޓް އެޓޭކް ގައިން ގަޔަށް ނާރާ ބަލިތައް ބަލިތައް މަރު ކުއްލި މަރު


EHEE: Autism hunna Aaliya faruvaa hoadhan ehee ah beynun vefai | ThePress\nLast Updated 19:53, 04 July\nއާލިޔާގެ ފަރުވާއަށް އަދި 13200 ޑޮލަރު ބޭނުންވޭ، ބެނުންވަނީ ދީލަތި އެހީ: މަންމަ\n22 June 2022, 09:37\nއާލިޔާ އޭނާގެ މަންމަ ސުހާއާއެކު\nލ. ފޮނަދޫއަށް އުފަން އާލިޔާ އަސްފަން އަބްދުއް ރަހީމްއަކީ އުމުރުން 1 އަހަރު ގައި އެހެން ކުދިންނެކޭ ވެސް އެއްފަދައިން ބަސްތައް ބުނެ ހިނގާ ވެސް ހެދި ކުއްޖެކެވެ. ނަމަވެސް އުމުރުން 18 ވަނަ މަހުގައި ޑެންގޫ ޖެހި އާލިޔާއަށް ބަދަލުތަކެއް އަންނަން ފެށިއެވެ.\nހިނގަން އުނދަގޫވެ، ވާހަކަ ދެއްކުން އެއްކޮށް ހުއްޓުނެވެ. "ރޭގަނޑު ނުވެސް ނިދާނެ، ހަމަ ރޯނީ" ދަރިފުޅުގެ ބަލި ހާލަތު އޭނާގެ މަންމަ އައިޝަތު ސުހާ ވަރަށް އަސަރާއެކު "ދަ ޕްރެސް" އަށް ކިޔައިދިނެވެ.\nފަސް މަސް ވަރަކަށް ނެގި އާލިޔާ އަލުން ރީއްޗައް ހިނގަން ފަށަން ޑެންގޫ ޖެހިފަ، އޭގެ ފަހުން އަސްލު ވާހަކަ ދެއްކުން އެއްކޮށް ހުއްޓާލި، ކުޑައިރު ވަރަށް މަޖާ ކުއްޖެއް ލޯބި ލޯބި،\nއާލިޔާ އޭނާ މަންމަ ސުހާއާއެކު\nސްކޫލު ކައުންސެލަރަކަށް ސުހާ މަސައްކަތް ކުރަމުން ދިޔައިރު އޯޓިޒަމްއާ ބެހޭ މައުލޫމާތު އެނގެމުން ދިޔައެވެ. ލެކްޗަރާއިން ކައިރިން ވެސް މިކަމުގެ މައުލޫމާތު ސާފުކުރަމުން ދިޔައީ އާލިޔާއަށް އަންނަމުން ދިޔަ ބަދަލަކީ އޯޓިޒަމްގެ ސަބަބުން އައި ބަދަލެއްތޯ ސާފު ކުރުމަށެވެ. އާލިޔާ ބަލާލާފައި އެއީ އޯޓިޒަމް ހުންނަ ކުއްޖެއް ހެން ހީނުވާއިރު ލެކްޗަރާއިން ވެސް ބުނަމުން ދިޔައީ ބައެއް ކުދިންނކީ ލަހުން ވާހަކަ ދައްކަން ފަށާ ބައެއް ކަމަށެވެ. ނަމަވެސް އޭރުވެސް އާލިޔާގެ ފަރާތުން ފެންނަމުން ދިޔައީ އޯޓިޒަމްގެ ސަބަބުން ދިމާވާ ކަންކަން ކަމަށް ސުހާ ހިތަށް އެރި ކަމަށް ބުނެއެވެ.\nއެންމެ ފަހުން 2017 ވަނަ އަހަރު ސުހާ އާލިޔާ ގޮވައިގެން މާލެ އައިސް ސްޕީޗް ތެރަޕިސްޓަކަށް ދެއްކިއެވެ. ޑޮކްޓަރު އޭރު ބުނީ ބައެއް ކުދިން ވާހަކަ ދައްކަން ފަށާލެއް ލަސް ކަމަށާއި ނަމަވެސް އޯޓިޒަމް ކުއްޖެއް ތޯ ޑައިގްނޯސް ކުރަން އަދި މާ އަވަސް ކަމަށެވެ. އަދި ސައިކޮލޮޖިސްޓަކަށް އާލިޔާ ދެއްކުމަށް ތެރަޕިސްޓް އިރުޝާދު ދިން ކަމަށް އާލިޔަގެ މަންމަ ބުނެއެވެ.\nއޭރު ވެސް ހޮސްޕިޓަލް ތަންތަނަށް ވެއްދޭނީ ގަދަކަމުން، ހުއްޓާވެސް ނުލާނެ ހަމަ،\nސައިކޮލޮޖިސްޓަކަށް ދެއްކުމުން އާލިޔާގެ ގިނަ އެސެސްމަންޓުތަކެއް ހެދިއެވެ. އަދި ތެރަޕީއަށް ދިއުމަށް އިރުޝާދު ދިނެވެ. ދަރިފުޅު ކްލާސް ތަކަށް ގެންދަން ވަރަށް އުނދަގޫކަން ފާހަގަކޮށް ސުހާ ބުނީ، ތެރަޕީ ކްލާސްތަކަށް އޭނާ އެއް ހަފްތާއަށް ގެންދިއުމަށް ފަހު ދެން ދިޔައީ ރަށަށް ކަމަށެވެ.\n"އޯޓިޒަމް ކަން އެނގުމުން ހިތް ކުދިކުދި ވި"\nރިޕޯޓުތައް ލިބުން ލަސްވެ ސުހާ އެންމެ ފަހުން ނިންމީ ލަންކާއަސް ދަރިފުޅު ގޮވައިގެން ދާށެވެ. އެތަނުގައި ހުރި ރައްޓެއްސެއްގެ އެހީތެރިކަމާއި އެކު ޑޮކްޓަރުންނަށް ދައްކައި އާލިޔާގެ ޓެސްޓު ހެދިއެވެ. ނަމަވެސް ޓެސްޓުތަކުގެ ނަތީޖާއާއެކު ސުހާގެ ހިތް ކުދި ކުދި ވިއެވެ.\nއެއީ ހަމަ އެންމެ ދަރަވި، އެންމެ ހިތް ދަތިވި ދުވަސް އެއީ، ހޮސްޕިޓަލުން ނުކުމެގެން ގެއާ ހަމައަށް ދެވެންދެން ވެސް ރޮވުނު\nލަންކާއަށް ކުރި އެ ދަތުރުގައި ތެރަޕީ ދިނުމަށް ސުހާ އާލިޔާ ގޮވައިގެން ދެ ހަފްތާ މަޑު ކުރިއެވެ. ނޯޕޭ ލީވްގައި ސުހާ ހުރެ އާލިޔާ ގޮވައިގެން ލަންކާއަށް ބަދަލުވިއެވެ. އެކޮޅުން އާލިޔާއަށް ސްޕީޗް ތެރަޕީ އާއި އޮކިއުޕޭޝަނަލް ތެރަޕީ އާއި ބިހޭވިއާ ތެރަޕީ ދެމުން ސުކޫލަށް ގެންދަން ފެށިއެވެ.\nލަންކާ އިން ދިން މި ތެރަޕީތަކާއެކު އަހަރެއް ވީއިރު އާލިޔާއަށް ގިނަ ހެޔޮ ބަދަލުތައް އަންނަން ފެށި ކަމަށް ސުހާ ބުންޏެވެ. ނަމަވެސް މިހާރު އަނެއްކާ ވެސް އެދެމައިން ދިރިއުޅެމުން އަންނަނީ ފޮނަދޫގައެވެ. އެހެންކަމުން ރަށުގައި ތިބެގެން އޯޓިޒަމް ކުދިންނަށް ބޭނުންވާ ތެރަޕީގެ އެއްވެސް ހިދުމަތެއް ނުލިބުމަކީ ސުހާ އެންމެ ހިތާމަ ކުރާ އެއްކަމުގެ ގޮތުގައި ފާހަގަ ކުރިއެވެ.\nއާލިޔާގެ މިހާރުގެ ހާލަތު:\nފަރުވާ ނުދެވި ގިނަ ދުވަސް ވުމުން އާލިޔާއަށް މިހާރު ވާހަކަ ދައްކަން އުނދަގުލެވެ. އަދި އަވަސް އަވަހަށް ރުޅިއަންނަން ފަށާ ކަމަށް ސުހާ ބުންޏެވެ. އާލިޔާއަށް ނިދަން ވެސް ވަރަށް އުނދަގުލެވެ. އަދި ކާން ބޭނުންވަނީ ވެސް ވަކި އެއްޗެކެވެ. މިހާރު އުމުރުން ހަތް އަހަރުގެ އާލިޔާ އަކީ ކުރަހަން ވަރަށް ޝައުގުވެރިކަން ހުންނަ ކުއްޖެއް ކަމަށް ސުހާ ބުންޏެވެ.\nމިހާރު ނިދީގަ އުނދަގޫތަކެއް ހުރޭ، ހޭލައިގެން އުޅޭނެ ބައެއް ރޭރޭގަ، އެކަމަކު މިހާރަކު ނުއެއް ރޮއެ، ކުރިން ވަރަށް ވަރަށް ރޯނެ، ހަދާނެ ގޮތް ހުސްވާނެ، ކީއްބާއޭ ކުރާނީ ހަމަ، ލަންކާގަ އެކަނި އުޅުނު އިރުވެސް ހަދާނެ ގޮތް ހުސްވެގެން ރޮވޭ ފަހަރު އަންނާނެ، ދެމީހުން އެކީގަ އެހެން ހަމަ ރޮއެ ރޮއެފަ، އާންމުކޮށް ވީކެއްގަ ވެސް ހަމަ ނިދި ނުލިބޭނެ އެންމެ ރެއަކު ވެސް އޭރު.\nސުހާ މިހާރު ބޭނުންވަނީ އާލިޔާއަށް ސްޓެމް ސެލް ޓްރީޓްމަންޓު ދޭށެވެ. ފޭސްބުކުން ފެނުނު ޕޯސްޓަކާ ގުޅިގެން ސްޓެމް ސެލް ޓްރީޓްމަންޓް އިން އޯޓިޒަމަށް ދެވޭ ފަރުވާ ވަރަށް ބޮޑަށް ސުހާ ދިރާސާ ކުރިއެވެ. ނަމަވެސް އެ ފަރުވާ ދިނުމަށް ބޭނުންވާ މާލީ ތަނަވަސްކަން ނެތް ކަމަށް އޭނާ ބުނެއެވެ.\nއެ ފަރުވާއަކީ ބޮޑު ހަރަދެއް ދާ ފަރުވާއެއް ކަން ފާހަގަކޮށް ސުހާ ބުނީ ފުރަތަމަ ޓްރީޓްމަންޓަށް އެކަނިވެސް 16،500 އެމެރިކާ ޑޮލަރު ބޭނުންވާ ކަމަށެވެ. ނަމަވެސް ހެޔޮ އެދޭ ފަރާތްތަކުގެ އެހީތެރިކަމާއެކު މިހާރު 20 ޕަސަންޓު ހަމަ ކުރެވިފައިވާ ކަމަށް ސުހާ ބުންޏެވެ. އެހެން ކަމުން މިހާރު އާލިޔާގެ ފަރުވާއަށް ބޭނުންވާނީ 13200 އެމެރިކާ ޑޮލަރެވެ.\nޑޮކްޓަރުންގެ ލަފާއަކީ ވީހާ އަވަހަކަށް މި ފަރުވާ ދިނުމެވެ. ނަމަވެސް މި ފަރުވާއަށް އެހާ ބޮޑު އަދަދެއްގެ ފައިސާއެއް އެއްފަހަރާ ދެވޭވަރުގެ ތަނަވަސްކަން އާއިލާގައި ނެތެވެ. އާލިޔާގެ މަންމަގެ ލޮލުގެ ނޫރު ހެން ދެކެމުންދާ ދަރިފުޅަށް އަވަސް ޝިފާއެއް ހޯދުމަށް މިވަގުތު ވަނީ ތިޔަ އެންމެހާ ފަރާތްތަކުގެ ދީލަތި އެހީއަށް ބޭނުންވެފައެވެ.\nއާލިޔާއަށް އެހީވާން ބޭނުންވާ ފަރާތްތަކުން އާލިޔާގެ މަންމަ، ސުހާ 9500078 އަށް ގުޅައިގެން ކުރިއަށް ގެންދިއުން އެދެމެވެ.\nއެކައުންޓު ނަން: އައިޝަތު ސުހާ\nއެކައުންޓް ނަންބަރު (ރުފިޔާ): 773000058474\nއެކައުންޓް ނަންބަރު (ޑޮލަރު): 7730000460637\n'ދަ ޕްރެސް' ގެ ދުއާއަކީ މާތް ﷲ އާލިޔާއަށް އަވަސް ޝިފާއެއް މިންވަރު ކުރައްވާ އެ އާއިލާއަށް ކެތްތެރިކަން ދެއްވުމެވެ. އަދި އަހަރެމެން ދިވެހިންނަކީ އެކަކު އަނެކަކަށް އެހީތެރިވާ ބައެއް ކަމުގައި ލެއްވުމަށެވެ.\nރިޕޯޓް އެހީ ލައިފްސްޓައިލް\nބޮލުގައި އުފެދުނު ޓިއުމަރާއެކު ޔާންގެ އެއް ލޮލުގެ ފެނުން ގެއްލިފައި!\nހާލުގައި އުޅޭ ހަތަރު މައިންގެ ގެ ނިންމައިދޭން އެހީ ވެދީ!\nއެއިޑް ކެމްޕެއިނުން ދިވެހިންގެ އެހީ މިއަދު ލަންކާގެ ރައްޔިތުންނަށް!\nހުކުރުގެ ހަރަކާތަށް ފަހު އެހީގެ އިވެންޓެއް ނުބާއްވާ: ލަޔަކުގެ އާއިލާ\nކޮވިޑް 19: އެޑްމިޓްކޮށްގެން 54 މީހަކަށް މިހާރުވެސް ފަރުވާދޭ!